
δερί ΙΙ.ίηάά 



Όλοι στο Σύνταγμα και τις πλατείες! 
Καταλήψεις μέχρι τη νίκη στις σχολές 


Το δίλημμα είναι ωμό και άμε¬ 
σο: Ή αυτοί ή εμείς. Γι’ αυτό πρέ¬ 
πει να διώξουμε όλο αυτό το χρε¬ 
οκοπημένο οικονομικό και πολι¬ 
τικό σύστημα για ν’ αρχίσουμε να 
παίρνουμε πίσω τον πλούτο που 
παράγουμε και όσα μας έχουν ήδη 
αρπάξει για να φτιάξουν τις αμύ¬ 
θητες περιουσίες τους, όπως τα 
600 δις των καταθέσεων των Ελ¬ 
λήνων πλουσίων στις ελβετικές 
τράπεζες. 

Να συνεχίσουμε με ακόμη με¬ 
γαλύτερη ένταση τον αγώνα μέ¬ 
χρι να ρίξουμε αυτή την άθλια και 
ετοιμόρροπη κυβέρνηση των δω¬ 
σίλογων, μέχρι να διώξουμε την 
Τρόικα και να καταργήσουμε όλα 
τα Μνημόνια. 


Ανεργία 
Το σύγχρονο 
σκλαβοπάζαρο 
των Μ.Κ.Ο. 

σελ. 6 

Φοιτητές 
Καταλήψεις μέχρι 
την νίκη 

σελ. 10 


Οικονομία 
Αυγουστιάτικο κραχ 
του παγκόσμιου 
καπιταλισμού 

σελ. 14 

Ιστορία 

50 χρόνια απο την 
ανέγερση του τείχους 
του Βερολίνου 

σελ. 15 





- Να ενισχύσουμε το κίνημα των Πλα¬ 
τειών, τόσο κεντρικά στο Σύνταγμα και 
τον Λευκό Πύργο, όσο και με λαϊκές συ¬ 
νελεύσεις στις πλατείες όλων των συ¬ 
νοικιών για να αποτρέψουμε την εφαρ¬ 
μογή των Μνημονίων και του Μεσο¬ 
πρόθεσμου στην πράξη, αλλά και για 
να αντιμετωπίσουμε τις επιπτώσεις της 
κρίσης. 

- Να εξαπλώσουμε τις καταλήψεις στα 
πανεπιστήμια, ενάντια στο νόμο Δια- 
μαντοπούλου και στη συνολική διάλυ¬ 
ση της δημόσιας παιδείας, οικοδομώ¬ 
ντας ένα κοινό μέτωπο με τους εργαζό¬ 
μενους στα ΑΕΙ-ΤΕΙ, με τους μαθητές, 
τους εκπαιδευτικούς, τους γονείς, τους 
«αγανακτισμένους» των πλατειών, και 
όλους τους εργαζόμενους. 

- Να χρησιμοποιήσουμε κάθε μορφή 
πάλης: αποκλεισμούς δρόμων, καταλή¬ 
ψεις δημοσίων κτιρίων κ.α. Να προε¬ 
τοιμάσουμε μια πολιτική Γενική Απερ¬ 
γία Διάρκειας. 


Για την επιχείρηση εκκαθάρισης της πλατείας Συντάγματος 


Η συνέχεια του οργανωμένου σχεδί¬ 
ου της κυβέρνησης για εκτεταμένη κα¬ 
ταστολή στη 48ωρη απεργία 28-29 Ιού- 
νη ήρθε ένα μήνα μετά με την επιχείρη¬ 
ση εκκαθάρισης της Πλατείας Συντάγ¬ 
ματος. Τα ξημερώματα της 30/7 γύρω 
στις 4πμ δυνάμεις της αστυνομίας, με 
τη συνδρομή της δημοτικής αστυνομίας, 
υπαλλήλων του δήμου και παρουσία ει¬ 
σαγγελέα προχώρησαν στο ξήλωμα, την 
καταστροφή και την απομάκρυνση σκη¬ 
νών, πανό και άλλου υλικού (ηλεκτρονι¬ 
κός, ηχητικός εξοπλισμός κλπ). Κατά τη 
διάρκεια της επιχείρησης έγιναν 4 προ- 
σαγωγές.Τις επόμενες ημέρες παρόμοια 
επιχείρηση έγινε στο Λευκό Πύργο στη 
Θεσσαλονίκη. Είχε προηγηθεί μια συ¬ 
στηματική εκστρατεία συκοφάντησης 
του κινήματος της Πλατείας και προ¬ 
ετοιμασίας της επέμβασης, στο όνομα 
«του νόμου και της τάξης» και της «ευ¬ 
πρέπειας» του κέντρου της Αθήνας, από 
τους πληρωμένους παπαγάλους των 
ΜΜΕ, με επικεφαλής το Δήμαρχο Αθη¬ 
ναίων Καμίνη. 


Αλλά και στη μαζική συγκέντρωση 
στις 3 Σεπτέμβρη στο πρώτο ραντεβού 
των αγανακτισμένων μετά το καλοκαίρι, 
αργά το βράδυ οι δυνάμεις καταστολής 
επενέβησαν για να διαλύσουν τους συ¬ 
γκεντρωμένους. 

Χτυπούν στην Πλατεία Συντάγμα¬ 
τος, γιατί έγινε κέντρο του αγώνα εκα¬ 
τοντάδων χιλιάδων εργαζόμενων και 
νέων, ενάντια στο σάπιο πολιτικό σύ¬ 
στημα και τη φαρσοκωμωδία της «δημο¬ 
κρατίας» τους. Γιατί έδειξε την αποφασι¬ 
στικότητα να αντισταθούμε έμπρακτα 
στο Μεσοπρόθεσμο και τα βάρβαρα μέ¬ 
τρα, να αντιμετωπίσουμε στο δρόμο την 
κτηνώδη βία και καταστολή, όπως στην 
48ωρη Γενική Απεργία στις 28-29 Ιουνί¬ 
ου. Αυτή την Πλατεία του Αγώνα, που 
κατοχυρώθηκε για πάντα στη συνείδη¬ 
ση ως κέντρο αγώνα και ελπίδας, ΔΕΝ 
ΜΠΟΡΟΥΝ ΝΑ ΤΗ ΣΒΗΣΟΥΝ. 

Με συγκεντρώσεις, διαδηλώσεις και 
συνελεύσεις, θα ξαναζωντανέψουμε την 
Πλατεία Συντάγματος και όλες τις γει¬ 
τονιές, με πρώτο ραντεβού μια αποφα¬ 


σιστική διαδήλωση στη ΔΕΘ στις 10 Σε¬ 
πτέμβρη, στη Θεσσαλονίκη. Να ετοιμά¬ 
σουμε ένα νέο κύμα αγώνων, με απερ¬ 
γίες, καταλήψεις και ανυπακοή παντού. 
Ενάντια στο νόμο-έκτρωμα στην εκπαί¬ 
δευση, στο κλείσιμο σχολείων και νοσο¬ 
κομείων, στα ατέλειωτα χαράτσια (φό¬ 
ροι, εισφορές, διόδια κλπ.), στο νέο πε- 
τσόκομμα μισθών και συντάξεων, στον 
καρκίνο των απολύσεων, στην όλο και 
πιο δικτατορική διακυβέρνηση που δια¬ 
μορφώνεται. 

Η χούντα της ΕΕ, της τρόικας και 
της κυβέρνησης, οι φίλοι τους τραπεζί¬ 
τες, τοκογλύφοι και μεγαλοεπιχειρημα¬ 
τιές στην Ελλάδα και την Ευρώπη, να 
νιώσουν παντού την οργή μας. Δεν πρό¬ 
κειται να φύγουμε απ’ τις πλατείες και 
τους δρόμους, να δουλέψει τίποτα σ’ 
αυτή τη χώρα, αν αυτή η δοσίλογη κυ¬ 
βέρνηση δεν φύγει! 

- ΚΑΤΩ Η ΔΟΣΙΛΟΓΗ ΚΥΒΕΡΝΗΣΗ 
ΤΟΥΠΑΣΟΚ 

- ΔΕΝ ΦΕΥΓΟΥΜΕ ΑΝ ΔΕΝ ΦΥΓΟΥΝ 
ΚΥΒΕΡΝΗΣΗ-ΜΝΗΜΟΝΙΑ- ΤΡΟΙΚΑ 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Σεπτέμβριος 2011 


λεον τροττκι 


Η 4η ΔΙΕΘΝΗΣ 
ΚΑΙ Ο ΠΟΛΕΜΟΙ 



Κυκλοφορεί από τις εκδόσεις 

ΕΡΓΑΤΙΚΗ ΠΑΛΗ 

Η 4 η Διεθνής και ο Πόλεμος 

Συγγραφέας: Λέον Τρότσκι 
Χρονολογία έκδοσης: Ιούνιος 2004 
Σελίδες: 94 
Τιμή: 5 ευρώ 


Οι εκδόσεις Εργατική Πάλη έχουν κυκλοφο¬ 
ρήσει στο παρελθόν σε έναν τόμο τα κείμενα 
της αριστερός της 2ης Διεθνούς, Λένιν, Λούξε- 
μπουργκ, Λήμπκνεχτ, Τρότσκι κα, για την προ¬ 
δοτική στάση των σοσιαλδημοκρατικών κομ¬ 
μάτων απέναντι στον Α Παγκόσμιο Πόλεμο. 

Σε αυτό το βιβλίο έχουν συγκεντρωθεί τα βα¬ 
σικά ντοκουμέντα της 4ης Διεθνούς για τον 
Πόλεμο κάτω από τον γενικό τίλο «Ο Πόλεμος 
και η 4η Διεθνής». Τα τρία κείμενα: α) Ο Πό¬ 
λεμος και η 4η Διεθνής (10 Ιουνίου 1934), β) 
Μανιφέστο ενάντια στον ιμπεριαλιστικό πόλε¬ 
μο (15 Σεπτέμβρη 1938), γ) Ο ιμπεριαλιστικός 
Πόλεμος και η Παγκόσμια Επανάσταση (Μάης 
1940), που περιλαμβάνονται σε αυτό τον τόμο 


έγραψε ο ίδιος ο ιδρυτής της 4ης Διεθνούς, Λ. 
Τρότσκι. 

Με αυτές τις δύο εκδόσεις ο αναγνώστης έχει 
πλήρη εικόνα του πως οι κλασικοί του μαρξι¬ 
σμού αντιμετώπισαν τον πόλεμο και ποια πρέ¬ 
πει να είνα η στάση των επαναστατών μαρξι¬ 
στών. 

«Εμείς οι μαρξιστές διαφέρουμε και από τους 
πατσιφιστές και από τους αναρχικούς στο ότι 
θεωρούμε αναγκαίο να μελετάμε κάθε πόλεμο 
ιστορικά (από την σκοπιά του διαλεκτικού υλι¬ 
σμού του Μαρξ) και ξεχωριστά.» (Λένιν, Σοσια¬ 
λιστές και Πόλεμος, εκδ. Εργατική Πάλη). 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πιαίΠ ^τξαύ\άραΙϊ@ο\αά^.ζτ ή ταχυδρομήστε μας τα στοιχεία σας στην 
διεύθυνση Αγ· Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙΐΚΐρα1ΐ@ο1ν<ΐ€.£Γ 

Η άΠΟΨή ΜΑΣ 


Εργατική Πάλη 3 


Οι αποφάσεις της 
συνάντησης Μέρκελ- 
Σαρκοζί 


Σ τις 16 Αυγούστου συναντήθη¬ 
καν στο Παρίσι οι ηγέτες της 
Γαλλίας και της Γερμανίας, ο 
Σαρκοζί και η Μέρκελ. Το πρώ¬ 
το που χτυπάει στο μάτι είναι ότι απρο¬ 
κάλυπτα και χωρίς δημοκρατικά προσχή¬ 
ματα ξεκαθάρισαν ότι οι αποφάσεις αυ¬ 
τής της συνάντησης θα είναι και... απο¬ 
φάσεις της Συνόδου Κορυφής της Ευρω¬ 
ζώνης, όποτε κι αν γίνει. Ο πολιτικός βο¬ 
ναπαρτισμός που επιβάλλουν στους λα¬ 
ούς της Ευρώπης συμπληρώνεται φυσιο¬ 
λογικά και από τον πολιτικό βοναπαρτι¬ 
σμό του γαλλο-γερμανικού άξονα απένα¬ 
ντι στις υπόλοιπες χώρες. 

Παρά την προσδοκία πολλών, στη συ¬ 
νάντηση δεν συζητήθηκε το ευρωομό¬ 
λογο. Για την ακρίβεια και οι δύο ηγέτες 
το παρέπεμψαν στις ελληνικές καλένδες, 
δηλαδή μετά την πλήρη πραγματοποίηση 
της ευρωπαϊκής ολοκλήρωσης. Η τελευ¬ 
ταία αποτελεί και την πεμπτουσία όλων 
των αποφάσεων της συνάντησης: 

1) Υποχρεωτική εφαρμογή του «χρυ¬ 
σού κανόνα», δηλαδή ισοσκελισμένοι 
προϋπολογισμοί. Ο κανόνας αυτός θα 
ενταχθεί στα συντάγματα όλων των χω¬ 
ρών της Ευρωζώνης. Με άλλα λόγια, ανε¬ 
ξαρτήτως εθνικών εκλογών, κυβέρνησης 
και οικονομικής συγκυρίας, και οι 17 χώ¬ 
ρες της Ευρωζώνης θα πρέπει να έχουν 
ισοσκελισμένους προϋπολογισμούς, δη¬ 
λαδή όσα είναι τα κρατικά έσοδα τόσα 
ακριβώς να είναι και τα κρατικά έξοδα, 
είτε βρισκόμαστε σε μια περίοδο κρίσης 
είτε σε μια περίοδο ανάκαμψης. 

2) Δεν θα αυξηθούν ούτε κατά ένα 
ευρώ τα κεφάλαια που διαθέτει ο προσω¬ 
ρινός ή ο μόνιμος (από το 2013 και μετά) 
Ευρωπαϊκός Μηχανισμός Στήριξης (η λει¬ 
τουργία του οποίου είναι η διάσωση των 
υπερχρεωμένων χωρών της Ευρωζώνης). 

3) Η κοινή διακυβέρνηση της ευρω¬ 
ζώνης θα πραγματοποιηθεί με τη διενέρ¬ 
γεια και επίσημα δύο συνόδων κορυφής 
των χωρών της ευρωζώνης κάθε χρό¬ 
νο και με την εκλογή ενός προέδρου της 
ευρωζώνης με θητεία 2,5 χρόνια. Για τη 


θέση αυτή προτάθηκε ο Ρόμπαϊ. Αυτό, σε 
συνδυασμό με τα υπόλοιπα μέτρα, σημαί¬ 
νει την κατάργηση της εθνικής κυριαρχί¬ 
ας κάθε χώρας και την παραχώρησή της 
στον... Ρόμπαϊ. 

4) Εναρμόνιση της φορολόγησης των 
επιχειρήσεων στην ευρωζώνη και το πα¬ 
ράδειγμα θα δοθεί από Γαλλία και Γερμα¬ 
νία, που ανακοίνωσαν ότι θα εξισώσουν 
τους φορολογικούς συντελεστές τους. 

5) Τιμωρία όλων των κρατών που δεν 
θα συμμορφώνονται με το «χρυσό κα¬ 
νόνα», με μείωση αρχικά και εν συνεχεία 
πλήρη κατάργηση των πληρωμών που δι¬ 
καιούνταν από τα ευρωπαϊκά Ταμεία Συ¬ 
νοχής και τα Διαρθρωτικά Ταμεία (δηλα¬ 
δή την κατάργηση των όποιων ενισχύσε¬ 
ων και επιδοτήσεων της Ε.Ε.). 

6) Και τέλος, σαν το κερασάκι στην 
τούρτα, επιβολή φόρου στις χρηματοοι¬ 
κονομικές συναλλαγές σε επίπεδο Ευρω¬ 
ζώνης. Αυτό το μέτρο βέβαια θα εφαρμο¬ 
στεί αργότερα, σε βάθος χρόνου, δηλα¬ 
δή... ποτέ, αφού οι Μέρκελ και Σαρκο¬ 
ζί έχουν στηρίξει τα μέγιστα ή είναι υπο¬ 
χείρια αυτού του χρηματοπιστωτικού συ¬ 
στήματος που θέλουν να φορολογήσουν. 

Όλοι μαζί εναντίον των εργαζομένων 
και ο καθένας μόνος του 

Αυτό ακριβώς σημαίνουν οι αποφά¬ 
σεις της Μέρκελ και του Σαρκοζί. 

Καταρχάς, ισοσκελισμένοι προϋπο¬ 
λογισμοί σημαίνει εξαφάνιση των ελλειμ¬ 
μάτων των προϋπολογισμών των χωρών 
της Ευρωζώνης, που σήμερα κυμαίνονται 


από 3-4% έως 11-13% του ΑΕΠ, δηλαδή 
την εφαρμογή ενός, δύο ή τριών μνημο¬ 
νίων σε όλες τις χώρες της ευρωζώνης. 
Προφανώς, αυτό θα σημάνει και τη γιγά¬ 
ντωση της κρίσης σε ολόκληρη την Ε.Ε. 
Πρόκειται λοιπόν για την ανοιχτή κήρυξη 
ενός μακροχρόνιου και άγριου πολέμου 
εναντίον των ευρωπαίων εργαζομένων, 
ώστε να ξεπέσει το βιοτικό τους επίπεδο 
κάτω και από αυτό των Κινέζων, ώστε να 
καταστούν ανταγωνιστικές οι ευρωπαϊ¬ 
κές επιχειρήσεις. 

Δεύτερον, οι χώρες (από Ελλάδα, Ιρ¬ 
λανδία μέχρι Ιταλία, Ισπανία, κ.α.) που 
πλήττονται περισσότερο από την κρίση, 
είναι οι πιο υπερχρεωμένες και οι λιγότε¬ 
ρο ανταγωνιστικές μέσα στην ευρωζώ¬ 
νη, θα πρέπει να τα βγάλουν πέρα μόνες 
τους, ακόμη κι αν αυτό σημαίνει την έξο¬ 
δό τους από το ευρώ. Αυτό ακριβώς ση¬ 
μαίνει αφενός η άρνηση να τις βοηθήσεις 
(η άρνηση να αυξηθούν τα διαθέσιμα κε¬ 
φάλαια του μηχανισμού στήριξης και η 
απόρριψη του ευρωομολόγου) και αφε¬ 
τέρου να τους επιβάλεις - και μάλιστα σ’ 
αυτή την κατάσταση που βρίσκονται - τη 
συνταγματικά κατοχυρωμένη ισοσκέλι- 
ση του προϋπολογισμού τους, τις διάφο¬ 
ρες τιμωρίες (κόψιμο ευρωπαϊκών επιδο¬ 
τήσεων κ.α.) και ακόμη και την αφαίρε¬ 
ση της δυνατότητας να προσελκύουν κε¬ 
φάλαια, έστω και διαμέσου της μειωμένης 
φορολογίας των επιχειρήσεων. 

Πολλοί, από τον Ντελόρ, τον Κολ και 
τους γερμανούς εξαγωγείς μέχρι αριστε¬ 
ρούς πολιτικούς και οικονομολόγους, θε¬ 


ωρούν πως οι αποφάσεις της συνάντησης 
αυτής θα οδηγήσουν στη διάλυση της ευ¬ 
ρωζώνης, του ευρώ και στην υπονόμευ¬ 
ση ακόμη και της ίδιας της Ε.Ε. Έχουν δί¬ 
κιο. Και όλοι προτείνουν ως αντίδοτο το 
ευρωομόλογο, δηλαδή την ανάληψη από 
την Ευρωπαϊκή Κεντρική Τράπεζα του 
συνόλου ή μέρους των χρεών όλων των 
χωρών, ώστε αυτή να δανείζεται εξ ονό¬ 
ματος όλων των χωρών και με την εγγύη¬ 
ση όλων των χωρών της ευρωζώνης, προ¬ 
φανώς με χαμηλότερα επιτόκια απ’ ότι 
δανείζονται σήμερα οι υπερχρεωμένες 
χώρες. Αυτό θα συνοδευτεί από μια προ¬ 
σφυγή στο τυπογραφείο για πληθωριστι¬ 
κά ευρώ και μια συνακόλουθη υποτίμηση 
του ευρώ απέναντι στα άλλα νομίσματα 
(δολάριο, γιεν, γουάν, κ.α.). 

Αυτή πράγματι είναι μια εναλλακτι¬ 
κή λύση, που αργά ή γρήγορα θα εφαρ¬ 
μοστεί, αν θελήσουν να διατηρήσουν την 
ευρωζώνη (έστω και με κάποιες απώλειες 
χωρών). Ωστόσο, οι υποστηρικτές αυτής 
της άποψης ξεχνούν ορισμένα σημαντικά 
προβλήματα: α) το πρόβλημα της ευρω¬ 
ζώνης δεν είναι μόνο η λειψή αρχιτεκτο¬ 
νική του ευρώ, αλλά η υποβάθμιση της 
ανταγωνιστικότητάς της απέναντι στις 
αναδυόμενες οικονομίες και η συρρίκνω¬ 
ση της παραγωγικής της βάσης, β) Μπο¬ 
ρεί η Γερμανία να αντέξει το μέγεθος των 
ευρωπαϊκών χρεών; γ) Και τέλος, όταν τα 
ευρωπαϊκά πολιτικά επιτελεία είναι πλή¬ 
ρως υποταγμένα στο χρηματοπιστωτικό 
κεφάλαιο, μπορούν να πάρουν αποφά¬ 
σεις σε βάρος του, δηλαδή έκδοση πλη¬ 
θωριστικού χρήματος; Για να μην αναφέ¬ 
ρουμε ότι το τελευταίο θα παροξύνει το 
διεθνή νομισματικό πόλεμο. 

Όμως μέχρι στιγμής οι αποφάσεις 
του δίδυμου Μέρκελ-Σαρκοζί είναι αυ¬ 
τές, ακόμη κι αν αυτό σημαίνει τη διάλυ¬ 
ση ή τη δραστική συρρίκνωση της Ευρω¬ 
ζώνης. Αυτό λοιπόν είναι το αδιέξοδο της 
ευρωζώνης που ή θα λυθεί σε βάρος των 
εργαζομένων ή θα λυθεί με την ανατροπή 
του καπιταλιστικού συστήματος. 



Η καπιταλιστική βαρβαρότητα... 

με ιην γλώσσα ίων αριθμών 


Σ ε νέα αυστηρά μέτρα προχωρά η κυ¬ 
βέρνηση της Πορτογαλίας. Σε συνέ¬ 
ντευξή του ο υπουργός Οικονομικών 
Β. Γκασπάρ αποκάλυψε ότι θα επιβλη¬ 
θεί έκτακτη φορολόγηση 2,5% για την υψηλό¬ 
τερη κλίμακα φορολόγησης και 3% για τις επι¬ 
χειρήσεις που εμφανίζουν καθαρά κέρδη πάνω 
από 1,5 εκατ. ευρώ ετησίως. Παρουσιάζοντας 
τη μεσοπρόθεσμη στρατηγική της κυβέρνησης 
ανακοίνωσε ότι οι δημόσιες δαπάνες θα μειω¬ 
θούν έως 7% του ΑΕΠ με στόχο να διαμορφω¬ 
θούν στο 43,5% του ΑΕΠ έως το 2015. Τη διε¬ 
τία 2012-13 θα παγώσουν οι μισθοί των δημο¬ 
σίων υπαλλήλων και θα μειωθεί ο αριθμός των 
δημόσιων οργανισμών και επιχειρήσεων. Για το 
2011 οι δημόσιες δαπάνες θα περιοριστούν στο 
48,5% του ΑΕΠ. Στο πλαίσιο του πακέτου δι¬ 
άσωσης, η Πορτογαλία πρέπει να μειώσει το 
έλλειμμά της, από 9,1% πέρσι, σε 5,9% φέτος, 
4,5% το 2012 και 5% το 2013. 


Ο ολλανδικός τραπεζικός όμιλος 
ΑΒΝ Απιγο, με ακαθάριστα κέρ¬ 
δη 864 εκ. ευρώ το α’ εξάμηνο 
του 2011, ανακοίνωσε ότι θα μει¬ 
ώσει τις θέσεις εργασίας κατά 2.350 τα επόμε¬ 
να 3-4 χρόνια, μιμούμενος άλλους μεγάλους 
χρηματοοικονομικούς οργανισμούς. Η πρό¬ 
σφατη απόφαση της ΕΓΒδ να απολύσει το 5% 
των εργαζομένων ανεβάζει στις 40.000 τον 
αριθμό των χαμένων θέσεων εργασίας στον 
ευρωπαϊκό τραπεζικό κλάδο μέσα σε ένα 
μήνα. Η ΙΙΒ8 ανακοίνωσε ότι θα περικόψει 
3.500 θέσεις εργασίας, κυρίως από τον κλάδο 
της επενδυτικής τραπεζικής. Την 1η Αυγού¬ 
στου η Η5Β^ Ηο1άΐη§δ ανακοίνωσε 30.000 
απολύσεις, ενώ ακολούθησαν λίγο αργότε¬ 
ρα η Βατοίαγδ και η Κογαΐ ΒαηΕ οί δοοΐΐαπά, 
που ανακοίνωσαν 3.000 και 2.000 απολύσεις 
αντιστοίχως. Από την αρχή του έτους οι απο¬ 
λύσεις έχουν φθάσει τις 67.000. Εξ αυτών οι 
50.000 αφορούν βρετανικές τράπεζες. Το ίδιο 
χρονικό διάστημα, οι αμερικανικές τράπεζες 
έχουν κάνει συνολικά 10.500 απολύσεις. 


Η αναλογία των ανθρώπων που 
ζουν κάτω από το όριο της 
φτώχειας, δηλαδή με λιγότερα 
από 954 ευρώ το μήνα, έφτασε 
το 2009 το 13,5% του πληθυσμού της Γαλ¬ 
λίας, σύμφωνα με μελέτη του Γαλλικού Ιν¬ 
στιτούτου Στατιστικής (Ιηδεε). Το 2009 8,2 
εκατομμύρια άνθρωποι θεωρούνταν φτωχοί 
έναντι 7,84 εκατομμυρίων το 2008. Για την 
αύξηση του αριθμού των φτωχών ευθύνεται 
κυρίως η ανεργία, που προκλήθηκε φυσικά 
από την βαρβαρότητα της οικονομικής κρί¬ 
σης. Η μελέτη αυτή επιβεβαιώνει τις ανισό¬ 
τητες ανάμεσα στους Γάλλους που έχουν 
μέτρια εισοδήματα και τους πιο ευκατάστα¬ 
τους. Το ετήσιο εισόδημα του 10% αυτών 
που έχουν μέτρια εισοδήματα είναι χαμη¬ 
λότερο των 10.410 ευρώ το χρόνο και έχει 
μειωθεί κατά 1,1% από το 2008. Στο άλλο 
άκρο, το ετήσιο εισόδημα του 10% των πιο 
ευκατάστατων έχει αυξηθεί κατά 0,7% και 
είναι τουλάχιστον 35.840 ευρώ το χρόνο. 
































4 Εργατική Πάλη 


ΠΟΛΙΤΙΚΗ 


Σεπτέμβριος 2011 


Νέο νομοσχέδιο 
υιη τα ναρκωτική 


Σ τις αρχές Αυγούστου ο υπουργός Δικαι¬ 
οσύνης Μιλτιάδης Παπαϊωάννου παρου¬ 
σίασε στη Βουλή τα βασικά σημεία του 
νέου νομοσχεδίου που πρόκειται να κα¬ 
τατεθεί για το θέμα των ναρκωτικών. Ο 
υπουργός ξεκίνησε την παρουσίασή του με δύο ενδει¬ 
κτικά αριθμητικά στοιχεία. Ο αριθμός των θανάτων 
που επισήμως συνδέονται με υπερβολική χρήση ναρ¬ 
κωτικών ανέρχεται στους 300 περίπου κάθε χρόνο, 
καταδεικνύοντας τις εφιαλτικές διαστάσεις που έχει 
πάρει πλέον το πρόβλημα για όλη την ελληνική κοι¬ 
νωνία. Το δεύτερο στοιχείο αποκαλύπτει στην ουσία 
και έναν βασικό λόγο κατάρτισης του νομοσχεδίου: 
το 40% περίπου των κρατουμένων στις φυλακές κρα¬ 
τείται για υποθέσεις που αφορούν άμεσα τα ναρκωτι¬ 
κά, ενώ πολλοί άλλοι κρατούνται για εγκλήματα που 
συνδέονται με αυτά (κλοπές για εξασφάλιση της δό¬ 
σης κλπ.).Έτσι, η αποσυμφόρηση των φυλακών και η 
εξοικονόμηση χρημάτων που συνεπάγεται γίνεται επι¬ 
τακτική για την κυβέρνηση, η οποία βέβαια σπεύδει 
να εκφράσει την «ευαισθησία» της για το πρόβλημα. 

Η βασική πρόβλεψη του νομοσχεδίου είναι η πλή¬ 
ρης αποποινικοποίηση της χρήσης ναρκωτικών, με το 
επιχείρημα ότι αποτελεί «συμπεριφορά ενέχουσα απο¬ 
κλειστικά και μόνο αυτοπροσβολή του ίδιου του χρή¬ 
στη». Η λογική αυτή είναι λανθασμένη, επικίνδυνη 
αλλά και εξόχως υποκριτική. Ο χρήστης ναρκωτικών, 
όσο κι αν είναι άνθρωπος που χρειάζεται άμεση και 
αποτελεσματική βοήθεια, δεν απαλλάσσεται από τις 
δικές του ευθύνες. Είναι άλλωστε διαπιστωμένο ότι 
οι χρήστες, λόγω της φύσης της εξάρτησής τους και 
του τρόπου ζωής τους, έχουν ανάγκη να «μυήσουν» 
και άλλους στην κόλαση των ναρκωτικών. Η επίκλη¬ 
ση της «ελευθερίας» και της «αυτοδιάθεσης» του ατό¬ 
μου είναι αδιανόητη από τη στιγμή που η εξάρτηση 
από τα ναρκωτικά ισοδυναμεί με την απώλεια κάθε 
ελευθερίας. Κανένας δεν έχει το «ατομικό» δικαίωμα 
να υποβάλλει την οικογένειά του σε μια τέτοια δοκι¬ 
μασία, αλλά και να στερεί τις ικανότητές του και την 
προσφορά του από το κοινωνικό σύνολο στην καλύ¬ 
τερη και πιο παραγωγική ηλικία του. 

Ο πραγματικός στόχος της κυβέρνησης με την 
πλήρη αποποινικοποίηση είναι η περαιτέρω εξάπλω- 
ση των ναρκωτικών, ιδίως των λεγάμενων «μαλακών» 
και των κάθε είδους χαπιών, που είναι βέβαιο ότι θα 
προκληθεί από το κλίμα «ελευθερίας» σχετικά με τη 
χρήση τους. Στην εποχή της βαρβαρότητας της καπι¬ 
ταλιστικής κρίσης και των μνημονίων, όπου η σαπι¬ 
σμένη καπιταλιστική κοινωνία αδυνατεί να ενσωμα¬ 
τώσει έστω και με τυπικό και στοιχειώδη τρόπο όλο 
και μεγαλύτερα κομμάτια της νεολαίας και όχι μόνο, 
άμεσο συμφέρον των καπιταλιστών στην Ελλάδα και 
όλο τον κόσμο είναι να σπρώξουν όλους όσους «πε¬ 
ρισσεύουν» στο περιθώριο. Έτσι, θα απαλλαγούν μια 
και καλή από την ικανοποίηση των αναγκών τους, 
και πολύ περισσότερο από τις διεκδικήσεις και τους 
αγώνες τους. Δεν είναι άλλωστε τυχαίο ότι και στην 
Αργεντινή την περίοδο της χρεοκοπίας της εφαρμό¬ 
στηκαν ανάλογες «πολιτικές», που οδήγησαν σε εξά- 
πλωση της χρήσης ναρκωτικών. 

Το νομοσχέδιο προβλέπει επίσης ότι υποβιβά¬ 
ζονται σε βαθμό πταίσματος τα αδικήματα της προ¬ 
μήθειας και κατοχής ναρκωτικών, όπως και της καλ¬ 
λιέργειας φυτών κάνναβης (!), «σε αριθμό ή έκταση 
που δικαιολογούνται για την αποκλειστική χρήση 
του δράστη, λόγω της έστω και μικρής επικινδυνότη- 
τας που ενέχουν για τρίτους, αλλά και προκειμένου 
να διευκολυνθεί η ελεγκτική δραστηριότητα των αρ¬ 
χών για τη διερεύνηση σοβαρότερων εγκλημάτων». 
Έτσι, γίνεται πράξη η παλιά πρόταση του Γιωργάκη 
για καλλιέργεια χασίς στα μπαλκόνια, στα πλαίσια 
προφανώς της «πράσινης ανάπτυξης». 

Αξίζει ωστόσο να σημειωθεί ότι το νομοσχέδιο πε¬ 



ριέχει και αρκετές θετικές διατάξεις, αρκεί να εφαρ¬ 
μοστούν στο σύνολό τους από το κράτος και τα δι¬ 
καστήρια, που πολλές φορές επιβάλλουν εξοντωτικές 
ποινές ακόμα και σε άτομα που έχουν αποδεδειγμέ¬ 
να απεξαρτηθεί από τα ναρκωτικά. Έτσι, για τους κα¬ 
τηγορούμενους τοξικομανείς προβλέπονται: εισαγω¬ 
γή σε εγκεκριμένο θεραπευτικό πρόγραμμα απεξάρ¬ 
τησης ως περιοριστικός όρος, υποβολή σε πρόγραμμα 
αποτοξίνωσης και ψυχολογικής απεξάρτησης εντός 
των φυλακών, αποφυλάκιση υπό όρους για την εισα¬ 
γωγή σε πρόγραμμα απεξάρτησης, αναστολή εντάλ¬ 
ματος σύλληψης και ποινικής δίωξης, αναστολή εκτέ¬ 
λεσης της ποινής, υποχρεωτική αναβολή στράτευσης 
και δίκης. Επίσης, αν ο τοξικομανής ολοκληρώσει το 
θεραπευτικό πρόγραμμα, προβλέπεται οριστική απο¬ 
χή από την ποινική δίωξη, υποχρεωτική αναστολή της 
όποιας ποινής επιβάλλεται και «υποχρεωτική ανα¬ 
γνώριση ελαφρυντικής περίστασης». 

Παράλληλα με την κατάθεση του νομοσχεδίου, 
βασική κατεύθυνση της κυβερνητικής πολιτικής για 
τα ναρκωτικά είναι η συστηματική και «ελεύθερη» χο¬ 
ρήγηση από τα νοσοκομεία υποκατάστατων των ναρ¬ 
κωτικών, όπως η μεθαδόνη. Άλλωστε, η «επίσημη» 
πολιτική «θεραπείας» των τοξικομανών, όπως εκφρά¬ 
ζεται εδώ και χρόνια μέσω των προγραμμάτων του 
ΟΚΑΝΑ, δεν στοχεύει στην απεξάρτησή τους, αλλά 
στην άμβλυνση του προβλήματος μέσω των υποκατά¬ 
στατων. Έτσι, το κράτος αδιαφορεί και υποβαθμίζει τα 
«στεγνά» προγράμματα, δηλαδή αυτά που δεν βασί¬ 
ζονται στα υποκατάστατα και αποβλέπουν στην πραγ¬ 
ματική απεξάρτηση του τοξικομανούς, το «18 ΑΝΩ» 
και τα προγράμματα του ΚΕ.Θ.Ε.Α. (Κέντρο Θερα¬ 
πείας Εξαρτημένων Ατόμων). Η πολιτική της μεθα- 
δόνης εξυπηρετεί απόλυτα το στόχο της περιθωρι¬ 
οποίησης της νεολαίας που περιγράψαμε παραπάνω. 
Η σάπια καπιταλιστική κοινωνία δεν ενδιαφέρεται να 
επανεντάξει τα εξαρτημένα άτομα στο κοινωνικό σύ¬ 
νολο, αλλά απλά να τα κρατά στη «ζωή» του περιθω¬ 
ρίου και να περιορίζει την εγκληματικότητα για εξα¬ 
σφάλιση της δόσης. 

Το εργατικό και λαϊκό κίνημα πρέπει να παλέψει 
για τη δημιουργία, ενίσχυση και πλήρη στελέχωση 
από το κράτος «στεγνών» προγραμμάτων απεξάρτη¬ 
σης σε όλη την Ελλάδα, που θα καλύπτουν πλήρως 
τις ανάγκες των τοξικομανών. Σε αυτά, η απεξάρτη¬ 
ση δεν θα πρέπει να αντιμετωπίζεται ως απλή «ιατρι¬ 
κή» διαδικασία, αλλά ως πραγματική κοινωνική δια¬ 
δικασία που θα αποβλέπει στην πλήρη ανασυγκρό¬ 
τηση της προσωπικότητας του εξαρτημένου ατόμου, 
ώστε να μπορεί να διεκδικεί με τις δικές του δυνάμεις 
το ρόλο του μέσα στην κοινωνία. Σε αυτές ακριβώς τις 
αρχές, που βέβαια είναι εντελώς αντίθετες με τα συμ¬ 
φέροντα των καπιταλιστών, βασίζεται το υποδειγμα¬ 
τικό και εξαιρετικά επιτυχημένο πρόγραμμα του «18 
ΑΝΩ». Είναι ωστόσο προφανές ότι τα παραπάνω δεν 
αρκούν. Η αντιμετώπιση της μάστιγας της τοξικο¬ 
μανίας περνά από την καταπολέμηση αυτού που δη¬ 
μιουργεί τα αδιέξοδα που βιώνουν οι νέοι άνθρωποι 
και τους οδηγούν στα ναρκωτικά: της καπιταλιστικής 
βαρβαρότητας. 


επίκαιρη... 

ΑΥΤΟΔΙΑΧΕΙΡΙΣΗ ΣΤΑ ΑΡΡΕΕΒΕΕ’8 

Στις 15/7 η αλυσίδα εστιατορίων ΑΡΡΕΕΒΕΕ8 έκλεισε 
αφήνοντας 150 εργαζόμενους απλήρωτους κι άνεργους. Η 
εταιρεία ΜΙΛΛΟΜΕΛ Α.Ε. είχε 8 καταστήματα με 350 εργα¬ 
ζόμενους το 2008, από τα οποία είχαν απομείνει 5 με 150 ερ¬ 
γαζόμενους. 

Οι εργαζόμενοι του καταστήματος της Λ.Νίκης στην 
Θεσσαλονίκη είχαν προχωρήσει σε 2 καταγγελίες στην επι¬ 
θεώρηση εργασίας τον Δεκέμβριο του 2010 και τον Απρίλιο 
του 2011 και σε παραστάσεις διαμαρτυρίας έξω από το κατά¬ 
στημα, διεκδικώντας τα δεδουλευμένα τους. Στις 15 Ιουλί¬ 
ου η επιχείρηση τους ενημέρωσε τηλεφωνικά πως η εταιρεία 
έκλεισε. Την ίδια μέρα έκαναν αίτηση για ασφαλιστικά μέτρα 
για την διασφάλιση της νομικής και πραγματικής κατάστα¬ 
σης του καταστήματος και ξεκίνησαν περιφρούρηση έξω από 
το κατάστημα. Ταυτόχρονα συζητιούνταν η κατάληψη και 
αυτοδιαχείριση του καταστήματος, με δεδομένο ότι για την 
συνέχιση του αγώνα χρειάζονταν οικονομική στήριξη, δημο¬ 
σιοποίηση του αγώνα και πίεση προς τον εργοδότη.Έτσι στις 
16/7 κατέλαβαν το μαγαζί και ξεκίνησαν να το λειτουργούν 
μόνοι τους με αυτοδιαχείριση, με μεγάλη συμπαράσταση από 
τον λαό της Θεσσαλονίκης αλλά και από συναδέλφους του 
επισιτισμού που συμμετείχαν για να βοηθήσουν. 

Ο ιδιοκτήτης του οικήματος, Ορ. Σιμώνης, κινήθηκε ενα¬ 
ντίον των εργαζομένων, με μηνύσεις για αυτοδικία, συκοφα¬ 
ντική δυσφήμιση και διατάραξη οικιακής ειρήνης, προσφεύ- 
γοντας στο αστυνομικό τμήμα και στους εισαγγελείς ποινι¬ 
κών διώξεων σχεδόν καθημερινά και ζητώντας να ενεργοποι¬ 
ηθεί η διαδικασία του αυτόφωρου. Φυσικά και η εισαγγελέ¬ 
ας κινήθηκε με την ίδια λογική, ανακοινώνοντας στους εργα¬ 
ζόμενους ότι δεν θα δείξει καμιά ανοχή και ότι θα κάνει αυτε- 
πάγγελτα μηνύσεις. Ακόμη μια φορά αποδεικνύεται ότι εργο¬ 
δότες και μεγαλοϊδιοκτήτες απολαμβάνουν την ασυλία που 
τους προσφέρει η χούντα ΠΑΣΟΚ- ΔΝΤ- Ε.Ε. 

Ήταν επόμενο να προσπαθήσουν να καταστείλουν κι αυ¬ 
τόν τον αγώνα γιατί είναι «κακό» παράδειγμα για όλους τους 
εργαζομένους, αφού δείχνει στην πράξη ότι ο μόνος τρόπος 
για να επιβιώσουν είναι μέσα από τους αγώνες και την δια¬ 
χείριση της παραγωγής από τους ίδιους. Οι εργαζόμενοι στα 
ΑΡΡΕΕΒΕΈ8 συνεχίζουν τον αγώνα τους με καθημερινές πα¬ 
ραστάσεις διαμαρτυρίας στις 19.00 έξω από το κατάστημα 
της Λ. Νίκης στην Θεσσαλονίκη. 

Ψυχική Υγεία Τέλος 

Με απόφαση του υπ. Οικονομικών μειώθηκε ο προϋπο¬ 
λογισμός του 2011 για τις μονάδες ψυχικής υγείας κατά 36,8 
εκατ.ευρώ, κάτι που οδηγεί σε άμεσο κλείσιμο των μονάδων 
που λειτουργούν με την ευθύνη των Νομικών Προσώπων Ιδι¬ 
ωτικού Δικαίου (ΝΠΙΔ). Τα ΝΠΙΔ εδώ και 30 χρόνια έχουν 
την ευθύνη λειτουργίας 210 Μονάδων Ψυχικής Υγείας (83 οι¬ 
κοτροφεία, 16 ξενώνες, 32 προστατευμένα διαμερίσματα, 42 
κέντρα ημέρας, 13 κινητές μονάδες, 2 κέντρα Αλτσχάιμερ, 6 
κέντρα ημέρας αυτισμού, 16 άλλες εξειδικευμένες μονάδες 
και προγράμματα), οι οποίες στην πλειοψηφία τους ιδρύθη¬ 
καν στα πλαίσια των προγραμμάτων αποασυλοποίησης (Λέ- 
ρος I και II) και παρέχουν ένα σημαντικό μέρος των δωρεάν 
παρεχόμενων υπηρεσιών ψυχικής υγείας του Δημόσιου Εθνι¬ 
κού Συστήματος Υγείας. Πρόκειται για Μονάδες με πανελ¬ 
λαδική διασπορά και σε πολλές περιπτώσεις καλύπτουν αυ¬ 
τόνομα ολόκληρες γεωγραφικές περιοχές (π.χ. οι κινητές μο¬ 
νάδες σε Φωκίδα, Κυκλάδες,Έβρο, Κεφαλλονιά και Κοζάνη). 

Η ήδη υποβαθμισμένη ψυχική υγεία που την πενταετία 
2004-2009 συρρικνώθηκε βίαια, με περικοπές στις υπηρεσίες 
και το προσωπικό κατά 30%, θα δεχτεί με αυτή την απόφαση 
θανάσιμο πλήγμα αφού θα απολυθούν 3.050 επαγγελματίες 
ψυχικής υγείας και θα κλείσουν 210 μονάδες ψυχικής υγείας 
και αποασυλοποίησης. 

Η εφαρμογή αυτής της απόφασης θα είναι η απόλυτη κα¬ 
ταστροφή για χιλιάδες οικογένειες και ψυχικά ασθενείς, που 
θα βρεθούν στο δρόμο χωρίς καμιά βοήθεια. Θα σημάνει την 
ένταση της εξαθλίωσης για τους εργαζόμενους και τα λαϊκά 
στρώματα, που είναι τα πρώτα θύματα της αλματώδους αύ¬ 
ξησης των αυτοκτονιών, της κατάθλιψης και των ψυχοσωμα¬ 
τικών εκδηλώσεων που έρχονται ως συνέπεια της οικονομι¬ 
κής κρίσης, της ανεργίας και της κοινωνικής αποσάθρωσης. 

ΠΟΛΙΤΙΚΗ 


Εργατική Πάλη 5 


Η Συμφωνία της 21ης Ιουλίου ή 
Η ελεγχόμενη χμεοκοπία της Ελλόδας 

■ Ηρακλής Χριστοφορίδης 


Δύο μέρες πριν την συμφωνία η ελλη¬ 
νική κυβέρνηση εκλιπαρούσε την Μέρ- 
κελ «να πάρει γρήγορα μία απόφαση, 
όποια κι αν είναι αυτή, γιατί δεν αντέχου¬ 
με άλλο». Την επόμενη μέρα της συμφω¬ 
νίας οι κολαούζοι υπουργοί υποδέχονταν 
τον πρωθυπουργό στο υπουργικό συμ¬ 
βούλιο ως θριαμβευτή, ενώ ο ίδιος διαλα- 
λούσε ότι «επιτέλους γλιτώσαμε την χρε¬ 
οκοπία». Λίγες μέρες μετά, το σκηνικό 
είχε αλλάξει εντελώς. Τι ακριβώς συνέβη; 

Καταρχάς η ίδια η συμφωνία, που δεν 
είναι τίποτε άλλο παρά μια νέα δανεια¬ 
κή σύμβαση, είναι μια ανοικτή ομολο¬ 
γία τόσο της αποτυχίας των Μνημονίων 
όσο και της χρεοκοπίας της Ελλάδας. Με 
βάση το Μνημόνιο, δηλαδή τις συνταγές 
της Τρόικας που υιοθέτησε και εφάρμο¬ 
σε η κυβέρνηση, με τα διάφορα μέτρα θα 
έπρεπε από τον Μάρτιο του 2012 (οπό¬ 
τε και τελειώνουν τα 110 δις που μας δά¬ 
νεισαν με το Μνημόνιο) να μπορεί η Ελ¬ 
λάδα να δανείζεται από τις αγορές. Τώρα, 
όπως εξάλλου ήταν αναμενόμενο, διαπι¬ 
στώνουν ότι η χώρα μας δεν μπορεί να 
βγει στις αγορές άρα ή θα κηρύξει στά¬ 
ση πληρωμών ή θα πάρει νέο δάνειο. Για 
να αποφύγουν ένα ντόμινο χρεοκοπιών 
στην Ευρώπη (και τότε ποιος ξέρει τι θα 
συνέβαινε παγκόσμια) οι ευρωπαίοι απο¬ 
φάσισαν να δώσουν ένα νέο δάνειο. Και 
επειδή είναι σίγουρο ότι ούτε και με αυτό 
θα αποφύγει η Ελλάδα την χρεοκοπία, 
αποφάσισαν να επιβάλλουν και ένα μι¬ 
κρό κούρεμα στην αξία των ελληνικών 
ομολόγων που κατέχουν οι τράπεζες. Με 
άλλα λόγια επιβάλλουν μια «επιλεκτική 
χρεοκοπία» που η κυβέρνηση την βάφτι¬ 
σε «αποφυγή χρεοκοπίας»! 

Αλλά πέρα απ’ όλα τα άλλα εδώ ακρι¬ 
βώς βρίσκεται και το δράμα: είναι οι το- 
κογλύφοι-δανειστές που έχουν επιβάλλει 
αυτήν την επιλεκτική χρεοκοπία και όχι 
η ελληνική κυβέρνηση. Οπότε ο καθένας 
μπορεί να καταλάβει πόσο συμφέρουσα 
μπορεί να είναι για την Ελλάδα αυτού 
του είδους η επιλεκτική χρεοκοπία. 

Αλλά ας δούμε ποια ακριβώς είναι 
αυτή η συμφωνία. Μέχρι το 2020 θα λή¬ 
γουν ομόλογα του ελληνικού δημοσίου 
ύψους 205 δις ευρώ. Αυτό σημαίνει ότι 
από το 2012 μέχρι το 2020 το ελληνικό 
δημόσιο θα πρέπει να βρει 205 δις περί¬ 
που για να τα επιστρέφει στους δανει¬ 
στές του. Από αυτά τα 205 δις, τα 135 δις 
τα κατέχουν οι τράπεζες. Το βασικό σκέ¬ 
λος της συμφωνίας προβλέπει ότι οι τρά¬ 
πεζες δεν θα ζητήσουν να πάρουν τα λε¬ 
φτά τους πίσω αλλά θα κάνουν ΓοΙΙ-ονεΓ, 
δηλαδή θα ξαναπάρουν νέα ομόλογα του 
ελληνικού δημοσίου που θα λήγουν σε 15 
με 30 χρόνια. Έτσι το ελληνικό δημόσιο 
μέχρι το 2020 δεν θα χρειαστεί να ανησυ¬ 
χεί για τα 135 δις αλλά μόνο για τα υπό¬ 
λοιπα 70 δις (205 - 135 = 70). Συνεπώς 
η συμφωνία προϋποθέτει σιωπηρά δύο 
πράγματα: α) το έλλειμμα μέχρι τουλάχι¬ 
στον το 2015 θα έχει μηδενιστεί, και β) 
θα εφαρμόζονται συνεχή μνημόνια και 
ολοκληρωτικό ξεπούλημα της δημόσιας 
περιουσίας ώστε να βρεθούν τα υπόλοι¬ 
πα 70 δις. Με άλλα λόγια θα υπάρχει μια 
ατέλειωτη σειρά μνημονίων μέχρι και 
το 2020. 


Επιπλέον η συμφωνία προβλέπει: 
α) Καταρχάς ότι οι τράπεζες θα δεχτούν 
να επαναγοράσουν ομόλογα μέχρι του 
ποσού των 135 δις, αλλά αυτό δεν είναι 
υποχρεωτικό. Μέχρι σήμερα η συμμετο¬ 
χή των τραπεζών δεν φτάνει ούτε το μισό 
αυτού του ποσού. 

β) Τα νέα ομόλογα του ελληνικού δημο¬ 
σίου που θα αγοράσουν οι τράπεζες, θα 
είναι διάρκειας από 15 έως 30 έτη και θα 
έχουν επιτόκιο, για τα μισά ομόλογα πε¬ 
ρίπου 3,5 με 4% και για τα άλλα μισά 6 
με 6,8%. Σήμερα τα επιτόκια κυμαίνονται 
στο 6% περίπου. 

γ) Κατά την επαναγορά θα υπάρξει και 
μια μείωση της αξίας των ομολόγων — 
όχι όμως για το σύνολο των 135 δις— της 
τάξης του 20-25% περίπου, 
δ) Τα νέα ομόλογα που θα αγοράσουν οι 
τράπεζες θα έχουν την εγγύηση του Προ¬ 
σωρινού Ευρωπαϊκού Μηχανισμού Στή¬ 
ριξης (ΕΕ5Ε) μέσω μιας περίπλοκης δι¬ 
αδικασίας. Στην ουσία η Ευρωζώνη θα 
δώσει στον ΕΕ5Ε 35,5 δις ευρώ, που με 
την σειρά του θα τα δανείσει στο ελληνι¬ 
κό δημόσιο που εν συνεχεία θα τα βάλει 
σε ένα τοκιζόμενο λογαριασμό με επιτό¬ 
κιο περίπου 3,5%, έτσι ώστε σε 30 χρόνια, 
όταν οι τράπεζες θα πρέπει να πάρουν 
πίσω τα λεφτά τους, αυτά τα 35,5 δις να 
έχουν γίνει 101 δις ευρώ, δηλαδή τα 135 
δις των ομολόγων που θα αγοράζουν μέ¬ 
χρι το 2020 οι τράπεζες, με το αντίστοιχο 
«κούρεμα» κατά 20-25%. 
ε) Αλλα 12,5 δις ευρώ ελληνικά ομόλο¬ 
γα θα αγοράσει ο ΕΕ5Ε από την δευτερο¬ 
γενή αγορά. 

ζ) Η διάρκεια αποπληρωμής των 110 δις 
του πρώτου Μνημονίου που μας δάνει¬ 
σαν θα επεκταθεί από 7 σε 15 χρόνια, 
η) Για να μπορεί να εκταμιεύει η ελληνική 
κυβέρνηση τα κονδύλια από το ΕΣΠΑ, 
έπρεπε για κάθε 75 ευρώ που παίρνει να 
προσθέτει άλλα 25. Αλλά επειδή το πρό¬ 
γραμμα δημοσίων επενδύσεων πετσοκό- 
πηκε για να μειωθεί το έλλειμμα του προ¬ 
ϋπολογισμού, δίνεται τώρα η δυνατότη¬ 
τα στο ελληνικό δημόσιο να συμμετέχει 
με 5 ευρώ για κάθε 95 ευρώ που θα απορ¬ 
ροφά από το ΕΣΠΑ. Αυτό το μέτρο μαζί 
με κάτι ψίχουλα από την Ευρωπαϊκή Τρά¬ 
πεζα Επενδύσεων συν τα πολλά ευχολό¬ 
για για επενδύσεις ευρωπαϊκών επιχειρή¬ 
σεων στην Ελλάδα είναι το περίφημο ευ¬ 
ρωπαϊκό «σχέδιο Μάρσαλ» για την χώρα 
μας. 

θ) Ο ΕΕ5Ε αν χρειαστεί θα μπορεί να προ¬ 
σφέρει μέχρι 20 δις για ενίσχυση των ελ¬ 
ληνικών τραπεζών, μια που επειδή κατέ¬ 
χουν ομόλογα περίπου 48 δις θα χάσουν 
λόγω «κουρέματος» 6 με 8 δις και θα δε¬ 
σμεύσουν ρευστό χρήμα για 30 χρόνια, 
ι) Τα ελληνικά ασφαλιστικά ταμεία που 
κατέχουν περίπου 20 δις ομόλογα, θα 
συμμετάσχουν στην επαναγορά ομολό¬ 
γων αλλά χωρίς μείωση της αξίας τους. 
Όμως είναι προφανές ότι θα δεσμεύσουν 
τα χρήματά τους για άλλα 30 χρόνια, και 
επειδή έχουν ελλείμματα συνεχώς διευ- 
ρυνόμενα λόγω της κρίσης, θα αναγκά¬ 
ζονται να τα πουλάνε όσο στην δευτερο¬ 
γενή αγορά, δηλαδή να τα πουλούν στο 
60% της αξίας τους (πάντα με την σημε¬ 
ρινές τιμές των ελληνικών ομολόγων). 


κ) Η χώρα μπαίνει κάτω από την απόλυ¬ 
τη επιτήρηση της ΕΕ. Για τον σκοπό αυτό 
θα δημιουργηθούν τρία εργαλεία: μία 
επιτροπή που θα επιβλέπει το ευρωπαϊκό 
«σχέδιο Μάρσαλ» δηλαδή την διάθεση 
των ευρωπαϊκών κονδυλίων του ΕΣΠΑ, 
δύο επιτηρητές στο πρόγραμμα αποκρα¬ 
τικοποιήσεων και τέλος μία επιτροπή που 
θα επιβλέπει («παροχή τεχνικής βοήθειας 
για την πραγματοποίηση των αναγκαίων 
μεταρρυθμίσεων» ονομάζουν κομψά την 
επίβλεψη) την εφαρμογή των μνημονίων, 
λ) Οι χώρες που θα μας δανείσουν θα 
μπορούν να πάρουν εγγυήσεις για τα δά¬ 
νειά τους. Γι’ αυτό και η Φιλανδία ζητά 
τώρα εμπράγματες εγγυήσεις για το 1 δις 
ευρώ που θα δώσει. 

Τέλος αυτή η συμφωνία θα πρέπει να 
επικυρωθεί από όλα τα κοινοβούλια των 
χωρών που πρόκειται να δανείσουν το 
ελληνικό δημόσιο. 

Συνολική αποτίμηση 

Το ελληνικό δημόσιο θα κερδίσει από 
την μείωση των τόκων των δανείων που 
αναφέραμε 2ο μέτρο, περίπου 3 δις ετη- 
σίως. Όμως νεότερες εκτιμήσεις ειδικών 
κατεβάζουν αυτό το όφελος στο 1,5 δις 
περίπου. Επίσης η χώρα δεν θα έχει ανά¬ 
γκη να βγει στις αγορές μέχρι το 2020. 
Και τέλος θα υπάρξει μία μείωση του χρέ¬ 
ους κατά 34 δις όση θα είναι και η απο- 
μείωση των ομολόγων που θα επαναγο¬ 
ράσουν οι τράπεζες — κι αυτό στην κα¬ 
λύτερη περίπτωση που θα συμμετάσχουν 
με 135 δις. 


Ποια είναι τα αρνητικά; Ότι η οικονο¬ 
μική διακυβέρνηση της χώρας παραδίδε- 
ται στους ευρωπαίους όπως και επί χρε¬ 
οκοπίας Τρικούπη είχε παραδοθεί στην 
επιτροπή που προΐστατο ο εντιμότατος 
Εδουάρδος Λω. Ότι τα μνημόνια δεν θα 
έχουν τέλος δηλαδή η ελληνική οικονο¬ 
μία και κοινωνία θα καταστραφεί πλή¬ 
ρως και συνεπώς ούτε η χρεοκοπία απο¬ 
φεύγεται, ούτε το χρέος μειώνεται ούτε η 
χώρα σώζεται. Τότε προς τι αυτή η συμ¬ 
φωνία; Απλώς οι τραπεζίτες εξασφαλί¬ 
ζουν το 75% της αξίας των δανείων τους 
στην Ελλάδα και το κόστος το επωμί¬ 
ζονται οι ευρωπαϊκές κυβερνήσεις. Με 
άλλα λόγια, η χώρα θα παραμείνει δια- 
σωληνωμένη μέχρι να της στραγγίζουν 
και την τελευταία σταγόνα αίματος που 
θα κατορθώσουν και μετά θα της βγά¬ 
λουν το σωληνάκι, ελπίζοντας ότι ο αντί¬ 
κτυπος δεν θα είναι μεγάλος σε ευρωπα¬ 
ϊκό επίπεδο. Κι αυτό στην καλύτερη περί¬ 
πτωση, δηλαδή αν ψηφιστεί, εφαρμοστεί 
και ισχύσει για ένα ή δύο χρόνια η συμ¬ 
φωνία. Γιατί αν κρίνουμε από τις αποφά¬ 
σεις της συνάντησης Μέρκελ-Σαρκοζί, 
από την επιδείνωση της ευρωπαϊκής και 
ιδιαίτερα της ελληνικής κρίσης αλλά και 
από την δυστοκία στο να οριστικοποιη- 
θεί η συμφωνία με τον ΙΙΕ (τον Διεθνή 
Χρηματοπιστωτικό Οργανισμό που δι¬ 
απραγματεύεται εν ονόματι των τραπε- 
ζών-δανειστών) καθώς και την απροθυ¬ 
μία των τραπεζών να συμμετέχουν στην 
συμφωνία, μάλλον το δράμα της χρεοκο¬ 
πίας θα παιχτεί μέσα σε λίγες εβδομάδες. 


Επιτυχημένο το 9ο Αντικαπιταλιστικό Κάμπινγκ 

Το 9ο αντικαπιταλιστικό κάμπινγκ, που διοργανώθηκε από την Ο.Κ.Δ.Ε., τη 
Σ.Σ.Π. ,τη Μαθητική Αντεπίθεση και την Αντεπίθεση των Εργαζομένων, πραγμα¬ 
τοποιήθηκε με επιτυχία μεταξύ 23 και 31 Ιούλη στην Καστροσυκιά Πρέβεζας . 

Μέσα σε μια εποχή βαθιάς κρίσης και παρακμής της καπιταλιστικής κοινωνίας, 
που έχει στερήσει ή μετατρέψει τις καλοκαιρινές διακοπές σε διακοπές ναρκοκουλ¬ 
τούρας και έκπτωσης των ηθικών αξιών, στήθηκε μια μικρή όαση φτηνών συλλο¬ 
γικών διακοπών, διαποτισμένων από τις αξίες της συντροφικότητας, αλληλεγγύης 
και αυτοοργάνωσης. Παρά τη δικαιολογημένη κούραση συντρόφων και συναγω¬ 
νιστών από την προηγούμενη περίοδο έντονων αγώνων και κινημάτων, ούτε στιγ¬ 
μή δεν έλειψε η πολιτική συζήτηση και η συνέχιση της προσπάθειάς μας για απαλ¬ 
λαγή από τη φτώχεια και τη σαπίλα της κοινωνίας των αστών. 

Αντίθετα, αξιοποιώντας τις εμπειρίες των αγώνων του χειμώνα και πασχίζο¬ 
ντας να κατανοήσουμε την τόσο σημαντική για το παγκόσμιο εργατικό κίνημα 
χρονιά, οργανώθηκαν 4 κεντρικές πολιτικές συζητήσεις με θέματα: «η αραβική 
επανάσταση», «το κίνημα των πλατειών και η εξέγερση των Ιουνιανών», «τα ναρ¬ 
κωτικά: αγώνας εναντία στη διάλυση της κοινωνίας», «κρίση και αριστερά, επανα¬ 
στατική διέξοδος ή γλίστρημα στο ρεφορμισμό: η μαρξιστική απάντηση», και ένα 
εργαστήριο με θέμα την πυρηνική ενέργεια. Ταυτόχρονα πραγματοποιήθηκαν τα 
εργαστήρια της Σοσιαλιστικής Σπουδαστικής Πάλης και της Αντεπίθεσης των Ερ¬ 
γαζομένων, όπου έγινε ένας μικρός απολογισμός και συνοπτικός σχεδιασμός της 
δράσης τους το επόμενο διάστημα, ενώ συναγωνιστές από άλλες χώρες παρουσί¬ 
ασαν τις οργανώσεις τους και τη δράση τους. 

Το πρόγραμμα του κάμπινγκ περιελάμβανε επίσης προβολές ταινιών για παιδιά 
και ενήλικες, μουσικές βραδιές και εκδρομή στις πηγές του Αχέροντα. Τη λειτουρ¬ 
γία του μπαρ, του μπάρμπεκιου και του παιδότοπου την αναλάβαμε οι ίδιοι οι συμ- 
μετέχοντες στο κάμπινγκ, με την αυτοοργάνωσή μας και με βάρδιες, δείχνοντας 
εμβρυωδώς ότι μια άλλη οργάνωση της κοινωνίας είναι εφικτή. 

Συνολικά η συμμετοχή στο κάμπινγκ ξεπέρασε τα 150 άτομα, με αρκετά έντο¬ 
νη την παρουσία νεαρών συντρόφων και συναγωνιστών. Η παρουσία τους αποτε¬ 
λεί την εγγύηση ότι η γενιά που ο καπιταλισμός θέλει να πετάξει στα σκουπίδια 
δεν θα παρακολουθεί άμοιρη την καταστροφή του βιοτικού και μορφωτικού επι¬ 
πέδου της, αλλά μάλλον θα είναι αυτή που θα πρωταγωνιστήσει στους αγώνες για 
την επανάσταση και το σοσιαλισμό. 

Ασφαλιστικά Ταμεία 

Κρίση, Ανεργία και Μνημόνια Φέρνουν την Χρεοκοπία 


Γ ραμμή για νέες περικοπές στο 
ασφαλιστικό σύστημα δίνει η 
Τρόικα, διαπιστώνοντας απο¬ 
κλίσεις από τους στόχους που 
έθεσε για το 2011. Από τον νέο κύκλο 
συζητήσεων της Τρόικας με την κυβέρ¬ 
νηση, που πραγματοποιήθηκε τον Αύ¬ 
γουστο, εκτιμήθηκε ότι το έλλειμμα 
των ασφαλιστικών φορέων έχει υπερ- 
βεί όλες τις προβλέψεις και στο τέλος 
του χρόνου θα είναι 1,5 δισ. ευρώ... αν 
δεν επιδεινωθούν κι άλλο η ύφεση και η 
ανεργία! 

Πέρα από την συνειδητή προσπάθεια 
κυβέρνησης και Τρόικας για την τρομο¬ 
κράτηση των εργαζομένων με τα ελλείμ¬ 
ματα, τα χρέη και τη δεινή θέση των τα¬ 
μείων (που στοχεύει σε ακόμη μεγαλύ¬ 
τερα αντι-ασφαλιστικά χτυπήματα), το 
πρόβλημα είναι προφανές. Η κρίση και 
η ύφεση στην οικονομία και συνακόλου¬ 
θα η έκρηξη της ανεργίας έχουν επιφέ¬ 
ρει ταυτόχρονα τόσο μια δραματική μεί¬ 
ωση στα έσοδα των ταμείων, ιδίως του 
ΙΚΑ, όσο και μια μεγάλη αύξηση των 
δαπανών (κυρίως για την επιδότηση της 
ανεργίας) - και παρά τις αλλεπάλληλες 
δραστικές περικοπές στις παροχές, η κα¬ 
τάσταση συνεχώς επιδεινώνεται. 

Ως προς το μέγεθος του άμεσου προ¬ 
βλήματος, χαρακτηριστικό για την κα¬ 
τάσταση του ΙΚΑ αλλά και των άλλων 
ταμείων είναι το ότι αυτά έχουν ήδη 


αντλήσει το 71,7% των επιχορηγήσεων 
από τον κρατικό προϋπολογισμό για το 
2011, με το ΙΚΑ να έχει εισπράξει ήδη το 
91,1% (2,65 δισ.), ο ΟΑΕΕ το 95% (760 
εκατ.) και το ΤΑΠ-ΟΤΕ το 83,6% (460 
εκατ.). Αξίζει να σημειωθεί ότι η επιχο¬ 
ρήγηση στον ΟΑΕΔ, που χορηγεί τα επι¬ 
δόματα ανεργίας, έχει φτάσει στο 47,9% 
του συνολικού ετήσιου κονδυλίου ή στα 
509 εκ. ευρώ. Για να ανταποκριθεί στις 
υποχρεώσεις του το 2011, το ΙΚΑ θα 
χρειαστεί να πάρει προκαταβολικά μέ¬ 
ρος της επιχορήγησης από τον τακτικό 
προϋπολογισμό του 2012. 

Η Τρόικα ενοχοποιεί για άλλη μια 
φορά τα κάθε είδους δικαιώματα των 
ασφαλισμένων και απαιτεί: 

- Νέες μελέτες για τα επικουρικά τα¬ 
μεία και νέες περικοπές στις επικουρι¬ 
κές συντάξεις, που εκτιμάται ότι θα εί¬ 
ναι δραματικά μεγαλύτερες από τις ως 
τώρα εκτιμήσεις (έκαναν λόγο για 10 
έως 40%). 

- Πετσόκομμα των Βαρέων και Αν¬ 
θυγιεινών. 

- Περιορισμό των αναπηρικών συ¬ 
ντάξεων, επιδομάτων κλπ. 

- Άμεσες και δραματικές περικοπές 
στον κλάδο υγείας, πέρα από τις μειώ¬ 
σεις που ήδη έχει δρομολογήσει με το 
Μεσοπρόθεσμο και τον Ενιαίο Οργα¬ 
νισμό Παροχής Υπηρεσιών Υγείας (ΕΟ- 
ΠΥΥ). Η Τρόικα θεωρεί ότι τα 7,5 δισ. 


ευρώ με τα οποία ο ΕΟΠΥΥ στο εξής 
θα καλύπτει όλα τα μεγάλα ταμεία, για 
υπηρεσίες πρωτοβάθμιας και νοσοκο¬ 
μειακής υγείας, είναι πολλά. 

- Ο ΟΑΕΔ να πάει σε γενική μείωση 
των επιδομάτων ή τη θέσπιση εισοδη¬ 
ματικών κριτηρίων, όπως είχε εισηγηθεί 
από πέρυσι. Ο ίδιος ο οργανισμός είναι 
σε οριακό σημείο από τη διόγκωση των 
απολύσεων και της ανεργίας. Οι «αντο¬ 
χές» του, όπως τονίζει ο διοικητής του, 
φτάνουν για την κάλυψη 300.000 επι¬ 
δοτούμενων ανέργων - και για πρώτη 
φορά είναι το πιο πιθανό ο αριθμός των 
επιδοτούμενων ανέργων το φθινόπωρο 
να είναι μεγαλύτερος. 

Οι νέες απαιτήσεις της Τρόικας, θα 
οδηγήσουν σύντομα σ’ ένα νέο γενι¬ 
κό αντι-ασφαλιστικό νόμο, τον τρί¬ 
το κατά σειρά τα τελευταία δύο χρό¬ 
νια. Με τα Μνημόνια αλλά και τον περ¬ 
σινό αντι-ασφαλιστικό νόμο του Λομ- 
βέρδου, τα πάντα ως προς την ασφάλι¬ 
ση (συντάξεις, υγεία και πρόνοια) είναι 
υπό την εποπτεία της Τρόικας, των δα¬ 
νειστών και των ντόπιων τοποτη ρητών 
τους (εργοδοτών, επιθεωρητών, κυβέρ¬ 
νησης, αργυρώνητων δημοσιογράφων, 
«ειδικών» κλπ.) - και είναι πλήρως υπο¬ 
ταγμένα στη λογική της μείωσης των 
ελλειμμάτων, της δημοσιονομικής πει¬ 
θαρχίας και του ανταγωνισμού. Γι’ αυ¬ 


τούς τους νεοφιλελεύθερους φασίστες, 
το να μην υπάρχουν ασφαλιστικά τα¬ 
μεία, ασφάλιση ή «κράτος πρόνοιας» εί¬ 
ναι ένας συνειδητός στόχος. Για να εξοι¬ 
κονομήσουν κεφάλαια, τα οποία θα αξι- 
οποιήσουν άμεσα για τη διάσωση των 
κερδών τους. Στοχεύουν όμως κυρίως 
στην καρδιά όλων αυτών των κατακτή- 
σεων, στο πλέγμα προστασίας των αδυ¬ 
νάτων, στο να τσακίσουν την ίδια την 
έννοια της αλληλεγγύης και της συλλο- 
γικότητας. Στην πλήρη ατομικοποίηση 
της εργατικής τάξης, στην καταστροφή 
της όποιας διάθεσης για διεκδίκηση, ορ¬ 
γάνωση και αγώνα. Μόνο έτσι θα αυξή¬ 
σουν το βαθμό εκμετάλλευσης και χει¬ 
ρισμού της εργατικής τάξης χωρίς κανέ¬ 
να απολύτως όριο. Αυτή η επίθεση ισο- 
δυναμεί με κήρυξη πολέμου. Αν περάσει 
θα καταστρέψει και την όποια δυνατό¬ 
τητα μελλοντικής ανάπτυξης, τουλάχι¬ 
στον για πάρα πολλά χρόνια. Το πρό¬ 
βλημα όχι μόνο δεν λύνεται αλλά γίνε¬ 
ται χειρότερο με το ξεπούλημα της πε¬ 
ριουσίας των ταμείων ή το νέο δανεισμό 
τους (πχ. μέσω ρέπος). Μοναδική διέξο¬ 
δος για τους εργαζόμενους και τα φτω¬ 
χά λαϊκά στρώματα είναι η σύγκρουση 
με την κυβέρνηση, την Τρόικα και το 
σύστημα για την υπεράσπιση των ανα¬ 
γκών της συντριπτικής πλειοψηφίας της 
κοινωνίας. 


«ΠροΥΡάιιμητα Κοινοφελούς Εργασίας» 

Το σύγχρονο σκλαβοπάζαρο των ΜΚΟ 


Τ ο νέο πρόγραμμα του ΟΑΕΔ 
«κοινοφελής εργασία» που 
ξεκινάει το φθινόπωρο, απο¬ 
τελεί μια θανάσιμη τομή για 
τα δικαιώματα και τις κατακτήσεις της 
εργατικής τάξης. 

Πιο συγκεκριμένα: το πρόγραμμα 
θα είναι διάρκειας 5 χρόνων και συ¬ 
νολικά θα απορροφήσει 55.000 μακρο¬ 
χρόνια άνεργους (δηλαδή άνεργους για 
πάνω από δύο χρόνια) καθώς και βρα¬ 
χυχρόνια άνεργους (δηλαδή άνεργους 
που έχει τελειώσει η επιδότησή τους και 
δεν έχουν βρει ακόμη εργασία). Όσοι 
ενταχθούν στο πρόγραμμα θα απασχο¬ 
ληθούν για διάστημα 5 μηνών, ο «μι¬ 
σθός» τους θα είναι 625 ευρώ το μήνα 
και την ασφάλισή τους θα την πληρώνει 
ο ΟΑΕΔ. Επιπλέον, όσοι τελειώσουν το 
πρόγραμμα αφενός δεν θα έχουν το δι¬ 
καίωμα τους υπόλοιπους επτά μήνες του 
έτους να ενταχθούν σε άλλο πρόγραμμα 
του ΟΑΕΔ. Αν βρουν δουλειά, έστω και 
προσωρινή, δεν θα μπορούν να εντα¬ 
χθούν στο πρόγραμμα της επόμενης 
χρονιάς, γιατί πλέον δεν θα θεωρούνται 
μακροχρόνια άνεργοι. Με άλλα λόγια, η 
κυβέρνηση του ΠΑΣΟΚ θεωρεί ότι κά¬ 
ποιος μπορεί να ζήσει με ετήσιο εισόδη¬ 
μα 3.125 ευρώ! 

Οι προσλήψεις θα γίνονται μόνο 
μέσω φορέων «μη κερδοσκοπικού χα¬ 
ρακτήρα», δηλαδή μέσω Μη Κυβερνη¬ 


τικών Οργανώσεων (ΜΚΟ), συλλόγων, 
σωματείων, ιδρυμάτων και επαγγελματι¬ 
κών ενώσεων. Αυτοί θα «προσφέρουν» 
τους άνεργους του προγράμματος στους 
δήμους, στις περιφέρειες αλλά και σε 
κάθε είδους Νομικό Πρόσωπο Δημόσι¬ 
ου ή Ιδιωτικού Δικαίου, υπογράφοντας 
μαζί τους ένα μνημόνιο συνεργασίας. 
Ουσιαστικά αυτές οι ΜΚΟ θα παίζουν 
το ρόλο του γραφείου ενοικίασης ερ¬ 
γαζομένων. 

Χαρακτηριστικό είναι το παράδειγ¬ 
μα δήμου της Ανατολικής Αττικής που 
έχει έρθει σε επαφή με ΜΚΟ για την 
πρόσληψη 400 ενοικιαζόμενων ανέρ¬ 
γων, όταν το σύνολο των μόνιμων και 
συμβασιούχων στο δήμο δεν ξεπερνάει 
τους 200. Επίσης, ο δήμος της Νέας Ιω¬ 
νίας έχει έρθει σε επαφή με ΜΚΟ για την 
πρόσληψη άνεργων εκπαιδευτικών δια¬ 
φόρων ειδικοτήτων, έτσι ώστε τον Σε¬ 
πτέμβρη να μπορεί να λειτουργήσει η 
πρόσθετη διδακτική στήριξη στα σχο¬ 
λεία του δήμου. 

Οι συνέπειες αυτού του προγράμ¬ 
ματος θα είναι τραγικές όχι μόνο για 
τους άνεργους αλλά και για το σύνολο 
της εργατικής τάξης: 
α) Θα θησαυρίσουν διάφοροι αετονύ- 
χηδες και «φίλοι» πολιτικών, που έχουν 
ΜΚΟ (ή τις στήνουν γι αυτόν ειδικά τον 
σκοπό) ή βρίσκονται σε άλλους φορείς, 
γιατί αυτοί οι φορείς θα αμείβονται με το 


5% της επιδότησης του ανέργου και συ¬ 
νολικά θα εισπράξουν 14 εκ. ευρώ, 
β) Αυτοί οι άνεργοι θα χρησιμοποι¬ 
ηθούν για να υπονομευτούν η μονι¬ 
μότητα, οι μισθοί κλπ. των μονίμων, 
όπως γινόταν και με τα δ!α§ε. Γιατί εί¬ 
ναι σίγουρο ότι αυτοί θα χρησιμοποιού¬ 
νται όχι μόνο σε «κοινοφελείς εργασί¬ 
ες», αλλά σε κάθε εργασία, για να καλύ¬ 
πτουν πάγιες και διαρκείς ανάγκες των 
δήμων ή δημόσιων υπηρεσιών, ειδικά 
τώρα που οι προσλήψεις έχουν ουσια¬ 
στικά καταργηθεί. Ταυτόχρονα, οι προ- 
σφερόμενες υπηρεσίες προς τους πολί¬ 
τες θα οδηγούνται στη διαρκή χειροτέ¬ 
ρευση και κατάρρευση, 
γ) Θα νομιμοποιηθούν και θα γενικευ¬ 
τούν τα ιδιωτικά γραφεία ευρέσεως ερ¬ 
γασίας, μια που η ενοικίαση εργαζομέ¬ 
νων, το σύγχρονο σκλαβοπάζαρο, θα εί¬ 
ναι μια «συνηθισμένη» και «φυσιολογι¬ 
κή» επιχείρηση. 

δ) Ο βασικός μισθός θα μειωθεί, αφού 
πλέον θα θεωρείται νόμιμος ο «μισθός» 
των 625 ευρώ. Οι κλαδικές συμβάσεις, οι 
τριετίες, τα επιδόματα γάμου κ.α. θα αμ¬ 
φισβητηθούν, μια που οι άνεργοι που θα 
ενταχθούν στο πρόγραμμα, σε ό,τι εργα¬ 
σία κι αν απασχολούνται, ό,τι ειδίκευ¬ 
ση ή προϋπηρεσία κι αν έχουν, θα αμεί¬ 
βονται με 625 ευρώ. Ωστε αν αργότερα 
βρουν δουλειά να είναι και ευχαριστημέ¬ 
νοι με τέτοιο μισθό! 


Αλλά το πιο άθλιο είναι ότι και η 
ΓΣΕΕ όχι μόνο συμφωνεί μ αυτό το 
πρόγραμμα (διαφώνησαν βέβαια οι πα¬ 
ρατάξεις του ΚΚΕ και του ΣΥΝ), αλλά 
συμμετέχει κιόλας. Έτσι, στη Λάρισα, το 
Ινστιτούτο Εργασίας της ΓΣΕΕ και το 
Ινστιτούτο Μικρών Επιχειρήσεων της 
ΓΣΕΒΕΕ έχουν υπογράψει «μνημόνιο 
συνεργασίας» με τον αντίστοιχο δήμο 
και έχουν ήδη ενταχθεί στο πρόγραμμα. 

Οι άνεργοι, τα μεγαλύτερα θύματα 
της καπιταλιστικής κρίσης, δεν έχουν να 
περιμένουν τίποτα από τέτοιου είδους 
προγράμματα διαχείρισης της φτώ¬ 
χειας και αναδιανομής της εξαθλίωσης, 
που χρησιμοποιούνται για την επιβολή 
ενός εργασιακού μεσαίωνα άνευ προη¬ 
γουμένου. Μαζί με τους εργαζόμενους, 
θα πρέπει να οργανωθούν και να αγω¬ 
νιστούν για να πέσει η κυβέρνηση των 
δοσίλογων, να φύγει η Τρόικα, το μνη¬ 
μόνιο, το μεσοπρόθεσμο, διεκδικώντας: 
α) Επίδομα ανεργίας 700 ευρώ για όλο 
το διάστημα της ανεργίας, β) Κοινωνι¬ 
κή ασφάλιση, ιατροφαρμακευτική πε¬ 
ρίθαλψη για όλο το διάστημα ανεργί¬ 
ας. γ) Δημόσιες επενδύσεις για τη δη¬ 
μιουργία μόνιμων και σταθερών θέσε¬ 
ων εργασίας. Προσλήψεις σε υγεία, παι¬ 
δεία, κοινωνικές υπηρεσίες, δ) Δωρεάν 
χρήση των Μέσων Μαζικής Μεταφοράς 
και των πιο βασικών υπηρεσιών/αγαθών 
(ρεύμα, νερό κλπ.). 

Ένταση των ιιέσων-ιιέτρων καταστολής 



Σ τις 2/8 έκλεισαν οι σύντο¬ 
μες εργασίες της επιτρο¬ 
πής θεσμών και διαφάνειας 
της βουλής, παρουσία του 
υπουργού προστασίας του πολίτη X. 
Παπουτσή και του υπουργού δικαιο¬ 
σύνης Μ. Παπαϊωάννου, με αποκλει¬ 
στικό θέμα συζήτησης την αντιμετώ¬ 
πιση του «φαινομένου των εκτεταμέ¬ 
νων βίαιων επεισοδίων». Οι αποφά¬ 
σεις που πάρθηκαν στην εν λόγω συ¬ 
νεδρίαση ήταν στην κατεύθυνση της 
έντασης της καταστολής κατά των ερ¬ 
γαζομένων, της νεολαίας και των φτω¬ 
χών λαϊκών στρωμάτων από μέρους 
του αστικού συνασπισμού εξουσίας. 
Τα νέα μέτρα έχουν να κάνουν αφε¬ 
νός με την καταστολή των κινητοποι¬ 
ήσεων σε επίπεδο δρόμου και αφετέ¬ 
ρου με την αλλαγή του νομικού πλαι¬ 
σίου που διέπει μέχρι σήμερα τη διορ¬ 
γάνωση συγκεντρώσεων διαμαρτυρίας 
(“εκσυχρονισμός” της έννοιας του συ- 
νέρχεσθαι). 

Σύμφωνα με κυβερνητικές πηγές 
έχουν γίνει ήδη οι απαιτούμενες πα¬ 
ραγγελίες για νέα μέσα καταστολής 
των διαδηλώσεων από Σεπτέμβρη και 
αυτές αφορούν πλαστικές σφαίρες από 
καουτσούκ, κινητούς φράχτες από μέ¬ 
ταλλο και πλεξιγκλάς (όμοιους με αυ¬ 
τόν που βρισκόταν έξω από την είσοδο 
της βουλής στις πανεργατικές γενικές 
απεργίες στις 15/6 και 28-29/6), εκτο- 
ξευτήρες νερού μέσω τεθωρακισμένων 
οχημάτων (όμοια με το τεθωρακισμένο 
όχημα “Αίαντας” που χρησιμοποιήθη¬ 
κε για να καταστείλει τους διαδηλωτές 
της Κερατέας), μέσα βιντεοσκόπησης, 
τόσο για τα οχήματα και τις μηχανές 
της αστυνομίας όσο και για την κατα¬ 
γραφή των δρόμων και των διαδηλω¬ 


τών, και ενδεχομένως ειδικά εκπαιδευ¬ 
μένα σκυλιά. 

Στα πλαίσια του γενικότερου σχε- 
διασμού αντιμετώπισης των κοινωνι¬ 
κών αντιδράσεων και προκειμένου να 
πραγματοποιούνται μαζικές συλλή¬ 
ψεις από δω και στο εξής θα συσταθεί 
μια νέα ειδική ομάδα, η οποία θα βγαί¬ 
νει από τις διμοιρίες των ΜΑΤ με μο¬ 
ναδικό σκοπό να συλλαμβάνει δια¬ 
δηλωτές. Για μεγαλύτερη ευελιξία δεν 
θα έχει ούτε ασπίδα ούτε κλομπ αλλά 
μόνο μάσκα και κράνος και θα συνο¬ 
δεύει τις διμοιρίες που θα είναι στην 
πρώτη γραμμή των επεισοδίων. Επι¬ 
πλέον σε κάθε διμοιρία ΜΑΤ θα βρί¬ 
σκονται και 5 καμουφλαρισμένοι ΜΑ- 
Τατζήδες για να επέμβουν οποτεδήπο¬ 
τε θεωρηθεί απαραίτητο. Σε όλα αυτά 
ας προστεθούν και οι πρόσφατες στρα¬ 
τιωτικές ασκήσεις που πραγματοποιή¬ 
θηκαν από επίλεκτες στρατιωτικές μο¬ 
νάδες στις 3 και 4 Φλεβάρη στο Κιλκίς, 
με την κωδική ονομασία “Καλλίμαχος”, 
για να αντιμετωπιστούν υποτιθέμενοι 
διαδηλωτές, που κρατούσαν πανό με 
συνθήματα όπως ειρήνη και ελευθερία. 

Όσον αφορά τις αλλαγές στο νο¬ 
μικό πλαίσιο της άσκησης του δικαιώ¬ 
ματος στην ελεύθερη έκφραση, να δι¬ 
αμαρτύρεται και να διαδηλώνει κά¬ 
ποιος όποτε και οπουδήποτε επιθυμεί, 
προβλέπεται σχεδόν απόλυτος περιο¬ 
ρισμός του συνταγματικά κατοχυρω¬ 
μένου αυτού δικαιώματος, αφού ο υπ. 
Δικαιοσύνης δήλωσε χαρακτηριστικά 
ότι δεν θα ξαναεπιτραπεί να παραλύει 
και να νεκρώνει το κέντρο της Αθήνας 
σε περιπτώσεις διαδηλώσεων. Σύμφω¬ 
να με το νομοσχέδιο που ετοιμάζει το 
υπ. Δικαιοσύνης, προκειμένου να υλο¬ 
ποιηθούν οι παραπάνω στόχοι, θα πρέ¬ 


πει οι διαδηλωτές να δηλώνουν εγγρά- 
φως στις κατά τόπους αστυνομικές αρ¬ 
χές (3 μέρες πριν την πραγματοποίηση 
της συγκέντρωσής τους) τον τόπο συ¬ 
νάθροισης, την ώρα που θα πραγματο¬ 
ποιηθεί αυτή και το σκοπό της. Η σχε¬ 
τική άδεια έχει φυσικά μικρές πιθανό¬ 
τητες να δοθεί, αφού οι προϋποθέσεις 
και τα κριτήρια θα είναι ο ενδεχόμε¬ 
νος κίνδυνος της διασάλευσης της δη¬ 
μόσιας τάξης και της διατάραξης της 
κοινωνικοοικονομικής ζωής του τό¬ 
που και συναφή αυτών. Σε περίπτω¬ 
ση που οι αστυνομικές και εισαγγελι- 
κές αρχές χορηγήσουν “ελευθέρας”, ο 
διοργανωτής, είτε πρόκειται για φυσι¬ 
κό είτε για νομικό πρόσωπο, είναι υπο¬ 
χρεωμένος να δηλώσει τον τόπο και τη 
διεύθυνση κατοικίας του. Επίσης, θα 
πρέπει να δηλώνεται τόσο η διαδρομή 
που θα ακολουθήσει η διαδήλωση και 
ο τερματισμός της όσο και τι προτίθε- 


νται να κάνουν οι διαδηλωτές μετά το 
πέρας της. Αν φυσικά ο όγκος των συ¬ 
γκεντρωμένων είναι μικρός, χωρίς να 
ορίζεται ακριβής αριθμός, θα αναγκά¬ 
ζονται να πορευτούν σε μία μόνο λω¬ 
ρίδα, για να μην παρακωλύουν την κυ¬ 
κλοφορία (όπως αναφέρεται αυτό το 
μέτρο δεν προβλέπεται για τις συγκε¬ 
ντρώσεις των μεγάλων συνδικαλιστι¬ 
κών οργανώσεων). 

Σε όλα τα νέα τρομο-μέτρα που 
ετοιμάζουν, οι εργαζόμενοι, τα φτω¬ 
χά λαϊκά στρώματα και η νεολαία πρέ¬ 
πει να σταθούν απέναντι και να δεί¬ 
ξουν την ανυπακοή τους ακυρώνοντάς 
τα στην πράξη, στο δρόμο που χάρα¬ 
ξαν η πλατεία Συντάγματος, οι αραβι¬ 
κές επαναστάσεις, οι Λονδρέζοι κατα¬ 
πιεσμένοι και οι χιλιανοί εργαζόμενοι 
και νεολαία. 


Δίκη των Πυρήνων τηο Φωτιάο 

Το νέο αστυνομικό κράτος είναι εδώ 


Η δίκη για τους φερόμε- 
νους ως μέλη της ορ¬ 
γάνωσης «Συνωμοσία 
Πυρήνων της Φωτιάς» 
είναι μια δίκη από το 

μέλλον. 

Αυτή η κατάπτυστη από κάθε άπο¬ 
ψη δίκη, από την κατάργηση κάθε έν¬ 
νοιας ατομικών ελευθεριών (καταγρα¬ 
φή στοιχείων ακροατηρίου, άρνηση αι¬ 
τήματος για απομαγνητοφώνηση των 
πρακτικών της δίκης) ως τις γελοί¬ 
ες για τα δικονομικά χρονικά φερό- 
μενες ως «ενδείξεις» για τις τελούμε¬ 
νες πράξεις (μακρά κοινωνική συνα¬ 
ναστροφή, αδειανά μπουκάλια μπίρας, 
«επαναστατικά φυλλάδια», ιδεολογική 
ταυτότητα, αποτυπώματα σε πλαστι¬ 
κή σακούλα) όχι μόνο εγκαινιάζει μια 
περίοδο ποινικοποίησης των ιδεολο¬ 
γικοπολιτικών πεποιθήσεων των κα¬ 
τηγορουμένων αλλά αποτελεί και μια 
τομή στην πρακτική της αντιμετώπι¬ 
σης όσων στέκονται ιδεολογικά απέ¬ 
ναντι στο καπιταλιστικό σύστημα και 
το αστικό κράτος. 

Το Τριμελές Εφετείο Κακουργημά¬ 


των επέβαλε σε έξι από τους εννιά κα¬ 
τηγορούμενους συνολικές ποινές κά¬ 
θειρξης που φτάνουν τα 130 χρόνια, 
ξεπερνώντας σε αυστηρότητα την αρ¬ 
χική εισαγγελική πρόταση. Αυτή η ποι¬ 
νή των 130 χρόνων για τρεις κροτίδες 
με μη τυποποιημένη πυρίτιδα (σύμφω¬ 
να με τους πραγματογνώμονες μπο¬ 
ρούν να προκαλέσουν «κατάκαυση» 
και όχι «έκρηξη») είναι παράλογη και 
ξεκάθαρα εκδικητική. Πρόκειται για 
πρωτοφανείς εξοντωτικές ποινές, στις 
οποίες αγνοήθηκε πλήρως η αρχή της 
αναλογικότητας και αρνήθηκε το ανα¬ 
σταλτικό της έφεσης. 

Οι απαράδεκτες συνθήκες διεξαγω¬ 
γής της δίκης ήδη απο την πρώτη μέρα, 
όταν οι αστυνομικές αρχές των φυλα¬ 
κών έβγαλαν φωτοτυπίες των ταυτο¬ 
τήτων όλων όσων παρακολουθούσαν 
τη διαδικασία (συλλογή και αρχειοθέ¬ 
τηση προσωπικών δεδομένων), προ- 
μηνύουν ένα καθεστώς δικονομικής 
λειτουργίας εντελώς μεταλλαγμένο 
και πλήρως προσαρμοσμένο στις νέες 
συνθήκες της χρεοκοπίας του ελληνι¬ 
κού καπιταλισμού αλλά και «κινεζο- 


ποίησης» της πολιτικής ζωής. 

Ό,τι ακολούθησε στους επόμενους 
έξι μήνες, απλώς επιβεβαιώνει τα πα¬ 
ραπάνω. Είναι χαρακτηριστικό πως το 
δικαστήριο αρνήθηκε ν’ αναγνωρίσει 
το ελαφρυντικό της μετεφηβικής ηλι¬ 
κίας στον Π. Αργυρού, ο οποίος και 
καταδικάστηκε σε 25 χρόνια κάθειρ¬ 
ξης. Επίσης, μια αξιοσημείωτη «καινο¬ 
τομία» αυτής της δίκης είναι η ανάμει¬ 
ξη πολιτικών και νομικών εννοιών. Το 
δικαστήριο προσέδωσε στον Χατζη- 
μιχελάκη ρόλο «ηθικού αυτουργού» 
για πράξεις τελούμενες ενώ βρισκό¬ 
ταν έγκλειστος, εξαιτίας της «ανάλη¬ 
ψης της πολιτικής ευθύνης» που έκα¬ 
νε μέσω επιστολής στο ίντερνετ. Έτσι 
λοιπόν η «πολιτική ευθύνη», έννοια 
αμιγώς πολιτική, ταυτίζεται με την 
«ηθική αυτουργία», έννοια συγκεκρι¬ 
μένη και αυστηρά νομική. Σαν αποτέ¬ 
λεσμα των παραπάνω, η ποινή του Χα- 
τζημιχελάκη αυξήθηκε κατά τουλάχι¬ 
στον 30 χρόνια. 

Πιο ξεκάθαρη τιμωρία του φρο¬ 
νήματος δεν θα μπορούσε να υπάρ¬ 
ξει. Οι κύριοι δικαστές σε διατεταγμέ¬ 


νη υπηρεσία αποφάνθηκαν ομόφωνα: 
κατηγορούμενοι, στην εποχή της χού¬ 
ντας της Τρόικας, εσείς και όποιος άλ¬ 
λος τολμήσει στο εξής να σηκώσει το 
ανάστημα του απέναντι μας, θα δι¬ 
κάζεται σαν θανάσιμος εχθρός. Όπως 
καλά έχετε καταλάβει, το εδώλιο δεν 
είναι για όσους λεηλατούν και ρημά¬ 
ζουν αυτόν το τόπο, ντόπιους και ξέ¬ 
νους, αλλά για όσους αντιστέκονται 
και αγωνίζονται. 

Στην αντίληψη και την πρακτική 
των κατασταλτικών μηχανισμών του 
αστικού κράτους, οι έννοιες «ποινή» 
και «εξόντωση» γίνονται πλέον ταυ¬ 
τόσημες και το ουσιαστικό “κατηγο¬ 
ρούμενος” λίγη σημασιολογική από¬ 
σταση θα έχει από το ουσιαστικό “κα¬ 
ταδικασμένος”, μιας και θα απορρέουν 
απο την κοινή ρίζα της παντοδύνα¬ 
μης έννοιας της “υποψίας”. Οι μηχανι¬ 
σμοί προσαρμόζονται με αποφασιστι¬ 
κά βήματα στον ακραίο βοναπαρτισμό 
που αρχίζει να κυριαρχεί στην πολιτι¬ 
κή ζωή, διαγράφοντας ένα μέλλον όλο 
και πιο ζοφερό. 

Ε.Ζ 

ΟΛΟΙ ΣΤΙΣ ΠΛΑΤΕΙΕΣ! 

Να διώξουμε τη Χούνι 


Η οικονομία καταρρέει 


Έστω και ένα επιπλέον 
λεπτό παραμονής αυτής 
της κυβέρνησης στην 
εξουσία αποτελεί μια 
τεράστια καταστροφή 
για την οικονομία και 
για τα κοινωνικά και 
πολιτικά δικαιώματα 
των εργαζομένων, 
των φτωχών λαϊκών 
στρωμάτων και της 
νεολαίας. Αν παραμείνει 
αυτή η κυβέρνηση 
στην εξουσία, οι μήνες 
που έρχονται θα είναι 
εξαιρετικά οδυνηροί για 
τον ελληνικό λαό. 

■ Σωφρόνης Παπαδόπονλος 


Σήμερα, η οικονομική κατάσταση είναι 
πολύ χειρότερη από τα τέλη του 2009 ή τις 
αρχές του 2010, όταν πάρθηκαν τα δρακό¬ 
ντεια μέτρα, που υποτίθεται ότι θα έβγα¬ 
ζαν από την κρίση τον ελληνικό καπιταλι¬ 
σμό. Το Μνημόνιο και οι 3-4 επικαιροποι- 
ήσεις του, το Μεσοπρόθεσμο και γενικότε¬ 
ρα οι πολιτικές της κατοχικής κυβέρνησης 
Παπανδρέου βύθισαν την οικονομία στην 
ύφεση και τους εργαζόμενους, τους συντα¬ 
ξιούχους, τα φτωχά λαϊκά στρώματα και 
τους νέους στην ανεργία, την φτώχεια και 
την εξαθλίωση. 

Τα στοιχεία, λόγω της της στατικότη- 
τάς τους, δεν δείχνουν την πραγματική οι¬ 
κονομική κατάσταση, η οποία ουσιαστι¬ 
κά βρίσκεται σε πλήρη αποσάθρωση και 
κατάρρευση. Αναφέρουμε ενδεικτικά και 
μόνο: 

- Το α’ εξάμηνο του 2011 η ύφεση έφτα¬ 
σε το -7,5% και σύμφωνα με όλες τις εκτι¬ 
μήσεις στο τέλος του χρόνου θα ξεπεράσει 
το 5%, δηλαδή θα είναι υψηλότερη και από 
την ύφεση του 2010 που ήταν 4,5%! 

- Η βιομηχανική παραγωγή τον Ιού¬ 
νιο 2011 παρουσίασε πτώση 13,1% σε σχέ¬ 
ση με τον αντίστοιχο μήνα του 2010 και σε 
μέσα επίπεδα α’ εξαμήνου 2011 η πτώση 
έφτασε το 8,8%. Αξιοσημείωτο είναι ότι η 
πτώση από μήνα σε μήνα είναι συνεχής και 
αυξητική! 

- Η ανεργία επίσημα το Μάιο έφτα¬ 
σε το 16,6% (στη Δ. Μακεδονία το 24,9%, 
στην Αν. Μακεδονία και Θράκη το 20%, 
στην Κ. Μακεδονία 19,5% κλπ.), που ση¬ 
μαίνει ότι η πραγματική ανεργία έχει ξεπε- 
ράσει το 20%, δηλαδή το 1 εκ. ανέργους! 

- Τα χρέη των ιδιωτών (επιχειρήσεις 
και νοικοκυριά), αν και έχει μειωθεί ο ρυθ¬ 
μός αύξησής τους για ευνόητους λόγους, 
έχουν φτάσει περίπου στο 110% του ΑΕΠ 
(253,5 δις ευρώ)! Οι ακάλυπτες επιταγές 
και απλήρωτες συναλλαγματικές συνεχί¬ 
ζουν να αυξάνουν. 

- Λόγω ακριβώς αυτής της κατάστα¬ 
σης, τα έσοδα του δημοσίου παρουσιάζουν 
μια διαρκή υστέρηση, που δεν αναπληρώ¬ 
νεται από τη διαρκή αύξηση της κάθε εί¬ 
δους φορολογίας και των εισπρακτικών 
μέτρων. Όμως, για να μπορέσει το κρά¬ 
τος να μαζέψει τα έσοδα που είχαν εγγρα¬ 



φεί στο Προϋπολογισμό του 2011, πρέ¬ 
πει τους επόμενους τέσσερεις μήνες να ει- 
σπράξει περίπου 24 δις ευρώ, δηλαδή όσα 
τους προηγούμενους 8 μήνες ή περίπου 6 
δις ευρώ κάθε μήνα - όταν τους προηγού¬ 
μενους μήνες εισέπραττε κατά μέσο όρο 
3,5 δις ευρώ! Αυτό βέβαια δεν μπορεί να 
γίνει με τίποτα, ούτε με τα νέα μέτρα που 
ετοιμάζονται. 

Αυτή η ζοφερή εικόνα της οικονομίας 
συμπληρώνεται από σημαντικές ψηφίδες 
όπως η διαρκής πτώση των επενδύσεων, 
η άθλια κατάσταση των ασφαλιστικών τα¬ 
μείων. .. και πάνω απ’ όλα το χρεοκοπημέ¬ 
νο τραπεζικό σύστημα, που επιβιώνει χάρη 
στις κρατικές επιδοτήσεις, δηλαδή τον μό¬ 
χθο και ιδρώτα του ελληνικού λαού. 

Πρέπει να τους διώξουμε 

Απέναντι σ’ αυτή την κατάσταση, που 
οι ίδιοι δημιούργησαν με την πολιτική, τα 
μνημόνια και τα μεσοπρόθεσμα προγράμ- 
ματά τους, η χούντα Κυβέρνησης-Τρόικας 
ετοιμάζει νέο Μνημόνιο, νέα μέτρα ακόμη 
πιο σκληρά που θα καταστρέψουν το βιο¬ 
τικό επίπεδο και τα στάνταρ ζωής, θα απο- 
διαλύσουν ότι έχει μείνει από τα συστή¬ 
ματα υγείας, παιδείας, κοινωνικών ασφα¬ 
λίσεων, δημόσιων αγαθών και υπηρεσιών, 
θα ξεπουλήσουν τη δημόσια και συλλογι¬ 
κή περιουσία, θα δουλοποιήσουν τις εργα¬ 
σιακές σχέσεις, θα καταστρέψουν τις πνευ¬ 
ματικές, ηθικές και πνευματικές αξίες κλπ. 
Ένα δείγμα του τι περιμένει τους εργαζόμε¬ 
νους και τους νέους, είναι και ο νόμος για 
την τριτοβάθμια εκπαίδευση που η κατοχι¬ 
κή κυβέρνηση ψήφισε μέσα στο κατακαλό¬ 
καιρο, με κλειστά τα πανεπιστήμια, υπολο¬ 
γίζοντας να αποφύγει τις κινητοποιήσεις. 
Αυτός ο «νόμος» που ψηφίστηκε από όλες 
τις αστικές δυνάμεις της Βουλής, πρόκειται 
αν εφαρμοστεί όχι απλά να αλλάξει συθέ¬ 
μελα την εκπαίδευση όπως την ξέραμε από 
τη γέννησή της ή διαμορφώθηκε μεταπο¬ 
λεμικά (μεταπολιτευτικά για τη χώρα μας), 
ούτε να την προσαρμόσει στην κρίση της 
αγοράς και του συστήματος, ούτε απλά 
να την μετατρέψει σε αγορά της εκπαίδευ¬ 
σης - αλλά μαζί με όλα αυτά να τη διαλύσει 
σαν χώρο ανάπτυξης της επιστήμης, δηλα¬ 
δή ανύψωσης του μορφωτικού και τεχνι¬ 
κού επιπέδου της κοινωνίας, της παραγω¬ 
γικότητας και της αύξησης της ευημερίας 
με την σφαιρική έννοια του όρου. 

Όμως η κυβέρνηση, οι υπόλοιπες αστι¬ 
κές δυνάμεις και η ΕΕ δεν απεργάζονται 
μονάχα νέα σκληρά μέτρα, αλλά βήμα το 
βήμα προετοιμάζουν και την «κινεζοποίη- 
ση» της πολιτικής ζωής, δηλαδή τη «συναί¬ 
νεση». Το πρώτο δείγμα της το είχαμε με 
την ψήφιση του νόμου Διαμαντοπούλου. 
Αυτή η σύγχρονη «Ιερή Συμμαχία» των 
αστικών πολιτικών δυνάμεων φαίνεται να 
χρειάζεται στο κεφάλαιο, στην ΕΕ, στους 
ιμπεριαλιστές, στους τραπεζίτες και κερ- 
δοσκόπους προκειμένου να σώσουν τον 
ελληνικό και ευρωπαϊκό καπιταλισμό και 
ν’ αρμέξουν ό,τι μπορούν από τον ελληνι¬ 
κό λαό σε χρήμα και σε είδος. 


Όλοι στις πλατείες μέχρι να 
τους διώξουμε όλους 

Το κίνημα που άρχισε στις 25 Μάη, 
έκλεισε την πρώτη φάση του με τα εξεγερ- 
σιακά γεγονότα της 28-29 Ιούνη, τα περί¬ 
φημα «Ιουνιανά». Με δεδομένη την προ¬ 
ηγούμενη εμπειρία, που αποτελεί μια ση¬ 
μαντική παρακαταθήκη για το κίνημα, και 
ενόψει της ζοφερής κατάστασης που δια¬ 
μορφώνεται, πρέπει να συνεχίσουμε ακόμη 
πιο αποφασιστικά και μαχητικά τον αγώνα 
μας, τον παρατεταμένο κοινωνικό πόλε¬ 
μο που αρχίσαμε πριν από περίπου 20 μή¬ 
νες. Οι αγώνες που έχουμε μπροστά θα εί¬ 
ναι πιο δύσκολοι και σκληροί, γι’ αυτό και 
πρέπει να τους προετοιμάσουμε όσο το δυ¬ 
νατό καλύτερα. 

Το βασικό χαρακτηριστικό του κινή¬ 
ματος των πλατειών, ο κεντρικός πολιτι¬ 
κός χαρακτήρας των αιτημάτων του (δι¬ 
αγραφή του χρέους, να φύγουν Κυβέρνη- 
ση-Τρόικα, Γενική Απεργία κλπ.), όχι μόνο 
πρέπει να διατηρηθεί χωρίς την παραμικρή 
έκπτωση αλλά και να ενισχυθεί μ’ ένα μίνι 
μεταβατικό πρόγραμμα που θα περιλαμβά¬ 
νει εθνικοποιήσεις, απαγόρευση των απο¬ 
λύσεων κλπ. Οι πλατείες πρέπει να διατη¬ 
ρηθούν σαν Κέντρα Αγώνα και αν είναι δυ¬ 
νατό να ενισχυθούν με καλύτερη αυτοορ¬ 
γάνωση σ’ όλα τα επίπεδα. Δεν χρειάζεται 
όμως πολιτική βιασύνη και κυρίως πολιτι¬ 
κά καπελώματα, που και στην πρώτη φάση 
επιχειρήθηκαν, ευτυχώς χωρίς επιτυχία. 
Τέλος, πρέπει να συνεχιστούν οι πανευ¬ 
ρωπαϊκές και πανελλαδικές ημέρες δρά¬ 
σεις, οι αποκλεισμοί της Βουλής (δημόσι¬ 
ων κτιρίων σε άλλες πόλεις), ειδικά όταν 
θα επιχειρείται να ψηφιστεί κάποιο από τα 
μέτρα που έρχονται, θα έρθει η νέα δανεια¬ 
κή συνθήκη, θα στραγγαλίζονται τα δημο¬ 
κρατικά και πολιτικά δικαιώματα και ατο¬ 
μικές ελευθερίες - όταν με λίγα λόγια θα 
επιβάλλεται ο πολιτικός βοναπαρτισμός. 

Είναι σχεδόν βέβαιο ότι το κίνημα θα 
εξαπλωθεί και σε συνοικιακές πλατείες, 
πολύ περισσότερο από την πρώτη φάση. 
Και σ’ αυτή την περίπτωση, πρέπει να 
υπάρχει ο κεντρικός πολιτικός χαρακτή¬ 
ρας, αλλά με βασική ενασχόληση τα κε¬ 
ντρικά κοινωνικά ζητήματα/προβλήματα 
που θα κατακλύσουν τους εργαζόμενους, 
τα φτωχά λαϊκά στρώματα και τους νέους 
στις συνοικίες: κλείσιμο σχολείων, νοσο¬ 
κομείων, παιδικών σταθμών, εργοστασί¬ 
ων και επιχειρήσεων, ανεργία και φτώχεια, 
στέρηση βασικών αγαθών και υπηρεσιών 
(ηλεκτρικό, νερό, θέρμανση κλπ.). 

Όλοι λοιπόν στις πλατείες, για να δώ¬ 
σουμε την τελευταία κλωτσιά στην κατοχι¬ 
κή κυβέρνηση και στο δίδυμο της συμφο¬ 
ράς Παπανδρέου-Βενιζέλου. Για ν’ ανοίξει 
ο δρόμος για να τους διώξουμε όλους, για 
μια άλλη διακυβέρνηση, για μια άλλη δια¬ 
χείριση της οικονομίας, της κοινωνίας και 
της πολιτικής, χωρίς την επιστασία της ΕΕ 
και το ζουρλομανδύα του Ευρώ, για μια 
οικονομία, κοινωνία και πολιτική που θα 
έχουν στο κέντρο τους τις ανάγκες του αν¬ 
θρώπου. 

μ Κυβέρνησης - Τρόικας 


ΠΡΟΚΗΡΥΞΗ της Ο.Κ.Δ.Ε. για την Διαδήλωση στη Δ.Ε.Θ. 

ΑΓΟΝΑ! ΜΕΧΡΙ ΤΕΛΟΥΣ - ΑΠΟΚΛΕΙΣΜΟΙ ΤΗΣ Λ.Ε.Ο. 


Κοντά δύο χρόνια η δωσίλο¬ 
γη κυβέρνηση του ΠΑΣΟΚ παρα¬ 
μένει γαντζωμένη πραξικοπημα¬ 
τικά στην εξουσία, μια που άλλα 
υποσχέθηκε για να υφαρπάξει την 
ψήφο του ελληνικού λαού και τα 
ακριβώς αντίθετα εφάρμοσε. Μέ¬ 
χρι τώρα, το Μνημόνιο I, τα διά¬ 
φορα «επικαιροποιημένα» Μνη¬ 
μόνια, τα έκτακτα μέτρα, οι προ¬ 
ϋπολογισμοί και το Μεσοπρό¬ 
θεσμο Πρόγραμμα έχουν επιφέ¬ 
ρει ανυπολόγιστες καταστροφές 
στους εργαζόμενους, τη νεολαία, 
τα λαϊκά στρώματα και την ίδια 
την κοινωνία μας: 

- Μια πτώση των μισθών κατά 
40%-60% μέσα από αναρίθμη¬ 
τες φοροεπιδρομές, αυξήσεις του 
ΦΠΑ, μείωση του αφορολόγη¬ 
του, έκτακτες φορολογίες στο πε¬ 
τρέλαιο, τσιγάρα κ.α. Με μηδενι¬ 
κές αυξήσεις στους μισθούς εδώ 
και δύο χρόνια, με την επίσημη 
μείωση 25% κάτω από το βασικό 
μισθό για τη νεολαία. Με αυθαί¬ 
ρετες και «παράνομες» μειώσεις 
των μισθών από τους εργοδότες. 
Με καθυστερήσεις των μισθών 
από τους εργοδότες για πάνω από 
τέσσερις ή έξι μήνες, με τη μείω¬ 
ση των ωρών απασχόλησης ή με 
την κατακόρυφη άνοδο της ανερ¬ 
γίας. Με την κατάργηση ή δραστι¬ 
κή περικοπή των διαφόρων επιδο¬ 
μάτων, δώρων κ.α. 

-Εναν εξευτελισμό των εργα¬ 
σιακών σχέσεων και τη σταδια¬ 
κή μετατροπή των εργαζομένων 
σε δουλοπάροικους, με τη σχεδόν 
και τυπική κατάργηση των κλαδι¬ 
κών συμβάσεων, με την ελαστικο- 
ποίηση του χρόνου εργασίας και 
την κατάργηση της προσαύξησης 
στις υπερωρίες, με τη συνεχή πί¬ 
εση για μετατροπή των συλλογι¬ 
κών συμβάσεων σε ατομικές, με 
την έναρξη των μαζικών απολύσε¬ 
ων στο Δημόσιο και τον ευρύτερο 
Δημόσιο τομέα, με την καθιέρωση 
του θεσμού της «εργασιακής εφε¬ 
δρείας» σαν προστάδιο της από¬ 
λυσης, με τη συγκαλυμμένη κα¬ 
τάργηση της μονιμότητας στους 
δημόσιους υπαλλήλους κ.α. 

- Την επιταχυνόμενη κατάρ¬ 
ρευση της Παιδείας, της Υγείας 
και της Κοινωνικής Ασφάλισης. 
Με την κάθετη μείωση των δα¬ 
πανών για την Παιδεία, την Υγεία 
και την Κοινωνική Ασφάλιση. Με 
την ψήφιση του νόμου Διαμαντο- 
πούλου για τα ΑΕΙ, που βάζει τέ¬ 
λος στο Πανεπιστήμιο, στις επι¬ 


στήμες, στους πτυχιούχους και 
στο Ασυλο και επιβάλλει εξοντω¬ 
τικά δίδακτρα. Με την κατάργη¬ 
ση των σχολικών βιβλίων για φέ¬ 
τος, με την ουσιαστική κατάργη¬ 
ση των προσλήψεων εκπαιδευτι¬ 
κών και την τρομακτική έλλειψη 
σε λειτουργικές δαπάνες για σχο¬ 
λεία και Πανεπιστήμια κ.α. Με το 
κλείσιμο νοσοκομείων, κλινικών, 
την επιβολή εισιτηρίου για εξετά¬ 
σεις κ.α. Με μια σει¬ 
ρά αντιασφαλιστικών 
νόμων και διαταγμά¬ 
των που ουσιαστι¬ 
κά ανεβάζουν το όριο 
συνταξιοδότησης στα 
68-70 έτη και κατεβά¬ 
ζουν τις συντάξεις στα 
300 ευρώ. Με το κόψι¬ 
μο του ΕΚΑΣ, τη δρα¬ 
στική συρρίκνωση ως 
κατάργηση των επι¬ 
κουρικών συντάξεων 
κ.α. 

- Το κολοσσιαίο 
πρόγραμμα ξεπουλή¬ 
ματος της δημόσιας 
περιουσίας, των δη¬ 
μοσίων επιχειρήσεων, 
του νερού, του ρεύμα¬ 
τος, των συγκοινωνι¬ 
ών, των δρόμων, των 
λιμανιών, των πάρκων, 
των μνημείων, των 
νησιών κ.α. Δηλαδή 
όλης εκείνης της πε¬ 
ριουσίας και της υπο¬ 
δομής που στήριζε μέ¬ 
χρι τώρα το βιοτικό μας επίπεδο, 
που έκανε «ανθρώπινη» και υπο¬ 
φερτή τη ζωή μας, και που χρειά¬ 
στηκαν δεκαετίες για να τη δημι¬ 
ουργήσουν με τον ιδρώτα τους οι 
εργαζόμενοι. 

Η κρίση όχι μόνο δε θα 
σταματήσει αλλά θα βαθύνει... 

Όλη η μέχρι τώρα βίαιη, πρω¬ 
τοφανής και κολοσσιαία αναδια¬ 
νομή πλούτου, όλες αυτές οι θυσί¬ 
ες, όχι μόνο δεν μας βγάζουν από 
την κρίση, όχι μόνο δεν σταμα¬ 
τούν την κρίση αλλά μας οδηγούν 
στην πλήρη πλέον κατάρρευση 
της κοινωνίας μας, στην απόλυτη 
καταστροφή. 

Την τριετία 2009-2011 το Ακα¬ 
θάριστο Εθνικό Προϊόν (δηλαδή 
η αξία όλων των προϊόντων και 
υπηρεσιών που παράγουμε μέσα 
σ’ ένα χρόνο) θα έχει μειωθεί μέ¬ 
χρι το τέλος της χρονιάς κατά 
13%. Η βιομηχανική παραγωγή 


θα μειωθεί πάνω από 22%. Τα Δη¬ 
μόσια Έργα έχουν πρακτικά στα¬ 
ματήσει, ενώ η πτώση στην οικο¬ 
δομή έχει ξεπεράσει το 50%. 

Η ανεργία επίσημα είναι στο 
16%, όμως όλοι ομολογούν ότι εί¬ 
ναι πολύ παραπάνω, ότι οι άνερ¬ 
γοι είναι 1,2 εκατομμύρια και μέ¬ 
χρι το τέλος της χρονιάς θα φτά¬ 
σουν το 1,5 εκατ. Άλλο 1 εκατ. εί¬ 
ναι υποαπασχολούμενοι (με ελα¬ 


στικές και ευέλικτες μορφές εργα¬ 
σίας, ανασφάλιστοι κ.α.). Σχεδόν 
ένας στους δύο νέους είναι άνερ¬ 
γος. Και ο αριθμός των Ελλήνων 
κάτω από το όριο της φτώχιας έχει 
ξεπεράσει το 25% και αυξάνει. 

Αυτή η πολιτική της κυβέρνη¬ 
σης, της Ευρωπαϊκής Ένωσης, του 
Διεθνούς Νομισματικού Ταμείου, 
δηλαδή η πολιτική των Ελλήνων 
και Ευρωπαίων επιχειρηματιών 
και τραπεζιτών, όχι μόνο μας εξα¬ 
θλιώνει, όχι μόνο καταστρέφει την 
κοινωνία μας αλλά είναι και εντε¬ 
λώς αναποτελεσματική, αδιέξοδη 
και αυτοκαταστροφική. Θα οδη¬ 
γεί συνεχώς σε μεγαλύτερο βάθε- 
μα της κρίσης, δηλαδή σε όλο και 
περισσότερα μέτρα που θα επιδει¬ 
νώνουν την κρίση και αυτό δεν 
έχει τέλος. Αν τους αφήσουμε, θα 
γίνουμε κοινωνία ερειπίων, όπου 
θα περιφέρονται σκελετωμένοι 
άνθρωποι και μια χούφτα επιχει¬ 
ρηματιών θα συγκεντρώνουν ό,τι 
πλούτο απομένει. 


Αγώνας μέχρι τέλος 
Αποκλεισμός της ΔΕΘ - 
Κάτω η κυβέρνηση 

Το δίλημμα είναι ωμό και άμε¬ 
σο: Ή αυτοί ή εμείς. Γι’ αυτό πρέ¬ 
πει να διώξουμε όλο αυτό το χρε¬ 
οκοπημένο οικονομικό και πολι¬ 
τικό σύστημα για ν’ αρχίσουμε να 
παίρνουμε πίσω τον πλούτο που 
παράγουμε και όσα μας έχουν ήδη 
αρπάξει για να φτιάξουν τις αμύ¬ 
θητες περιουσίες τους, 
όπως τα 600 δις των 
καταθέσεων των Ελ¬ 
λήνων πλουσίων στις 
ελβετικές τράπεζες. 

Να συνεχίσου με 
με ακόμη μεγαλύτε¬ 
ρη ένταση τον αγώνα 
μέχρι να ρίξουμε αυτή 
την άθλια και ετοιμόρ¬ 
ροπη κυβέρνηση των 
δωσίλογων, μέχρι να 
διώξουμε την Τρόικα 
και να καταργήσουμε 
όλα τα Μνημόνια. 

Δεν έχουμε να πε¬ 
ριμένουμε τίποτε από 
την επίσημη ρεφορμι¬ 
στική αριστερά (ΚΚΕ 
και ΣΥΡΙΖΑ) που, πα¬ 
ράλυτη μπροστά στις 
ανάγκες της οργάνω¬ 
σης και της γιγάντω¬ 
σης του αγώνα μας, το 
μόνο που κάνει είναι 
να ζητιανεύει εκλογές. 
Ειδικά από το ΚΚΕ, 
που όχι μόνο αδιαφορεί για κάθε 
κίνημα, αλλά και εκτοξεύει κάθε 
είδους συκοφαντία ενάντια στο 
κίνημά μας. 

- Να μαζικοποιήσουμε και να 
ενισχύσουμε το κίνημα των Πλα¬ 
τειών: Δεν πρόκειται να φύγουμε 
από καμία πλατεία, δεν πρόκειται 
να φύγουμε από την Πλατεία Συ¬ 
ντάγματος μέχρι να φύγουν όλοι 
αυτοί και οι πολιτικές τους. 

- Να ενισχύσουμε το κίνη¬ 
μα των Πλατειών, δημιουργώ¬ 
ντας λαϊκές συνελεύσεις στις πλα¬ 
τείες όλων των συνοικιών για να 
αποτρέψουμε την εφαρμογή των 
Μνημονίων και του Μεσοπρόθε¬ 
σμου στην πράξη, αλλά και για να 
αντιμετωπίσουμε τις επιπτώσεις 
της κρίσης. Οργανωμένοι στις λα¬ 
ϊκές συνελεύσεις κάθε συνοικίας, 
να εμποδίσουμε το κλείσιμο σχο¬ 
λείων, πανεπιστημίων, την επιβο¬ 
λή διδάκτρων, το κλείσιμο νοσο¬ 
κομείων ή κλινικών, το κόψιμο 
του ρεύματος ή του τηλεφώνου 


ή του νερού, να βοηθήσουμε τους 
άνεργους, τους φτωχούς με μία δι¬ 
ανομή προϊόντων, να εμποδίσου¬ 
με το κλείσιμο των εργοστασί¬ 
ων και των επιχειρήσεων, να στα¬ 
ματήσουμε τις απολύσεις ή την 
όποια προσπάθεια για μείωση των 
μισθών. 

- Να χρησιμοποιήσουμε κάθε 
μορφή πάλης, αποκλεισμούς δρό¬ 
μων, καταλήψεις δημοσίων κτιρί¬ 
ων κ.α. Να προετοιμάσουμε μια 
πολιτική Γενική Απεργία Διάρκει¬ 
ας ώστε να τους στείλουμε στον 
αγύριστο. Αυτή η κυβέρνηση 
πρέπει να πέσει και μπορούμε να 
τη ρίξουμε. Όλοι στον αποκλει¬ 
σμό της ΔΕΘ το Σάββατο 10 Σε¬ 
πτέμβρη για να μην επιτρέψου¬ 
με σ’ αυτήν την κυβέρνηση και σ’ 
αυτόν τον πρωθυπουργό ούτε να 
μιλήσουν, ούτε να εγκαινιάσουν 
την Έκθεση, ούτε να ανακοινώ¬ 
σουν την κυβερνητική τους πο¬ 
λιτική. 

— Διαγραφή του χρέους. Δεν χρω¬ 
στάμε, δεν πληρώνουμε. Εθνικο¬ 
ποίηση όλων των τραπεζών, μεγά¬ 
λων επιχειρήσεων και ΔΕΚΟ χωρίς 
αποζημίωση και κάτω από εργατι¬ 
κό έλεγχο. 

— Απαγόρευση των Απολύσεων. 
Κατάργηση κάθε ελαστικής εργα¬ 
σίας. Σε κάθε επιχείρηση που κλεί¬ 
νει ή απολύει, δήμευση της περιου¬ 
σίας των ιδιοκτητών και λειτουρ¬ 
γία της κάτω από εργατικό έλεγ¬ 
χο. Λιγότερη δουλειά, δουλειά για 
όλους, με 35ωρο-5νθήμερο-7ωρο. 

— Κατάργηση του ΦΠΑ στα είδη 
λαϊκής κατανάλωσης. Εργατικός 
έλεγχος στις τιμές. 

—Αυξήσεις σε μισθούς-συντάξεις. 
Στόχος μας 1.400 ευρώ κατώτερος 
βασικός μισθός για όλους. Κανέ¬ 
νας εργαζόμενος χωρίς συλλογική 
σύμβαση εργασίας. 

— Αύξηση των κοινωνικών δα¬ 
πανών, δημόσια και δωρεάν υγεία 
και παιδεία, πρόγραμμα οικοδόμη¬ 
σης σχολείων, νοσοκομείων, εργα- 
τικών-λαϊκών κατοικιών και προ¬ 
στασίας του περιβάλλοντος. 

— Αμεση επιστροφή στα ασφα¬ 
λιστικά ταμεία όλων των κλεμμέ¬ 
νων και των οφειλών κράτους και 
εργοδοτών. Κατάργηση όλων των 
αντιασφαλιστικών νόμων. 

Οργάνωση Κομουνιστών 
Αιεθνιστών Ελλάδας 

\ν\ν\ν.οΜε.ξτ 

εν£αΐϋίφαΒ@οΜε.£τ 

































10 Εργατική Πάλη 


ΕΚΠΑΙΔΕΥΣΗ 


Σεπτέμβριος 2011 


Φοιτητές 

Καταλήψεις μέχρι τη νίκη! 


Να ανατρέψουμε τη χούντα Κυβένησης-Τρόικας 

και το νόμο Διαμαντοπούλου 


Μ έσα στο καλοκαίρι και 
παρά το μεγαλειώδες 
κίνημα των πλατειών, 
που τον Ιούνιο κόντε¬ 
ψε να στείλει τον Πα- 
πανδρέου και τη συμμορία του μια ώρα 
αρχίτερα στα σπίτια τους, η χουντική κυ¬ 
βέρνηση του ΠΑΣΟΚ, γαντζωμένη με 
κάθε τρόπο στην εξουσία και χωρίς την 
παραμικρή λαϊκή νομιμοποίηση, κατέβα¬ 
σε και ψήφισε ένα νέο νόμο-πλαίσιο για 
τα ΑΕΙ και ΤΕΙ. Το νόμο ψήφισε σύσσω¬ 
μος ο αντιδραστικός συρφετός του κοι¬ 
νοβουλίου (ΝΔ, ΛΑΟΣ, ΔΗΣΥ). 

Ο νέος νόμος και γενικότερα η πολι¬ 
τική της κυβέρνησης για την εκπαίδευση 
αποτελούν μια τομή και στοχεύουν στη 
βίαιη και απότομη προσαρμογή της στο 
αδιέξοδο, τη σαπίλα και την χρεοκοπία 
πια του ελληνικού καπιταλισμού. Ειδικά 
για την τριτοβάθμια εκπαίδευση, έχουμε 
ένα καταστροφικό ξεθεμελίωμά της, μια 
βαθιά ανατροπή και ταυτόχρονα έναν 
εκφυλισμό της ίδιας της έννοιας, της δο¬ 
μής, της λειτουργίας και της σχέσης της 
με την οικονομία, την εργασία και την 
κοινωνία. 

Βασικοί άξονες και 
επιπτώσεις του νόμου 

1. Κατάργηση της δωρεάν εκπαίδευσης. 
Μετατροπή των ΑΕΙ και ΤΕΙ σε Ανώνυ¬ 
μες Εταιρείες και επιβολή διδάκτρων. 

Τα ΑΕΙ και ΤΕΙ θα μετατραπούν σε ανώ¬ 
νυμες εταιρείες, που δεν θα ανήκουν στο 
δημόσιο και συνεπώς δεν θα χρηματο¬ 
δοτούνται απ’ αυτό, αλλά μόνο θα «επι¬ 
χορηγούνται» και μάλιστα υπό αυστηρές 
προϋποθέσεις. Βασική πηγή της χρημα¬ 
τοδότησής τους θα γίνουν αναπόφευκτα 
τα δίδακτρα και το ξεπούλημα της περι¬ 
ουσίας τους. 

2. Κατάργηση ασύλου και δημοκρα¬ 
τικών δικαιωμάτων. Καταργείται πλή¬ 
ρως το πανεπιστημιακό άσυλο, το οποίο 
δεν υφίσταται καν σαν έννοια στο νόμο. 
Αυτό θα σημάνει την κατάργηση όλων 
των φοιτητικών δικαιωμάτων και ελευ¬ 
θεριών, την αποδυνάμωση/απαγόρευση 
του φοιτητικού συνδικαλισμού, των συ¬ 
νελεύσεων, καταλήψεων κ.α. Πάνω απ’ 
όλα χωρίς άσυλο δεν υφίσταται δημό¬ 
σια και δωρεάν παιδεία, αφού θα καταρ- 
γηθεί κάθε έλεγχος των εργαζομένων, 
του λαού και των φοιτητών πάνω στα 
πανεπιστήμια. 

3. Κατάργηση των πτυχίων και των ερ- 
γασιακών/επαγγελματικών δικαιωμά¬ 
των τους. Τα πτυχία θα αντικαταστα- 
θούν από έναν αριθμό «πιστωτικών μο¬ 
νάδων». Τα νέα «πτυχία» θα είναι μονοε¬ 
τή, διετή, τριετή κλπ. ενώ θα συνυπολο¬ 
γίζονται πιστωτικές μονάδες από σεμι¬ 
νάρια, δια βίου μάθηση, εργασία σε επι¬ 
χειρήσεις κ.α. Αυτό το άθροισμα των πι¬ 
στωτικών μονάδων δεν θα έχει καμία μό¬ 
νιμη ισχύ και αξία, αφού θα πρέπει συνε¬ 
χώς να επαναξιολογούνται. 

4. Κατάργηση του δικαιώματος στη 
μόρφωση. Ραγδαία υποβάθμιση του 


μορφωτικού επιπέδου των αποφοίτων 
και μείωση του αριθμού των μορφωμέ¬ 
νων στην χώρα μας. Κάθε φοιτητής θα 
ακολουθεί μια μοναχική πορεία ανάλογα 
με τα χρήματα που έχει για ν’ αγοράσει 
πιστωτικές μονάδες, μαθήματα και δεξι¬ 
ότητες. Η κάθετη μείωση των μορφωμέ¬ 
νων αλλά και η αντικατάσταση της επι¬ 
στήμης με δεξιότητες και με μια όλο και 
πιο ρηχή κατάρτιση, θα επιφέρει μια μα¬ 
κροπρόθεσμη και καταστροφική υπο- 
βάθμιση της κοινωνίας -θέτοντας σε κίν¬ 
δυνο ακόμη και την απλή αναπαραγωγή/ 
διατήρηση των επιστημών- και κυρίως 
καταστρέφοντας τη σημαντικότερη πα¬ 
ραγωγική δύναμη της κοινωνίας, την ει¬ 
δικευμένη εργατική δύναμη. 

5. Αλλαγές στη διοίκηση των ΑΕΙ-ΤΕΙ. 
Τα ΑΕΙ-ΤΕΙ θα διοικούνται από διορι¬ 
σμένα συμβούλια διοίκησης (στα οποία 
θα συμμετέχουν και επιχειρηματίες, πο¬ 
λιτικοί κ.α.), που θα αποφασίζουν για τα 
πάντα (επιβολή διδάκτρων, πώληση πε¬ 
ριουσίας των ιδρυμάτων, προγράμματα 
σπουδών κλπ.) χωρίς να λογοδοτούν σε 
κανέναν. 

Το φοιτητικό κίνημα ξανά 
στους δρόμους 

Η απάντηση των φοιτητών απένα¬ 
ντι σ’ αυτή την πρόκληση της κυβέρνη¬ 
σης ήταν άμεση. Στις 24/8, μέρα ψήφισης 
του νόμου, 1.500 φοιτητές και πανεπι¬ 
στημιακοί διαδήλωσαν στην Αθήνα, ενώ 
διαδηλώσεις πραγματοποιήθηκαν και σε 
άλλες πόλεις της χώρας. Από την Δευτέ¬ 
ρα 29/8 (μέρα έναρξης της εξεταστικής) 
άρχισαν να πραγματοποιούνται γενικές 
συνελεύσεις σε πολλούς συλλόγους σε 
όλη τη χώρα. Μέχρι τις 2/9, οι καταλή¬ 
ψεις σχολών και τμημάτων είχαν ξεπερά- 
σει τις 200. Πολλές απ’ αυτές έχουν προ- 
κύψει από αρκετά μαζικές συνελεύσεις 
και συντριπτικές ψηφοφορίες υπέρ της 
κατάληψης. Μέσα στην εβδομάδα 5-9 
Σεπτεμβρίου είχαν προγραμματιστεί συ¬ 
νελεύσεις σχεδόν σε όλους τους συλλό¬ 
γους. Στις 1 και 2 Σεπτέμβρη πραγματο¬ 
ποιήθηκαν φοιτητικές πορείες σε πολλές 
πόλεις (3.000 διαδηλωτές στην Αθήνα, 
1.500 στη Θεσσαλονίκη), ενώ οι σύλλο¬ 
γοι ήδη προετοιμάζονται για νέο πανεκ- 
παιδευτικό συλλαλητήριο την Πέμπτη 
8/9 και για πανελλαδική κινητοποίηση 
στα εγκαίνια της ΔΕΘ στις 10/9. 

Η άμεση και δυναμική κινητοποίη¬ 
ση του φοιτητικού κινήματος ουσιαστι¬ 
κά μέσα στο καλοκαίρι δημιουργεί μεγά¬ 
λη αισιοδοξία και φανερώνει τις τεράστι¬ 
ες προοπτικές που υπάρχουν για ένα δυ¬ 
ναμικό και με παραστάσεις αγώνα κομ¬ 
μάτι της νεολαίας να μπει οργανωμένα 
στο κύμα αγώνων που συγκλονίζει τη 
χώρα τον τελευταίο 1,5 χρόνο. Οι φοιτη¬ 
τές παίρνουν την σκυτάλη από τις πλα¬ 
τείες και αφενός με τις εμπειρίες και πα¬ 
ρακαταθήκες που αυτές άφησαν και αφε¬ 
τέρου με τη γενικότερη ενοποίηση σχε¬ 
δόν όλων των στρωμάτων της κοινωνί¬ 
ας, η οποία έχει αντικειμενικά επέλθει 


κάτω από το ζυγό του μνημονίου, φαίνε¬ 
ται να έχουν όλα τα φόντα για ν’ αποτε- 
λέσουν τον άξονα/πυροδότη μιας γενι¬ 
κότερης εξέγερσης που θα ρίξει τη χού¬ 
ντα κυβέρνησης-Τρόικας. 

Η στάση των πολιτικών 
δυνάμεων 

- ΔΑΠ-ΠΑΣΠ: Σε πρώτη φάση χρη¬ 
σιμοποιούν σκληρή γλώσσα απέναντι 
στο νόμο και την κυβέρνηση. Σε αρκε¬ 
τές σχολές κατεβάζουν πλαίσια με πρό¬ 
ταση για καταλήψεις ή αποσύρουν τα 
δικά τους και στηρίζουν τα πλαίσια αγώ¬ 
να. Αν και σ’ έναν βαθμό ΠΑΣΟΚ και 
ΝΔ έχουν χάσει τον έλεγχο πάνω στις 
ίδιες τις παρατάξεις τους, αυτές παί¬ 
ζουν ύπουλο ρόλο και σε καμία περίπτω¬ 
ση δεν μπορούμε να συνδιαμορφώσουμε 
μαζί τους και να τους δεχτούμε στα πλαί¬ 
σια αγώνα. 

- ΠΚΣ (ΚΚΕ): Παίζει τον βρώμικο 
ρόλο που έπαιξε και το 2006-07 - και μά¬ 
λιστα τώρα θα το κάνει με ακόμα μεγα¬ 
λύτερη λύσσα Δεν προτείνει καταλήψεις 
και αφιερώνει το μεγαλύτερο μέρος του 
λόγου της για να συκοφαντήσει όποιον 
αγωνίζεται ενάντια στο νόμο. Σε αρκε¬ 
τές σχολές παίζει το ρόλο της «εγγυή- 
τριας δύναμης» για την «ομαλή λειτουρ¬ 
γία» των σχολών και στηρίζεται από το 
μπλοκ της αντικατάληψης. Δεν απο¬ 
τελούν σε καμία περίπτωση μέρος του 
αγωνιστικού μπλοκ και πρέπει να μεί¬ 
νουν έξω από τα κοινά πλαίσια, γιατί σε 
αντίθετη περίπτωση θα προσπαθήσουν 
να διαβρώσουν το κίνημα από τα μέσα. 

- ΕΑΑΚ: Αν και μπήκαν δυναμικά 
στον πρώτο γύρο των συνελεύσεων και 
βοήθησαν στην πανελλαδική εξάπλω- 
ση του, εμφανίζουν σοβαρά προβημα- 
τα στην ανάλυση του νόμου (υποβάθ- 
μιση των διδάκτρων, υπέρμετρη αναφο¬ 
ρά στο θέμα της εντατικοποίησης, καλ¬ 
λιέργεια αυταπατών για τη συνδιοίκηση 
κ.α.) και στη γενικότερη ανάλυση τους 
για την κρίση του ελληνικού καπιταλι¬ 
σμού, το βάθος της επίθεσης κ.α. Έχουν 
προβληματικό σχεδίασμά για την εξω- 
στρέφεια του κινήματος, υποβαθμίζο¬ 
ντας το κίνημα των πλατειών και παράλ¬ 
ληλα υπερτονίζοντας την αναγκαιότη¬ 
τα ή και τα όρια/δυνατότητες της ενότη¬ 
τας με τις «πρωτοβουλίες πρωτοβάθμι¬ 
ων σωματείων» αλλά και τη συνδικαλι¬ 
στική γραφειοκρατία των εκπαιδευτικών 
(ΔΟΕ, ΟΛΜΕ), δημιουργώντας εύλογα 
ερωτήματα για τον αν έχουν μπει ήδη σε 
μια πρώιμη «αγωνιστική» προεκλογική 
περίοδο. Τέλος, κάνουν συνεχείς εκλή- 
σεις ενότητας προς την ΠΚΣ, την οποία 
είναι έτοιμοι να δεχτούν μετά βαϊων και 
κλάδων στα κοινά πλαίσια... 

Η πρόταση της ΣΣΠ 

Ο ήδη ψηφισμένος νόμος αλλά και 
η περίοδος που διανύουμε δημιουργούν 
νέα δεδομένα και βάζουν νέα καθήκοντα 
στο φοιτητικό κίνημα, που είναι απαραί¬ 
τητο να έχει ένα ξεκάθαρο σχέδιο για 


την ανάπτυξη και δράση του: 

- Μαζί με την πάλη ενάντια στο νόμο 
Διαμαντοπούλου και στη συνολική επί¬ 
θεση στην παιδεία, πρέπει να προτάξου¬ 
με την πάλη μας ενάντια στην χούντα 
κυβέρνησης, εργοδοτών και Τρόικας. 

- Εξαπλώνοντας τις καταλήψεις μας 
θα πρέπει ν’ απευθυνθούμε προς τους 
εργαζόμενους στα ΑΕΙ-ΤΕΙ, μαθητές, 
εκπαιδευτικούς, εργαζόμενους, γονείς, 
τους «αγανακτισμένους» των πλατειών. 
Να οικοδομήσουμε κοινό μέτωπο αγώ¬ 
να με όποιον θέλει να αγωνιστεί ενά¬ 
ντια στη διάλυση της δημόσιας παιδείας. 
Μαζί με τις δικές μας μορφές αυτοοργά¬ 
νωσης, πρέπει να δημιουργήσουμε κοινά 
συντονιστικά και δομές με όλους αυτούς 
και ειδικά με το κίνημα των πλατειών. 

- Πέρα από τις κλασικές μορφές πά¬ 
λης, δηλαδή την κατάληψη και τη δια¬ 
δήλωση, θα πρέπει να προχωρήσουμε 
σε νέες εξωστρεφείς μορφές: συνοικια¬ 
κές διαδηλώσεις, αποκλεισμούς δρόμων, 
καταλήψεις δημόσιων οργανισμών και 
επιχειρήσεων, στα γραφεία ΠΑΣΟΚ-ΝΔ 
κλπ. Επίσης θα πρέπει να οργανωθούμε 
για ν’ αντιμετωπίσουμε την καταστολή 
της αστυνομίας. 

- Πρέπει να δώσουμε ένα μήνυμα 
αποφασιστικότητας σε όλη την κοινω¬ 
νία, ότι θα πάμε αυτό τον αγώνα μέχρι 
τέλους, μέχρι τη νίκη. Δε θα μας σώσει 
κανένας πρύτανης, συμμαχίες στα χαρ¬ 
τιά με τη συνδικαλιστική γραφειοκρατία 
κλπ. ή ακόμα και οι εκλογές (μπορεί να 
έρθουν σύντομα). Αντί γι’ αυτά να προ¬ 
τάξουμε την άποψη ότι αυτή η χούντα 
και οι νόμοι της πέφτουν μόνο με μαζικό 
και παρατεταμένο αγώνα στις πλατείες, 
στους δρόμους και στα οδοφράγματα. 

Με λίγα λόγια, το φοιτητικό κίνημα, 
μαζί με το υπόλοιπο εκπαιδευτικό κίνη¬ 
μα και το κίνημα των πλατειών, πρέπει 
να γίνει ένα ζωντανό κέντρο αγώνα για 
όλη την κοινωνία, όπου θα καλεί όλα τα 
πληττόμενα κομμάτια της σε μια παρα- 
τεταμένη εξέγερση με στόχο την πτώση 
της χούντας κυβέρνησης-ΕΕ-ΔΝΤ και 
των ατελείωτων και δυσβάσταχτων μέ¬ 
τρων. 

Η νεολαία σε όλο τον κόσμο, από τις 
αραβικές επαναστάσεις και τα προάστια 
του Λονδίνου μέχρι τα αιματοβαμμένα 
οδοφράγματα στη Χιλή, εξεγείρεται και 
κραυγάζει ότι: Δεν θα πετάξετε τη γε¬ 
νιά μας στα σκουπίδια! - παίρνοντας μέ¬ 
ρος δυναμικά στην αναγκαία προσπά¬ 
θεια για την οριστική ανατροπή αυτής 
της θλιβερής κατάστασης που ζούμε και 
την επιβολή μιας άλλης διαχείρισης και 
οργάνωσης της οικονομίας, της εκπαί¬ 
δευσης και της κοινωνίας, που θα έχει 
στο κέντρο της τις ανθρώπινες ανάγκες, 
τις ηθικές και πνευματικές αξίες, τον πο¬ 
λιτισμό και το περιβάλλον. Ή ΑΥΤΟΙ Ή 
ΕΜΕΙΣ! 

■ Γιώργος Θ. 

(Σοσιαλιστική Σπουδαστική Πάλη) 

ΕΡΓΑΖΟΜΕΝΟΙ 


Κηζήνι που βράζει 
η Δημόσια Εκπαίδευση 


Η «χουντική» κυβέρνηση του 
Γιωργάκη, εφαρμόζοντας το 
Μνημόνιο και το Μεσοπρόθε¬ 
σμο, έχει εξαπολύσει μια σφο¬ 
δρή επίθεση στον χώρο της εκ¬ 
παίδευσης, με στόχο την πλήρη διάλυση των 
μορφωτικών δικαιωμάτων των παιδιών της ερ¬ 
γατικής τάξης και των φτωχών λαϊκών στρω¬ 
μάτων, των μισθολογικών και εργασιακών δι¬ 
καιωμάτων των εκπαιδευτικών αλλά και του 
δημόσιου και δωρεάν χαρακτήρα της παιδείας. 

Τα προβλήματα στα σχολεία είναι εκρη¬ 
κτικά. Χιλιάδες κενά εκπαιδευτικών δημιουρ- 
γούνται λόγω των συσσωρευμένων ελλείψε¬ 
ων από τα προηγούμενα χρόνια αλλά κυρίως 
των πιο ολιγάριθμων διορισμών μεταπολεμικά 
(546 έναντι 2.500 πέρσι), την στιγμή που συ- 
νταξιοδοτούνται 6.000 εκπαιδευτικοί. Πρόθε¬ 
ση του υπουργείου είναι να καλυφθούν οι ώρες 
όσο το δυνατόν από τον «εξορθολογισμό του 
ανθρώπινου δυναμικού», εφαρμόζοντας διάτα¬ 
ξη του νόμου 3848/2010 που προβλέπει μετα¬ 
κινήσεις εκπαιδευτικών σε όλη τη χώρα, αφή¬ 
νοντας ανοικτό και το ενδεχόμενο αύξησης 
του ωραρίου των υπηρετούντων εκπαιδευτι¬ 
κών. Η ανακοίνωση του Υπουργείου Παιδείας 
για τον αριθμό των προσλήψεων αναπληρω¬ 
τών, 16.220 από τον κρατικό προϋπολογισμό 
και 4.500 μέσω ΕΣΠΑ (που αντίκειται και στις 
ανακοινώσεις για 50% μείωση των συμβασιού- 
χων στο Δημόσιο), φανερώνει το μέγεθος του 
προβλήματος και κάνει ξεκάθαρη την πρόθε¬ 
ση της κυβέρνησης για γενίκευση και εδραίω- 
ση των ελαστικών σχέσεων εργασίας και στην 
εκπαίδευση. 

Ταυτόχρονα έρχεται η ώρα για τις καταργή- 
σεις/συγχωνεύσεις σχολείων. Δημιουργούνται 
τμήματα με πολύ περισσότερους μαθητές και 
πολλοί στην επαρχία διανύουν πλέον μεγάλες 
αποστάσεις για να πάνε σχολείο. Το υπουργείο 
επίσης ανακοίνωσε στις 2/9 ότι με την έναρξη 
της σχολικής χρονιάς δεν θα είναι έτοιμα τα βι¬ 
βλία και αντί γι’ αυτά θα διανεμηθούν στους 
μαθητές ΌΥΌ (για να τα εκτυπώσουν) ή φω¬ 
τοτυπίες! 

Το Υπουργείο Παιδείας φτιάχνει το «νέο 
σχολείο» του ΔΝΤ και της Τρόικας. Σε 180 νη¬ 
πιαγωγεία, δημοτικά και γυμνάσια θα εφαρ¬ 
μοστούν πιλοτικά τα νέα προγράμματα σπου¬ 
δών, με στόχο την καθολική εφαρμογή τους 
την επόμενη σχολική χρονιά. Χαρακτηριστικό 
αυτών των προγραμμάτων είναι η διαφοροποί¬ 
ηση ανάλογα με τις «δυνατότητες» των μαθη¬ 
τών και των σχολείων. Στην Α’ Λυκείου -πρώτη 
τάξη εφαρμογής του «νέου λυκείου»- θα εφαρ¬ 
μοστούν αναμορφωμένα προγράμματα σπου¬ 
δών για τις φυσικές επιστήμες και την ελληνική 
γλώσσα. Επίσης, θα εισαχθεί η ερευνητική ερ¬ 
γασία (ρΓθ)εεΐ) που, όπως έχει ανακοινωθεί, θα 
περιλαμβάνει χρήση της τεχνολογίας και του 
διαδικτύου, οδηγώντας ουσιαστικά τους μαθη¬ 
τές στη συλλογή πληροφοριών από το ίντερ¬ 
νετ. Βασική κατεύθυνση όλων των παραπάνω 
είναι η φτηνή υποκατάσταση της όποιας στέ¬ 
ρεας γνώσης από εντελώς στοιχειώδεις δεξιό¬ 
τητες. 

Ιδρύονται τεχνολογικά Λύκεια, όπου με 
υποσχέσεις για «επαγγελματικά δικαιώματα» 
η κυβέρνηση αφενός θέλει να διοχετεύσει τη 
μεγάλη μάζα των μαθητών σ’ έναν προθάλα¬ 
μο δια βίου μάθησης, για ν’ αποτελέσουν ένα 
ακόμα πιο φτηνό και «ευέλικτο» εργατικό δυ¬ 
ναμικό και αφετέρου επιδιώκει την προσαρμο¬ 


γή της γνώσης και της εκπαίδευσης στην αγο¬ 
ρά, δηλαδή στην κρίση και την βαρβαρότητα 
του συστήματος. 

Απαραίτητος για τη λειτουργία αυτού του 
σχολείου είναι ο διευθυντής-μάνατζερ, σ’ ένα 
νέο αυταρχικό πλαίσιο λειτουργίας. 

Μέχρι τώρα, οι περικοπές που προβλέπει 
το Μεσοπρόθεσμο για τους εκπαιδευτικούς 
είναι δυσβάστακτες: 1) Μείωση 150 ευρώ το 
μήνα καθαρά (από τη μείωση του αφορολό¬ 
γητου στα 8.000 από 12.000 ευρώ, με συνέπεια 
την αύξηση του φόρου κάθε μήνα μέχρι και 40 
ευρώ και αναδρομικά από 1 Ιουλίου - περικοπή 
50 ευρώ από το κίνητρο απόδοσης αναδρομι¬ 
κά από 1 Ιουλίου - εισφορά 2% επί των ακαθά¬ 
ριστων αποδοχών υπέρ ανέργων και αναδρο¬ 
μικά από 1 Γενάρη - εισφορά 1% επί των ακα¬ 
θάριστων αποδοχών για το Ταμείο Πρόνοιας 
χωρίς να έχει διευκρινιστεί η αναδρομική ισχύ 
του). 2) Αναδρομικός κεφαλικός φόρος για τα 
εισοδήματα του 2010 μέσα στον Σεπτέμβρη 
(1% για ετήσιο εισόδημα μέχρι 20.000 ευρώ και 
2% από 20.000 και πάνω). Δηλαδή οι τρέχου¬ 
σες και αναδρομικές περικοπές ισοδυναμούν 
μ’ ένα μισθό μέχρι τα Χριστούγεννα. Και ακο¬ 
λουθούν οι περικοπές από το νέο μισθολόγι¬ 
ο-φτωχολόγιο. 

Η παραπάνω κατάσταση στην εκπαίδευση, 
σε συνδυασμό με την έκρηξη στην τριτοβάθμια 
λόγω του νόμου Διαμαντοπούλου, είναι μια 
πραγματική βόμβα - και αντικειμενικά ενοποιεί 
μαθητές, φοιτητές, εκπαιδευτικούς και γονείς 
και δημιουργεί σοβαρούς όρους για ένα πλα¬ 
τύ πανεκπαιδευτικό κίνημα. Αυτό το κίνημα θα 
πρέπει να ενωθεί με το κίνημα των Αγανακτι- 
σμένων και η πάλη για τη σωτηρία της δημό¬ 
σιας και δωρεάν παιδείας, για το δικαίωμα των 
παιδιών της εργατικής τάξης και των φτωχών 
λαϊκών στρωμάτων στη μόρφωση να γίνει πε¬ 
ρισσότερο από ποτέ υπόθεση όλης της κοινω¬ 
νίας. 

Η συνδικαλιστική γραφειοκρατία και οι ρε- 
φορμιστές δεν θέλουν να έρθουν σε πραγματι¬ 
κή σύγκρουση με την κυβέρνηση και την Τρό¬ 
ικα, γι’ αυτό κατακερματίζουν τα προβλήματα 
και περιορίζονται σε κινητοποιήσεις διαμαρτυ¬ 
ρίας, προβάλλουν συντεχνιακές λογικές, όπως 
η ιδιαιτερότητα του εκπαιδευτικού επαγγέλμα¬ 
τος κ.α. Υπονομεύουν έτσι τη δημιουργία πα- 
νεκπαιδευτικού και πανεργατικού κινήματος 
και σε επίπεδο κοινών αιτημάτων και σε επίπε¬ 
δο κοινών αγώνων. 

Τα αιτήματα να φύγει η κυβέρνηση και η 
Τρόικα, να ανατραπεί το Μνημόνιο και το Με¬ 
σοπρόθεσμο, να διαγράφει το χρέος είναι στό¬ 
χοι που διευρύνουν την αντίθεση στην εκπαι¬ 
δευτική πολιτική και ανοίγουν δρόμους για 
πλατιές συμμαχίες με γονείς και εργαζόμενους. 
Με μαζικές γενικές συνελεύσεις σε σχολεία, 
σχολές και χώρους δουλειάς, με λαϊκές συνε¬ 
λεύσεις στις γειτονιές και με κοινές επιτροπές 
αγώνα μαθητών, φοιτητών, γονιών, εκπαιδευ¬ 
τικών, εργαζομένων να οργανώσουμε μαχητι¬ 
κές κινητοποιήσεις για να σώσουμε τη δημόσια 
δωρεάν εκπαίδευση. Να δώσουμε όλοι δυνα¬ 
μικό παρόν στον αποκλεισμό της ΔΕΘ στις 10 
Σεπτέμβρη και να κηρύξουμε τον Παπανδρέου 
και την κυβέρνησή του ανεπιθύμητους. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

Σωματείο Ελαστικά 
Απασχολούμενων Εκπαιδευτικών 


Την χρονιά που πέρασε, το δημόσιο σχολείο δέχτηκε με¬ 
γάλα χτυπήματα από την τεράστια μείωση σε δαπάνες και δι¬ 
ορισμούς, την κατάργηση ή υποβάθμιση ολόκληρων δομών 
όπως της ΠΔΣ, των αθλητικών σχολείων κλπ. Οι αναπληρω¬ 
τές και ωρομίσθιοι εκπαιδευτικοί βιώσαμε την ανεργία και 
στην καλύτερη περίπτωση τη μείωση των μισθών, τα ΕΣΠΑ ή 
την 4ωρη ωρομίσθια. Τώρα αυτή η επίθεση αποκτά τεράστια 
ένταση, μέσω νέων μειώσεων δαπανών, υποβάθμισης δομών 
όπως τα ολοήμερα αλλά και κατάργησης χιλιάδων σχολικών 
μονάδων. Με τους μαθητές να στριμώχνονται ακόμα περισ¬ 
σότερο στις τάξεις, το «νέο» και «ψηφιακό» σχολείο της Δια- 
μαντοπούλου θα μοιάζει περισσότερο ως εγκαταλελειμμένο 
σχολείο στηριζόμενο μόνο στο φιλότιμο των εκπαιδευτικών. 

Φτάσαμε να διορίζονται φέτος μόλις 546 εκπαιδευτι¬ 
κοί, με την αναλογία διορισμών-αποχωρήσεων να πλησιά¬ 
ζει το 1 προς 20! Ακόμα και οι προσλήψεις αναπληρωτών- 
ωρομισθίων μειώνονται δραματικά, αφού από 26.500 ανα- 
πληρωτές-ωρομίσθιους και 5.500 αναπληρωτές εκπαιδευ¬ 
τικούς μέσω ΕΣΠΑ, ανακοινώθηκαν φέτος 16.220 και 4.500 
προσλήψεις αντίστοιχα. Όσοι θα δουλέψουμε φέτος, θα αντι¬ 
μετωπίσουμε μια ακόμα αρπαγή χρημάτων ανάλογη με των 
υπόλοιπων δημοσίων υπαλλήλων, που μπορεί να φτάνει τα 
1.000 ευρώ ετησίως, λόγω της μείωσης του αφορολόγητου 
στα 8.000 ευρώ αλλά και πλήθους μισθολογικών κρατήσεων. 
Κι αυτό πέρα από τον οδοστρωτήρα του νέου μισθολογίου. 

Φέτος εκπνέει και το μεταβατικό στάδιο διορισμών με 
βάση το νόμο της Διαμαντοπούλου, που προβλέπει διορι¬ 
σμούς αυστηρά με βάση το ΑΣΕΠ και καταργεί την εργασι¬ 
ακή και διδακτική εμπειρία χρόνων για χιλιάδες εκπαιδευτι¬ 
κούς. Αποτελεί το λιγότερο κοροϊδία η πραγματοποίηση ενός 
νέου ΑΣΕΠ, όταν εξαιτίας του εκμηδενισμού των διορισμών 
δεκάδες χιλιάδες αδιόριστοι εκπαιδευτικοί παραμένουν στους 
πίνακες διορισμών, όταν ακόμα και επιτυχόντες του ΑΣΕΠ 
του 2008 παραμένουν αδιόριστοι. 

Έντονη αναμένεται και η επίθεση στο εργασιακό καθε¬ 
στώς. Πέρσι το Υπουργείο Παιδείας επιχείρησε μια πρώτη με¬ 
ταβολή των εργασιακών σχέσεων, κύρια με την επιβολή συμ¬ 
βάσεων μέσω ΕΣΠΑ αλλά και με τον κατακερματισμό των 
κενών και την πρόσληψη εκπαιδευτικών με 4 ώρες. Αποκο¬ 
ρύφωμα της τακτικής αυτής αποτέλεσε τον Απρίλιο, σε σχο¬ 
λείο της Αττικής, η κάλυψη μιας κενής θέσης γυμναστή με 5 
ωρομίσθιους! Η επίθεση φέτος φαίνεται να γενικεύεται, μιας 
και ολόκληρες δομές όπως τα δημόσια ΙΕΚ ή τα σχολεία Δεύ¬ 
τερης Ευκαιρίας περνούν στην εποπτεία του ΙΔΕΚΕ (Νομικό 
Πρόσωπο Ιδιωτικού Δικαίου του Υπουργείου Παιδείας) που 
επιβάλει αυθαίρετα τη μετατροπή των συμβάσεων από συμ¬ 
βάσεις εργασίας ορισμένου χρόνου σε συμβάσεις έργου. Έτσι, 
οι εκπαιδευτικοί των ΙΕΚ -που παραμένουν απλήρωτοι από 
το 2008- βαφτίζονται «εργολάβοι», γεγονός που δεν τους επι¬ 
τρέπει να ενταχθούν μετά τη λήξη της σύμβασης στο ταμείο 
ανεργίας - και φυσικά θα έχουν δραματική μείωση των απο¬ 
δοχών τους, μιας και δεν δικαιούνται δώρα, άδειες, επιδόμα¬ 
τα. Χαρακτηριστικό της πολιτικής του Υπ. Παιδείας αποτελεί 
η προκήρυξη προσλήψεων για τα Σχολεία Δεύτερης Ευκαιρίας 
(ΣΔΕ), που επιβάλει σε κάθε υποψήφιο να δηλώσει μόνο ένα 
σχολείο και υποχρεωτική έκδοση Απόδειξης Παροχής Υπηρε¬ 
σιών απ’ τους ωρομισθίους που θα εργαστούν στα ΣΔΕ. 

Γι’ αυτό λοιπόν πρέπει να ενώσουμε τη φωνή μας με τους 
«αγανακτισμένους» και τους εκπαιδευτικούς όλης της Ελλά¬ 
δας, στα μπλόκα που αποφάσισε η λαϊκή συνέλευση του Λευ¬ 
κού Πύργου, ώστε να εμποδίσουμε την πρόσβαση του πρωθυ¬ 
πουργού και των υπουργών του στο Βελλίδιο στις 10 Σεπτέμ¬ 
βρη, ημέρα εγκαινίων της ΔΕΘ. 

- Να μην κλείσει κανένα σχολείο. Να μη μειωθούν οι 
δαπάνες για την παιδεία. Μαζικούς διορισμούς για 
την κάλυψη όλων των κενών. 

- Να αναγνωριστεί η προϋπηρεσία μας ως βασικό 
προσόν διορισμού. Παράταση του μεταβατικού 
σταδίου για όλες τις ειδικότητες. 

- Όχι στις συμβάσεις έργου και την έκδοση ΑΠΥ. 
Αξιοπρεπείς εργασιακές σχέσεις και άμεση καταβολή 
των δεδουλευμένων. 

Αναζωπύρωση της Εξέγερσης 
σε Αίγυπτο και Τυνησία 


Οι κοινωνικές και πολιτικές ανακατατάξεις συνεγίξονται 

/ V 


Λ ίγους μήνες μετά την ανατροπή 
του Μπεν Άλι στην Τυνησία και 
του Μουμπάρακ στην Αίγυπτο, 
ο κόσμος πλημμυρίζει και πάλι 
τις πλατείες Ταχρίρ του Κάιρου 
και Κασμπάχ της Τύνιδας. Οι 
λαοί απαιτούν να προχωρήσουν οι κοινωνικές και 
πολιτικές αλλαγές, που ξεκίνησαν με τις μεγάλες 
εξεγέρσεις και που έχουν μπει στον πάγο από τα με¬ 
ταβατικά καθεστώτα στις δύο χώρες. 

Η Αίγυπτος και πάλι στην Πρώτη Γραμμή 

Στην Αίγυπτο η κατάσταση πολώνεται μέρα με 
τη μέρα, καθώς το Ανώτατο Στρατιωτικό Συμβού¬ 
λιο, που έχει αναλάβει τη διακυβέρνηση μέχρι τις 
εκλογές, από τη μία κωλυσιεργεί στην ικανοποίη¬ 
ση των κοινωνικών, οικονομικών και πολιτικών αι¬ 
τημάτων της εξέγερσης, από την άλλη έχει προχω¬ 
ρήσει ελάχιστα την εκκαθάριση του δημόσιου τομέα 
και της δικαιοσύνης από τους συνεργάτες του Μου¬ 
μπάρακ. Προσπαθεί να εξομαλύνει την κατάσταση, 
πλήττοντας όσο γίνεται λιγότερο την καθεστηκυία 
τάξη πραγμάτων. Έτσι, ενώ η ανεργία και η κρίση 
εξακολουθούν να μαστίζουν τη χώρα, υπαναχώρη¬ 
σε στην υπόσχεση για θέσπιση προοδευτικής φορο- 
λόγησης των εισοδημάτων και φορολόγησης των 
επιχειρήσεων, δεν φαίνεται διατεθειμένο να παρα¬ 
χωρήσει τον ελάχιστο μισθό των 1.200 λιρών, ούτε 
να εθνικοποιήσει τα εργοστάσια που ιδιωτικοποιή- 
θηκαν τη δεκαετία του 2000. Αντίθετα, προχώρησε 
στη σύναψη συμφωνίας με το ΔΝΤ για δάνειο τριών 
δισεκατομμυρίων δολαρίων, με τους γνωστούς επα¬ 
χθείς, νεοφιλελεύθερους όρους, γεγονός που προ¬ 
δικάζει την επιδείνωση της κρίσης. Επιπλέον, ξήλω¬ 
σε μεν κάποια από τα πρωτοκλασάτα στελέχη του 
προηγούμενου καθεστώτος, τα υπόλοιπα όμως πα¬ 
ραμένουν στη θέση τους. Οι περισσότεροι από τους 
αστυνομικούς που κατηγορούνται για δολοφονίες 
διαδηλωτών έχουν αθωωθεί, ενώ μόνο τρεις πρώην 
υπουργοί έχουν καταδικαστεί για διασπάθιση του 
δημόσιου χρήματος. Η εξουσία του στρατού έχει ξε- 
περάσει κάθε όριο, οι συλλήψεις και τα στρατοδι¬ 
κεία για πολίτες δίνουν και παίρνουν, καθώς εξα¬ 
κολουθεί να ισχύει η κατάσταση εκτάκτου ανάγκης 
που είχε επιβληθεί επί Μουμπάρακ. Γίνονται συντο¬ 
νισμένες προσπάθειες, με τη βοήθεια της Δύσης, να 
επιβληθεί πριν από τις εκλογές μια «διακήρυξη βα¬ 
σικών συνταγματικών αρχών», που θα εξασφαλίζει 
στο στρατό έναν κομβικό ρόλο στη διακυβέρνηση 
της χώρας, όπως συμβαίνει στην Τουρκία. 

Η δυναμική, ωστόσο, που δημιουργήθηκε με 
την εξέγερση και οι κοινωνικές ανακατατάξεις 
που έχουν ξεκινήσει δεν ήταν δυνατόν να επιτρέ¬ 
ψουν έτσι εύκολα την ακύρωση όσων κατακτήθη¬ 
καν. Έτσι, από τις αρχές Ιούλη, η πλατεία Ταχρίρ βρί¬ 
σκεται και πάλι υπό κατάληψη, ενώ ξεσπούν απερ¬ 
γίες και διαδηλώσεις σε Κάιρο, Σουέζ και Αλεξάν¬ 
δρεια. Ένα μέτωπο 28 κοινωνικών και πολιτικών ορ¬ 
γανώσεων (νεολαίας, φιλελεύθερων, αριστερών και 
συνδικάτων) έχει εκ νέου δημιουργηθεί, απαιτώ¬ 
ντας να επιταχυνθεί το ξήλωμα του προηγούμενου 
καθεστώτος και να προχωρήσουν ταχύτατα οι κοι¬ 
νωνικές και πολιτικές μεταρρυθμίσεις, να σταματή¬ 
σουν τα στρατοδικεία, να περιοριστεί ο ρόλος του 
στρατού και να αποχωρήσει το κυβερνών στρατιω¬ 
τικό συμβούλιο από την εξουσία. Απαιτούν επίσης 
να υπάρχει λαϊκός έλεγχος στις προτάσεις αλλαγής 
του Συντάγματος που, προς το παρόν, επεξεργάζε¬ 
ται μια επιτροπή με τη συμμετοχή μόνο των Αδελ¬ 
φών Μουσουλμάνων από τα κόμματα που νομιμο¬ 
ποιήθηκαν μετά την εξέγερση. Οι Αδελφοί Μου¬ 
σουλμάνοι δεν συμμετέχουν στο νέο γύρο κινητο¬ 
ποιήσεων, πολλαπλασιάζοντας μάλιστα τις δηλώ¬ 
σεις νομιμοφροσύνης και στήριξης του στρατού. 


Μπορεί έτσι να αυξάνουν τις πιθανότητες συμμε¬ 
τοχής τους στην κυβέρνηση την επαύριο των εκλο¬ 
γών, απομακρύνονται όμως μακροπρόθεσμα από 
τις μάζες. Παράλληλα, η Ομοσπονδία Ανεξάρτητων 
Συνδικάτων συνεχίζει να δημιουργεί συνδικάτα και 
τοπικά παραρτήματα, οργανώνοντας τους εργαζό¬ 
μενους, ενώ στην πρώτη γραμμή εξακολουθούν να 
βρίσκονται οι οργανώσεις της νεολαίας (Κίνημα της 
6ης Απριλίου και Συνασπισμός της Επαναστατικής 
Νεολαίας). Οι προσπάθειες του Ανώτατου Στρατιω¬ 
τικού Συμβουλίου να κατευνάσει τις νέες κινητοποι¬ 
ήσεις με την απόλυση 700 αξιωματικών της αστυ¬ 
νομίας που κατηγορούνται για δολοφονίες και βα- 
σανισμούς διαδηλωτών, την αναγγελία ανασχημα¬ 
τισμού και επιβολής ορίων στη λειτουργία της επι¬ 
τροπής για το Σύνταγμα και την προσαγωγή του 
Μουμπάρακ και των γιων του σε δίκη, δεν έχουν το 
προσδοκώμενο αποτέλεσμα, αφού οι κινητοποιή¬ 
σεις δεν φαίνεται να υποχωρούν. 

Νέο κύμα κινητοποιήσεων και στην Τυνησία 

Από τα μέσα του Ιούλη, η πλατεία Κασμπάχ της 
Τύνιδας έχει γίνει και πάλι πεδίο συγκρούσεων με¬ 
ταξύ της επαναστάτημένης νεολαίας - κατά κύριο 
λόγο - και των αστυνομικών δυνάμεων της μετα¬ 
βατικής κυβέρνησης, που, όπως και στην Αίγυπτο, 
κωλυσιεργεί και παρεμποδίζει την ικανοποίηση των 
αιτημάτων της εξέγερσης. Οι υπεύθυνοι για τις δο¬ 
λοφονίες διαδηλωτών και οι περισσότεροι διευθυ¬ 
ντές του προηγούμενου καθεστώτος παραμένουν 
στις θέσεις τους, ενώ η οικονομική κατάσταση των 
λαϊκών στρωμάτων και οι εργασιακές συνθήκες δεν 
έχουν βελτιωθεί. Την ίδια στιγμή, η Ανώτατη Επι¬ 
τροπή για την Προστασία της Επανάστασης ελέγ¬ 
χεται ουσιαστικά από την κυβέρνηση, που αποτε- 
λείται από αξιωματούχους του προηγούμενου καθε¬ 
στώτος, όψιμους υποστηρικτές της εξέγερσης, που 
αφού κατέλαβαν την εξουσία χρησιμοποιούν κάθε 
μέσο προκειμένου να διατηρήσουν την υπάρχουσα 
τάξη πραγμάτων. Όπως είναι φυσικό, ο κόσμος, που 
με τον αγώνα και το αίμα του κατάφερε να διώξει 
τον Μπεν Αλι και έμαθε να διεκδικεί το δίκιο και τα 
συμφέροντά του οργανώνοντας επιτροπές και συμ¬ 
βούλια, δεν υποτάχθηκε στη νέα προδοσία. Βγήκε 
και πάλι στο δρόμο και ξεκίνησε νέο μπαράζ απερ¬ 
γιών απαιτώντας μια Νέα Επανάσταση. 

Σημαντικό ρόλο στις εξελίξεις φαίνεται να ανα¬ 
λαμβάνει το Κομμουνιστικό Κόμμα Εργατών της 
Τυνησίας, που στις 22 Ιουλίου πραγματοποίησε το 
δεύτερο συνέδριό του, πρώτο σε καθεστώς νομιμό¬ 
τητας. Όχι μόνο επιβίωσε στο καθεστώς παρανομί¬ 
ας, παρά τις διώξεις και τις φυλακίσεις των μελών 
του, αλλά έχει καταφέρει να ριζώσει στην εργατική 
τάξη και έχει ερείσματα στη νεολαία. Αρνήθηκε να 
στηρίξει μια πολιτική εθνικού μετώπου με την αστι¬ 
κή τάξη, πρωτοστάτησε στην υπεράσπιση των ισλα- 
μιστών από τις διώξεις, αλλά και των δικαιωμάτων 
των γυναικών, συμμετείχε στο Μέτωπο 14 Γενάρη 
(συσπείρωση εννιά κομμάτων αριστερής, νασερικής 
και μπααθικής προέλευσης), το οποίο πρωταγωνί¬ 
στησε στις κινητοποιήσεις, και επιδιώκει, στην προ¬ 
σεχή εκλογική αναμέτρηση, το κατέβασμα ενός με¬ 
τώπου με όσο περισσότερα αριστερά κόμματα γίνε¬ 
ται, με αιτήματα, πέρα από την καθαίρεση όλων των 
στηριγμάτων του προηγούμενου καθεστώτος και 
τον εκδημοκρατισμό, εθνικοποίηση όλων των πο¬ 
λυεθνικών, διαγραφή των χρεών, αυξήσεις στους μι¬ 
σθούς και εθνική ανεξαρτησία. 

Το ποτάμι των εξεγέρσεων δε γυρίζει πίσω. 
Μπορεί να συναντά εμπόδια, μιας και οι ιμπεριαλι¬ 
στές θα χρησιμοποιήσουν ότι μέσο διαθέτουν για να 
το σταματήσουν, όμως οι εργαζόμενοι και τα λαϊκά 
στρώματα έχουν τώρα τον πρώτο λόγο. 



στον κόσμο... 


ΧΙΛΗ 

Τις πιο μεγαλειώδεις και μαχητικές κινητοποιήσεις μετά 
την πτώση της δικτατορίας του Πινοσέτ έζησε η Χιλή τον 
Αύγουστο, ύστερα από μακρόχρονο αγώνα των φοιτητών, 
των μαθητών και των καθηγητών για τη δημόσια εκπαίδευ¬ 
ση, με 40 μαθητές να κάνουν απεργία πείνας. Στη 48ωρη 
Γενική Απεργία στις 25-26 Αυγούστου, περίπου 600 χιλιά¬ 
δες εργαζόμενοι και νέοι στην πρωτεύουσα Σαντιάγο επι¬ 
τέθηκαν στην αστυνομία και σε δημόσια κτίρια, απέκλει¬ 
σαν κεντρικές λεωφόρους και συνοικίες, επιδεικνείοντας 
μια τεράστια, αυθόρμητη μαχητικότητα αλλά και απόρ¬ 
ριψη των αποτυχημένων πολιτικών και συνδικαλιστικών 
ηγεσιών. Ο λαός της Χιλής δηλώνει έμπρακτα ότι δεν κάνει 
βήμα πίσω μπροστά στα μέτρα του ΔΝΤ που λεηλατούν 
τη ζωή του, ενώ ο πρόεδρος-μαριονέτα Σεμπαστιάν Πινιέ- 
ρα αποκαλεί την απεργία «αδικαιολόγητη», διότι η οικονο¬ 
μία της Χιλής αναπτύσσεται, ενώ η κυβέρνηση «παραμένει 
ανοιχτή σε όσους ζητούν διάλογο». Κολλημένη στον τοίχο, 
η κυβέρνηση καταφεύγει στη σκλήρυνση της καταστολής, 
με πάνω από 450 απεργούς να έχουν συλληφθεί, δεκάδες 
να έχουν τραυματιστεί από δακρυγόνα, σφαίρες και αύρες 
νερού, ενώ ο 16χρονος Μανουέλ Γκουτιέρες Ρεϊνόζο έχει 
δολοφονηθεί από αστυνομικό σε συνοικία του Σαντιάγο. 
Ο αγώνας της νεολαίας φαίνεται να οδεύει προς τη νίκη, 
καθώς ο Πινιέρα υποχρεώθηκε να καλέσει τους φοιτητι¬ 
κούς συλλόγους να διαπραγματευτούν τα αιτήματά τους. 

ΑΡΓΕΝΤΙΝΗ 

Στην επαρχία Χουχούι, σχεδόν 600 οικογένειες ανακα¬ 
τέλαβαν τη γη από την οποία τους είχε εκτοπίσει η ιδιο- 
κτήτρια εταιρεία Εεάεδίηα της οικογένειας ΒίαηιιίεΓ, υπο- 
στηρίκτριας της στρατιωτικής δικτατορίας του 1976. Η 
πρώτη προσπάθεια κατάληψης της έκτασης έγινε τον Ιού¬ 
λιο, δίνοντας λύση στην κυβερνητική αδιαφορία για τις χι¬ 
λιάδες ανέργων και αστέγων. Η αστυνομία με εντολή της 
εταιρίας εκκένωσε την έκταση, επιτιθέμενη στις οικογένει¬ 
ες με δακρυγόνα και σφαίρες ενώ κοιμόντουσαν, δολοφο- 
νόντας τρεις και τραυματίζοντας δεκάδες. Αυτό δεν στα¬ 
μάτησε τους «αυτοοργανωμένους γείτονες», όπως αποκα- 
λούνται, που ξαναεγκαταστάθηκαν στην έκταση σε σκηνές 
και μισοτελειωμένα κτίρια. Το παράδειγμά τους ακολούθη¬ 
σαν και άλλοι. Αυτή τη στιγμή υπάρχουν περισσότερες από 
50 καταλήψεις στην περιοχή, κάποιες με εκατοντάδες οικο¬ 
γένειες. Ο κεντρικός αυτοκινητόδρομος είναι κομμένος με 
μπλόκα σε διάφορα σημεία και η κυβέρνηση κάνει λόγο για 
«κατάσταση χάους» που πρέπει να σταματήσει. 

ΙΣΠΑΝΙΑ 

Χιλιάδες «αγανακτισμένοι» Ισπανοί ανακατέλαβαν το 
βραδύ της 5ης Αυγούστου την πλατεία Πουέρτα ντελ Σολ 
καταγγέλλοντας την αστυνομική θηριωδία της προηγού¬ 
μενης μέρας που άφησε τουλάχιστον 20 τραυματίες. Δια¬ 
δηλώσεις αλληλεγγύης πραγματοποιήθηκαν στη Βαρκε¬ 
λώνη και στη Βαλένθια. Μετά την εκκένωση των πλατει¬ 
ών και με αφορμή την επίσκεψη του Πάπα, η ισπανική κυ¬ 
βέρνηση προσπάθησε «να διατηρήσει την πόλη καθαρή» 
με πάνω από 200 αστυνομικούς να έχουν αποκλείσει την 
πλατεία, αλλά δεν τα κατάφερε. 

ΓΑΛΛΙΑ 

Η γαλλική αστυνομία συνεχίζει τις καλοκαιρινές εκκα¬ 
θαριστικές επιχειρήσεις της προχωρώντας σε όλο και πιο 
κραυγαλέες και βάρβαρες πράξεις. Στοίβαξε για τη μετα¬ 
φορά τους 100 περίπου τσιγγάνους -που είχαν εκδιωχθεί 
από καταυλισμό στα βόρεια του Παρισιού- σ’ ένα τρένο 
όμοιο μ’ αυτά που χρησιμοποιούσαν οι ναζί στον Β' Πα¬ 
γκόσμιο Πόλεμο για τη μεταφορά Εβραίων στα στρατόπε¬ 
δα συγκέντρωσης. Ακόμη πιο φοβερό είναι ότι η αστυνο¬ 
μία χώρισε τα παιδιά από τους γονείς τους κατά τη διάρ¬ 
κεια του ταξιδιού, ώστε να μη δραπετεύσουν! Το γεγονός 
πήρε δημοσιότητα μετά από καταγγελία του συνδικάτου 
των εργαζομένων στην εταιρεία ΚΑΤΡ, που διαχειρίζεται 
τις συγκοινωνίες του Παρισιού. Δήλωσαν ότι δεν μπορούν 
οι δημόσιες μεταφορές να γίνονται συνένοχες της αστυνο¬ 
μίας σε πράξεις απανθρωπιάς και κτηνωδίας. Ο εκπρόσω¬ 
πος τύπου της εταιρείας δικαιολόγησε την απόφαση αυτή 
με την αποφυγή επιβάρυνσης του επιβατικού κοινού, γιατί 
η «μεταφορά» θα γινόταν σε ώρα κυκλοφοριακής αιχμής! 

Άγρια έκρηξη της νεολαίας στη Μ.Βρειανία 


Τ ο 2005 στο Παρίσι, δύο νε¬ 
αροί μαύροι σκοτώθηκαν 
κατά τη διάρκεια καταδί¬ 
ωξης από αστυνομικούς. 
Ακολούθησε η εξέγερση 
των προαστίων που έκαψε το Παρίσι. Το 
2008 η δολοφονία από αστυνομικό του 
Α. Γρηγορόπουλου στα Εξάρχεια, πυρο¬ 
δότησε τα Δεκεμβριανά που συγκλόνι¬ 
σαν όλη την Ελλάδα. Φέτος, στις 4 Αυ- 
γούστου, αστυνομικοί στο Λονδίνο σκό¬ 
τωσαν τον 29χρονο (πατέρα τεσσάρων 
παιδιών) Μ. Ντούγκαν και ώθησαν την 
αγγλική νεολαία σε βίαιη έκρηξη. 

Η βρετανική αστυνομία υποστήρι¬ 
ξε αρχικά πως ο Ντούγκαν πυροβόλησε 
εναντίον των αστυνομικών. Πολύ σύντο¬ 
μα οι ισχυρισμοί της αστυνομίας αποδεί¬ 
χτηκαν ψεύτικοι. Στις 7 Αυγούστου μια 
μικρή διαδήλωση των γονιών και των γει¬ 
τόνων του δολοφονημένου κατέληξε στο 
αστυνομικό τμήμα της περιοχής απαιτώ¬ 
ντας εξηγήσεις. Η αστυνομία προσπάθη¬ 
σε να διαλύσει βίαια τη συγκέντρωση. Το 
ποτήρι είχε πλέον ξεχειλίσει! Από εκεί¬ 
νο το βράδυ και για δέκα περίπου ημέρες 
τα προάστια (αλλά και κεντρικοί δρόμοι) 
του Λονδίνου μετατράπηκαν σε πεδία 
μάχης μεταξύ νεολαίων κάθε χρώματος 
(κυρίως φτωχών και ανέργων) και των 
αστυνομικών δυνάμεων. Εκατοντάδες 
τραυματίες και από τις δύο πλευρές, χι¬ 
λιάδες συλλήψεις, πυρπόληση αυτοκινή¬ 
των, καταστημάτων και δεκάδων αστυ¬ 
νομικών τμημάτων και λεηλασία εμπο¬ 
ρικών κέντρων. Η έκρηξη, με τα ίδια χα¬ 
ρακτηριστικά, μεταδόθηκε σαν αστραπή 
και σε άλλες μεγάλες πόλεις (Λίβερπουλ, 
Μπρίστολ, Μάντσεστερ, Μπέρμινχαμ, 
Νότινχαμ κ.α.). Η νεολαία επικοινωνώ¬ 
ντας μέσω ίντερνετ και κινητών τηλεφώ¬ 
νων εμφανιζόταν σε μεγάλες ομάδες σε 
πολλά διαφορετικά σημεία, σπέρνοντας 
τον πανικό στην αστυνομία και την κυ¬ 
βέρνηση συνασπισμού του Κάμερον. 

Κατά τη διάρκεια αυτής της έκρηξης 
υπήρξαν άλλοι πέντε νεκροί. Δύο στο 
Λονδίνο και τρεις στο Μπέρμινχαμ, ενώ 
οι ζημιές υπολογίζονται σε πάνω από 300 
εκατομμύρια ευρώ! 

Το αντιδραστικό μπλοκ εξουσίας 

Η αντιμετώπιση του Κάμερον προς τη 
νεολαία ήταν ίδια με αυτή της Θάτσερ σε 
παρόμοιες μεγάλες ταραχές στο Μπρίξ- 
τον το 1981 και του Σαρκοζί στη Γαλλία 
το 2005. Δεν αναγνώρισε καμία κοινωνι¬ 
κή, πολιτική αιτία στα γεγονότα. Χαρα¬ 
κτήρισε αυτούς τους νέους «εγκληματί¬ 
ες», «εχθρούς» και στηρίχθηκε στην ωμή 
κρατική καταστολή, έχοντας την υπο¬ 
στήριξη και της αντιπολίτευσης των «Ερ¬ 
γατικών». Αύξησε τις αστυνομικές δυνά¬ 
μεις στο Λονδίνο από έξι σε δεκαέξι χιλιά¬ 
δες άνδρες. Προχώρησε στη χρησιμοποί¬ 
ηση όλων των καμερών επιτήρησης για 
τη σύλληψη των «υπόπτων». Φορτηγά 
με γιγαντοοθόνες κυκλοφορούσαν προ¬ 
βάλλοντας φωτογραφίες υπόπτων και 
ζητώντας από τους πολίτες να τους κα¬ 
ταδώσουν. Οι μυστικές υπηρεσίες οργί¬ 
ασαν στην παρακολούθηση τηλεφώνων 
και ίντερνετ. Επιστρατεύτηκαν «κανόνια 
νερού», που ως τώρα τα χρησιμοποιού¬ 
σαν μόνο στη Β. Ιρλανδία και πλαστικές 
σφαίρες. Εκπαιδευμένα αστυνομικά σκυ¬ 
λιά ορμούσαν σε διαδηλωτές. Αστυνομο¬ 
κρατία και απαγόρευση κυκλοφορίας το 


βράδυ επιβλήθηκαν σε διάφορες ζώνες 
του Λονδίνου. 

Πάνω από τρεις χιλιάδες νέοι έχουν 
συλληφθεί και με συνοπτικές διαδικασί¬ 
ες, με δίκες-εξπρές που είναι παρωδίες, 
επιβάλλονται εξοντωτικές ποινές. Αλλά 
η χειρότερη και πιο άθλια ποινή είναι η 
απόφαση της κυβέρνησης να κοπεί κάθε 
κοινωνική παροχή στους «υπόπτους» και 
στις οικογένειές τους - με άλλα λόγια η 
ποινή της συλλογικής τιμωρίας.Έτσι, ήδη 
σε γειτονιές του Λονδίνου και του Μά¬ 
ντσεστερ οι δημοτικές αρχές κάνουν έξω¬ 
ση από εργατικές κατοικίες στις οικογέ¬ 
νειες «υπόπτων», ενώ τους αφαιρούν και 
το επίδομα ανεργίας που παίρνουν!!! 

Ο Κάμερον, που η δημοτικότητά του 
πέφτει μετά τα βίαια επεισόδια, ως μόνη 
πολιτική απάντηση έχει την καταστολή 
και την υποδαύλιση των συντηρητικών 
αντανακλαστικών (και των ακροδεξιών 
αντιλήψεων) της βρετανικής κοινωνίας. 
Ήδη ανακοίνωσε πως σε τυχόν νέες τα¬ 
ραχές θα κατεβάσει στο δρόμο το στρα¬ 
τό και εξετάζει με τις μυστικές υπηρεσί¬ 
ες τρόπους διακοπής της λειτουργίας των 
κοινωνικών ιστότοπων του ίντερνετ. Τέ¬ 
τοια μέτρα έχουν συζητηθεί στη Σύνοδο 
Κορυφής της ΕΕ. 

Τα επεισόδια ήταν πραγματικά κατα¬ 
στροφικά σε πολλές συνοικίες. Αυτό τρό¬ 
μαξε και έβαλε σε κίνδυνο την επιβίωση 
πολλών λαϊκών ανθρώπων. Ομάδες πε¬ 
ριφρούρησης σπιτιών και καταστημάτων 
εμφανίστηκαν σε πολλές γειτονιές από 
ντόπιους και μετανάστες, όχι για να συ- 
γκρουστούν με τους οργισμένους νέους 
αλλά για να σώσουν τις περιουσίες τους. 
Μαζί με αυτούς, όμως, και στη βάση της 


πολιτικής κοινωνικού ρατσισμού του Κά¬ 
μερον, εμφανίστηκαν και ομάδες του 
ΕΌΕ (αντίστοιχο της Χρυσής Αυγής), 
που στράφηκαν εναντίον των νέων, απο¬ 
δίδοντας τα επεισόδια στην ύπαρξη των 
«ξένων» στο Λονδίνο!!! 

Οικονομική και Κοινωνική κρίση 

Η δομική κρίση του παγκόσμιου κα¬ 
πιταλιστικού συστήματος έχει συμπαρα- 
σύρει εδώ και χρόνια τη Μ. Βρετανία. Η 
βιομηχανική της παραγωγή είναι σε κά¬ 
θετη πτώση (οι μεγαλύτερες εταιρείες 
της έχουν κλείσει ή έχουν εξαγοραστεί) 
και «αναπνέει» βασιζόμενη στο χρηματο¬ 
πιστωτικό τομέα του Σίτι, που όμως δεν 
μπορεί να συντηρήσει πλέον την πραγ¬ 
ματική οικονομία. 

Το έλλειμμα του προϋπολογισμού έχει 
φτάσει στο 10,5%, απειλώντας να εκτινά¬ 
ξει σε αστρονομικά επίπεδα το ήδη δυ¬ 
σθεώρητο δημόσιο χρέος. Η ανεργία των 
νέων έχει φτάσει στο 20% ενώ σε λαϊκές 
συνοικίες όπως το Τότεναμ, η ανεργία 
φτάνει το 28% και η φτώχεια το 44%!!! 
Οι νέες θέσεις εργασίας είναι 50% λιγότε- 
ρες από το 2009, ενώ οι κοινωνικές δαπά¬ 
νες μειώθηκαν κατά 75%!!! (καθόλου τυ¬ 
χαία το Τότεναμ ήταν το επίκεντρο των 
συγκρούσεων). Το πρόγραμμα περικοπής 
κοινωνικών δαπανών του Κάμερον έχει 
κλείσει αθλητικά κέντρα, κέντρα νεότη¬ 
τας, βιβλιοθήκες, υπηρεσίες υγείας και 
συμβουλευτικής, αφήνοντας εκατομμύ¬ 
ρια νέους έρμαια της εξαθλίωσης και της 
απελπισίας. Έχει περικόψει κατά σαρά¬ 
ντα εκατομμύρια λίρες τα κοινωνικά προ¬ 
γράμματα ενίσχυσης των νέων, ενώ τρι¬ 
πλάσιασε τα δίδακτρα στην τριτοβάθμια 


εκπαίδευση και κατήργησε σχεδόν ολο¬ 
κληρωτικά τα επιδόματα σπουδών. 

Από την άλλη πλευρά, οι πολύ πλού¬ 
σιοι πλουτίζουν περισσότερο, ενώ η φο¬ 
ρολογία τους συνεχώς μειώνεται, ειδικά 
για εισοδήματα άνω των 150.000 λιρών 
ετησίως. 

Η ανεργία, η φτώχεια, η διευρυμένη 
κοινωνική ανισότητα, φυσιολογικά γεν¬ 
νούν και θα γεννήσουν γιγάντιες εκρή¬ 
ξεις. Εξάλλου, έχουν προηγηθεί το κίνη¬ 
μα φοιτητών/μαθητών τον προηγούμε¬ 
νο χειμώνα, η τεράστια διαδήλωση στην 
αρχή του 2011 ενάντια στη μείωση των 
δημόσιων δαπανών και η μεγάλη απερ¬ 
γία του Δημόσιου Τομέα στις αρχές Ιού¬ 
λη ενάντια στην αύξηση των ορίων ηλικί¬ 
ας συνταξιοδότησης (από 60 στα 66) και 
την απόλυση 330.000 δημοσίων υπαλλή¬ 
λων. Όσο όμως τα εργατικά συνδικάτα εί¬ 
ναι ελεγχόμενα από το Εργατικό Κόμμα, 
και κατά συνέπεια ανίκανα για πραγματι¬ 
κό αγώνα, και οι δυνάμεις της άκρας αρι¬ 
στερός προσκολλημένες στην παρέμβα¬ 
ση στη «βάση» του Εργατικού Κόμματος 
και ανίκανες να οργανώσουν τους εργά¬ 
τες και τη νεολαία εκεί που ζουν και δου¬ 
λεύουν, στη βάση ενός προγράμματος 
σωτηρίας, τότε αναπόφευκτα οι αντιδρά¬ 
σεις της νεολαίας θα είναι βίαιες, «απολι¬ 
τικές» και «τυφλές». Πραγματικά τυφλοί 
είναι όμως όσοι δεν βλέπουν τις πραγμα¬ 
τικές αιτίες αυτής της έκρηξης, δεν αντι¬ 
λαμβάνονται τη γιγαντιαία κατασταλτι¬ 
κή στροφή στο σύνολο της Ε.Ε. και δεν 
προσπαθούν, αντί να επικρίνουν, να κα¬ 
θοδηγήσουν αυτή τη νεολαία σε πιο απο¬ 
τελεσματικές μορφές αυτοοργάνωσης 
και πάλης. 

ΟΙΚΟΝΟΜΙΑ 


Σεπτέμβριος 2011 


Το αυγουστιάτικο κραχ του παγκόσμιου καπιταλισμού 

■ Σταύρος Σκεύος 


ΟΙ ΠΙΟ ΧΡΕΩΜΕΝΕΣ ΧΩΡΕΣ ΣΤΟΝ ΚΟΣΜΟ 


□ Δημόσιο χρέος ως % ποσοστό του ΑΕΠ 

ϋ Δημόσιο χρέος σε απόλυτα μεγέθη (τρις δολλάρια) ελλαλα 

Πηγή: Εκτιμήσεις του Εοοποιίίιξϊ για το 2011 



Σ τις 21/7, οι ηγέ¬ 
τες της Ευρω¬ 
ζώνης ανα¬ 
κοίνωναν τις 
«ιστορικές» 
αποφάσεις τους 
για το χρέος της Ελλάδας (βλ. 
σχετικό άρθρο) ως την τελι¬ 
κή πράξη για την αντιμετώπι¬ 
ση της κρίσης χρέους στην Ευ¬ 
ρωζώνη. Στις 3/8, το Κογκρέσο 
των ΗΠΑ ενέκρινε τη συμφω¬ 
νία για την αύξηση του επιτρε¬ 
πόμενου ορίου δανεισμού τους. 
Και την στιγμή που οι δύο αυ¬ 
τές αποφάσεις επιχειρούνταν 
να παρουσιαστούν ως κινήσεις 
σταθεροποίησης της ευρωπαϊ¬ 
κής και παγκόσμιας οικονομί¬ 
ας, ένα νέο κύμα διεθνούς οι¬ 
κονομικής αναταραχής μόλις 
ξεκινούσε. Οι τιμές των μετο¬ 
χών στα διεθνή χρηματιστή¬ 
ρια άρχιζαν μια βαθιά βουτιά, 
που μέσα σε ελάχιστες μέρες θα 
«εξανέμιζε» 2,5 τρις δολάρια. 

Από τις πρώτες μέρες του 
Αυγούστου, τα επιτόκια δανει¬ 
σμού της Ισπανίας και της Ιτα¬ 
λίας έφτασαν σε επίπεδα ρεκόρ, 
βάζοντας και αυτές τις χώρες 
για τα καλά στο χορό της αδυ¬ 
ναμίας εξυπηρέτησης του χρέ¬ 
ους τους. Ελάχιστα αργότερα 
τα επιτόκια δανεισμού της Γαλ¬ 
λίας επίσης εκτοξεύτηκαν στο 
πιο ψηλό τους σημείο από την 
είσοδο της χώρας στο ευρώ, 
φέρνοντας το πρόβλημα μια 
ανάσα από τον «σκληρό πυρή¬ 
να» της Ευρωζώνης. 

Ιταλία και Ισπανία είναι η 
3 η και 4 η σε μέγεθος οικονο¬ 
μία της Ευρωζώνης αντίστοιχα, 
οπότε το πρόβλημα του χρέ¬ 
ους της κάθε μιας χωριστά είναι 
ένας ογκόλιθος σε σύγκριση με 
της Ελλάδας, της Ιρλανδίας και 
της Πορτογαλίας μαζί. Η έκθε¬ 
ση των ευρωπαϊκών τραπεζών 
σε ομόλογα και των δύο χω¬ 
ρών είναι πολύ μεγάλη, οπό¬ 
τε μια ισπανική ή ιταλική χρεο¬ 
κοπία θα σήμαινε τεράστιες ζη¬ 
μιές ή και την άμεση κατάρρευ¬ 
ση πολλών απ’ αυτές. Ουσια¬ 
στικά, μια χρεοκοπία της Ισπα¬ 
νίας ή πολύ περισσότερο της 
Ιταλίας θα σημάνει και το τέλος 
του ευρώ. Εδώ όμως είναι και 
το πρόβλημα: που θα βρεθούν 
τα κεφάλαια για τη «διάσωσή» 
τους; Ο «μόνιμος» Ευρωπαϊκός 
Μηχανισμός Σταθερότητας, 
που έχει σχεδιαστεί να διαδε¬ 
χθεί από το 2013 τον τρέχοντα 
Ευρωπαϊκό Μηχανισμό Χρη¬ 
ματοπιστωτικής Σταθερότητα 
(αν τελικά αυτό γίνει), προβλέ- 
πεται να διαθέτει 500 δις ευρώ. 
Μόνο όμως ένα πακέτο βοήθει¬ 
ας στην Ιταλία εκτιμάται στα 
490 δις ευρώ. Όλα αυτά με τα 
σημερινά δεδομένα, γιατί ου- 


δείς γνωρίζει τι θα συμβεί όχι 
μέχρι το 2013 αλλά τους αμέ¬ 
σως επόμενους μήνες ή εβδο¬ 
μάδες... ενώ στη σειρά περιμέ¬ 
νουν και άλλες χώρες, όπως το 
Βέλγιο και η Γαλλία. 

Στις 4/8, η γαλλική τράπεζα 
δοαείε Οεπεταίε ήρθε να προ¬ 
στεθεί σε μια σειρά μεγάλων 
ευρωπαϊκών τραπεζών (ΒΝΡ 
ΡαπΒαδ, Ότεδΐί Α§ποο1ε, Η5ΒΌ, 
ΌευίδοΕε ΒαπΕ) που ανακοίνω¬ 
ναν ζημιές για το β’ τρίμηνο 
του 2011 από τις τοποθετήσεις 
τους σε ελληνικά ομόλογα. Πα¬ 
ράλληλα, η έντονη αμφισβήτη¬ 
ση της πιστοληπτικής αξιολό¬ 
γησης της Γαλλίας και η εξάρ¬ 
τησή της από βραχυχρόνιες 
αγορές χρηματοδότησης, έφε¬ 
ραν τις ευρωπαϊκές τράπεζες 
στα όρια του πανικού. Τράπεζα 
της Σιγκαπούρης έκοψε την πί¬ 
στωση προς τις μεγάλες γαλλι¬ 
κές τράπεζες, ενώ άλλες πέντε 
ασιατικές τράπεζες φέρονταν 
να επανεξετάζουν τις συναλλα¬ 
γές και τον κίνδυνο των γαλλι¬ 
κών τραπεζών. Όχι τυχαία, κο¬ 
ρυφαία στελέχη του χρηματο¬ 
πιστωτικού τομέα δήλωναν ότι 
αισθάνονται σαν να βρίσκονται 
στην περίοδο μετά την κατάρ¬ 
ρευση της Λίμαν Μπράδερς το 
2008. 

Χρειάστηκαν εντελώς έκτα¬ 
κτα μέτρα για ν’ αποφευχθούν 
ανεξέλεγκτες εξελίξεις. Στην 
Ιταλία, ανεστάλη για κάποιες 
μέρες η διαπραγμάτευση στο 
χρηματιστήριο του Μιλάνου 
αρκετών μετοχών του χρημα¬ 
τοοικονομικού κλάδου, συμπε¬ 
ριλαμβανομένων και των μεγά¬ 
λων ιταλικών τραπεζών Ιηίεδα 
δαπΡαοΙο και υπΐΌΓεάΐί. Στις 
12/8, η Γαλλία, η Ιταλία, η Ισπα¬ 
νία και το Βέλγιο έθεσαν σε 
εφαρμογή το μέτρο της απαγό¬ 
ρευσης των «ανοιχτών πωλή- 
σεων» (δΕοτί δείΐΐη^ - ένα από 
τα κύρια κερδοσκοπικά παιχνί¬ 
δια) πολλών μετοχών. 


Το όριο χρέους των ΗΠΑ 

Η έκρηξη του ομοσπονδια¬ 
κού χρέους των ΗΠΑ στα 14,3 
τρις δολάρια, ποσό ίσο με το 
100% του ΑΕΠ αλλά και με το 
επιτρεπόμενο όριο δανεισμού 
τους (14,29 τρις δολάρια), δη¬ 
μιούργησε μια πρωτόγνωρη 
κατάσταση, φέρνοντας τη με¬ 
γαλύτερη οικονομία του πλα¬ 
νήτη στο χείλος του να κηρύξει 
στάση πληρωμών. Αυτός ήταν 
και ο λόγος που ένας εκ των δι¬ 
αβόητων οίκων αξιολόγησης, 
ο ΕΐίοΗ, είχε απειλήσει με υπο- 
βάθμιση της πιστοληπτικής 
ικανότητας των ΗΠΑ από τον 
χαρακτηρισμό ΑΑΑ (το υψη¬ 
λότερο επίπεδο, που σημαίνει 
ότι δεν υπάρχει κίνδυνος οι δα¬ 
νειστές μιας χώρας να μην πά¬ 
ρουν πίσω τα λεφτά τους στην 
ώρα τους και με τον προβλεπό- 
μενο τόκο). 

Τελικά, αυτή η εξέλιξη, που 
θα άνοιγε διάπλατα τις πόρτες 
του χάους και της καταστρο¬ 
φής στην παγκόσμια οικονο¬ 
μία, αποτράπηκε την τελευταία 
στιγμή με μια συμφωνία Δη- 
μοκρατικών-Ρεπουμπλικάνων 
(μετά από έντονες διαπραγμα¬ 
τεύσεις, που όμως δεν επέτρε¬ 
παν αμφιβολίες για την εκβια¬ 
στική υπεροχή των πιο ακραία 
δεξιών και συντηρητικών πο¬ 
λιτικών κύκλων), που επιτρέ¬ 
πει την αύξηση του επιτρεπόμε¬ 
νου ορίου δανεισμού των ΗΠΑ 
κατά 2,4 τρις δολάρια. Ταυτό¬ 
χρονα όμως επιβάλλονται ισό¬ 
ποσες περικοπές δαπανών και 
μείωση του ελλείμματος: 1 τρις 
μείωση δαπανών στα επόμενα 
δέκα χρόνια και 1,5 τρις μείω¬ 
ση του ελλείμματος. Εννοείται 
ότι για τη Γουόλ Στριτ και τα 
«χρυσά παιδιά» των μεγάλων 
επιχειρήσεων, για τους τραπε- 
ζίτες-γκάνγκστερ και την κυ¬ 
ρίαρχη τάξη συνολικά, αυτά τα 
τεράστια ποσά πρέπει να κο¬ 
πούν από την κοινωνική ασφά¬ 


λιση και τις δημόσιες δαπάνες 
για την υγεία. 

Τα αποθέματα και οι μηχα¬ 
νισμοί που θα μπορούσαν να 
κινητοποιήσουν οι κυβερνή¬ 
σεις και οι αστικές τάξεις πα¬ 
γκόσμια, έστω και μόνο για 
να δώσουν μια νέα παράταση 
ή μετάθεση στην κρίση, έχουν 
εξαντληθεί ή είναι όλο και πιο 
αμφίβολα. Τα ποσά που έδω¬ 
σαν οι κυβερνήσεις στις τρά¬ 
πεζες και τις μεγάλες επιχει¬ 
ρήσεις από την αρχή της κρί¬ 
σης το 2007 φτάνουν με διάφο¬ 
ρες εκτιμήσεις το αστρονομικό 
ποσό των 25 τρις δολάρια (το 
παγκόσμιο ΑΕΠ είναι περίπου 
60 τρις, για να έχουμε ένα μέ¬ 
τρο σύγκρισης) - στην πραγμα¬ 
τικότητα, κανείς δεν ξέρει πόσα 
ακριβώς είναι. Πρόσφατα απο¬ 
καλύφθηκε ότι μόνο στα τέλη 
του 2008 η Ομοσπονδιακή Τρά¬ 
πεζα των ΗΠΑ (ΕΕΌ) είχε δώ¬ 
σει 1,2 τρις δολάρια στην «αρι¬ 
στοκρατία» της Γουόλ Στριτ, 
προκειμένου η τελευταία να 
μην καταρρεύσει όπως η Λί¬ 
μαν Μπράδερς - αλλά και ότι 
το Θησαυροφυλάκιο των ΗΠΑ 
έχει δώσει 16 τρις στις επιχει¬ 
ρήσεις μέσω μυστικών δανείων. 
Δεν είναι λοιπόν να απορεί κα¬ 
νείς για την εκτίναξη του αμε¬ 
ρικάνικου χρέους στα 14,3 τρις 
δολάρια, όταν το 2007 (στην 
αρχή της κρίσης) ήταν «μόλις» 
9,2 τρις! Στην Ευρώπη, το χρη¬ 
ματοπιστωτικό σύστημα ζει με 
διαρκείς ενέσεις από την Ευρω¬ 
παϊκή Κεντρική Τράπεζα. Εν¬ 
δεικτικό είναι ότι μέσα σε μια 
μόλις μέρα (9-10/8) το συνο¬ 
λικό ύψος των βραχυπρόθε¬ 
σμων δανείων που πήραν οι 
ευρωπαϊκές τράπεζες από την 
ΕΚΤράπεζα εκτοξεύτηκε από 
τα 147 εκ. ευρώ σε πάνω από 4 
δις (άλλα 4,5 δις είχαν αντλη¬ 
θεί από την ΕΚΤ στις 10/5). Για 
να φρενάρουν την αυγουστιά¬ 
τικη κατρακύλα των χρηματι¬ 


στηρίων, η μεν ΕΕΌ ανακοίνω¬ 
σε ότι θα διατηρήσει το βασι¬ 
κό της επιτόκιο κοντά στο μη¬ 
δέν για τα επόμενα δύο χρόνια 
(είναι η πρώτη φορά που προσ¬ 
διορίζει τον χρόνο ισχύος της 
πολιτικής της για τα επιτόκια) 
-δηλαδή ζεστό, δωρεάν χρήμα 
στους καπιταλιστές- η δε ΕΚΤ 
προχώρησε μόνο την εβδομά¬ 
δα 11-17/8 σε αγορές ιταλικών 
και ισπανικών ομολόγων 22 δις 
ευρώ, δηλαδή σε εγγύηση της 
πιθανής χασούρας των τραπε¬ 
ζιτών και κερδοσκόπων. 

Προφανώς αυτή η κατά¬ 
σταση δεν μπορεί να συνεχι¬ 
στεί για πολύ ακόμα. Πχ. η αύ¬ 
ξηση του επιτρεπόμενου ορίου 
δανεισμού των ΗΠΑ αρκεί ίσα 
μέχρι τις προεδρικές εκλογές 
του 2012. Η «πραγματική οι¬ 
κονομία» σε ΗΠΑ και Ευρώπη, 
που ούτως ή άλλως είχε αναι¬ 
μικούς ρυθμούς ανάπτυξης, 
βρίσκεται στην πραγματικό¬ 
τητα σε στασιμότητα ή έρπου- 
σα ύφεση -πρόσφατα μάλιστα 
«χτυπήθηκαν» και η βιομηχα¬ 
νική παραγωγή και οι εξαγωγές 
της Γερμανίας, τα θεωρούμενα 
«φρούρια» της ευρωπαϊκής οι¬ 
κονομίας- πράγμα που αποδει- 
κνύεται και από την διαρκή αύ¬ 
ξηση της ανεργίας. Στην πραγ¬ 
ματικότητα, σε όλες τις μεγά¬ 
λες ιμπεριαλιστικές οικονομίες, 
το πρόβλημα πίσω από το χρέ¬ 
ος είναι το συνεχές αδυνάτισμα 
των παραγωγικών τομέων της 
οικονομίας. Οι «αναδυόμενες» 
δυνάμεις και κύρια η Κίνα και η 
Ινδία είναι ένα μεγάλο ερώτη¬ 
μα αν μπορούν να μετριάσουν 
αυτή την καθοδική πορεία, κα¬ 
θώς οι ίδιες επηρρεάζονται από 
την κρίση αλλά και εμφανίζουν 
φαινόμενα έντονου πληθωρι¬ 
σμού και κερδοσκοπικών φου¬ 
σκών. 

Την ίδια στιγμή, τα πιο πα- 
ρασιτικά και κερδοσκοπικά 
κομμάτια της διεθνούς μπουρ¬ 
ζουαζίας ουρλιάζουν και απαι¬ 
τούν να τους αποδοθεί η πρό¬ 
σοδός τους, να μην χάσουν 
ούτε ευρώ, χωρίς να ενδιαφέ- 
ρονται για την παραγωγή, την 
απασχόληση, την κατανάλω¬ 
ση, την ίδια την αναπαραγω¬ 
γή της εργατικής τάξης - κάνο¬ 
ντας την κρίση ακόμα χειρότε¬ 
ρη, σπρώχνοντας τα πράγματα 
σ’ ένα οργουελιανό αδιέξοδο. 
Ο λογαριασμός αυτής της οι¬ 
κονομικής και κοινωνικής πα¬ 
ράνοιας στέλνεται με όλο και 
πιο μεσαιωνικά μέτρα να πλη¬ 
ρωθεί από την εργατική τάξη 
και τους λαούς — και είναι δική 
τους υποχρεώση να βγουν με 
τα ίδια τους τα χέρια απ’ αυτό 
το βαθύ λάκκο. 

50 χρόνια απο την ανέγερση του Τείχους του Βερολίνου 


Η έναρξη της ανέγερσης του 
Τείχους του Βερολίνου στις 
13 Αυγούστου του 1961 απο- 
τέλεσε, όπως και η πτώση 
του το 1989, ένα σύμβολο της αποτυχίας 
του λεγάμενου “υπαρκτού σοσιαλισμού” 
και της αντιδραστικής, αντεπαναστατι- 
κής πολιτικής της “οικοδόμησης του σο¬ 
σιαλισμού σε μια μόνο χώρα”. Η ανέγερ¬ 
ση του Τείχους ήρθε να επιστεγάσει την 
πλήρη αποτυχία της σοβιετικής πολιτικής 
του Στάλιν στη μεταπολεμική Ευρώπη, η 
οποία είχε χαρακτηριστεί όχι από το σεβα¬ 
σμό και την εμπιστοσύνη στην ευρωπαϊ¬ 
κή εργατική τάξη και στις προοπτικές της 
ευρωπαϊκής σοσιαλιστικής επανάστασης 
αλλά από μια σειρά προδοτικών συμφωνι¬ 
ών με τους άγγλους, γάλλους και αμερικά- 
νους ιμπεριαλιστές. 

Η συνεργασία της σταλινικής ηγεσί¬ 
ας της ΕΣΣΔ και των ιμπεριαλιστικών χω¬ 
ρών κατά τη διάρκεια του Β’ Παγκοσμίου 
Πολέμου είχε καταλήξει το Νοέμβρη του 
1943 στην περίφημη διάσκεψη της Τεχε¬ 
ράνης, στην οποία ο Στάλιν, ο Ρούσβελτ 
και ο Τσώρτσιλ είχαν συζητήσει και συμ- 


Σ τις 20 Αυγούστου 1940 ο 
Λέον Τρότσκι δολοφονείται 
από τον σταλινικό πράκτορα 
της ΟΡυ Ραμόν Μερκαντέρ. 
Ο τελευταίος είχε προσεγγίσει τον Τρό- 
τσκι σαν καναδός δημοσιογράφος με το 
όνομα Τζάκσον, στο Μεξικό, όπου ο Τρό- 
τσκι βρισκόταν εξόριστος, και με τη δι¬ 
καιολογία της διόρθωσης ενός άρθρου 
του κατάφερε να μείνει μόνος μαζί με 
τον Τρότσκι στο γραφείο του. Καθώς η 
προσοχή του Τρότσκι ήταν στραμμένη 
στο κείμενο, ο Μερκαντέρ τον πλησίασε 
από πίσω και τον χτύπησε με μια ορειβα¬ 
τική αξίνα στο πίσω μέρος του κρανίου. 
Ο Τρότσκι μεταφέρθηκε στο νοσοκομείο 
όπου εγχειρίστηκε στον εγκέφαλο αλλά 
υπέκυψε στα τραύματά του 24 ώρες αρ¬ 
γότερα, την 21η Αυγούστου 1940. 

Ο Στάλιν ήταν τόσο αποφασισμέ¬ 
νος να συντρίψει τον ιδρυτή του Κόκ¬ 
κινου Στρατού και την κληρονομιά του 
και γι’ αυτό είχε ήδη δολοφονήσει σχε¬ 
δόν όλους όσους είχαν άμεση συγγέ¬ 
νεια μαζί του, καθώς και τους περισσό¬ 
τερους από τους συντρόφους του στη 
Σοβιετική Ένωση. Προσπάθησε να σβή¬ 
σει την τεράστια αίγλη που περιέβαλλε 
τον Τρότσκι ως πρωτεργάτη της επανά¬ 
στασης μαζί με τον Λένιν, να εξαλείψει 
κάθε απόδειξη της δράσης του και του 
σημαντικότατου ρόλου του στην ΕΣΣΔ 
και στην 3η Διεθνή, αλλά κυρίως να εξα¬ 
φανίσει μαζί με τον Τρότσκι τις αναλύ¬ 
σεις και τη θεωρία για τη Διαρκή Επανά¬ 
σταση, για την σταλινική γραφειοκρα¬ 
τία, για την προδοσία από μέρους της 
του εργατικού κινήματος και της προλε¬ 
ταριακής επανάστασης στην Αγγλία, την 
Κίνα, τη Γερμανία, τη Γαλλία, την Ισπα¬ 
νία κ.α. και για όλα τα επίκαιρα και κρί¬ 
σιμα θέματα της ταξικής πάλης. Δηλαδή 
όλα αυτά που έθεταν σε κίνδυνο την κυ¬ 
ριαρχία του Στάλιν και της γραφειοκρα¬ 
τίας στην ΕΣΣΔ. Ήταν τέτοιος ο «ζή¬ 
λος» του Στάλιν απέναντι στον ιδρυτή 
της Αριστερής Αντιπολίτευσης και της 


φωνήσει πάνω στην εισβολή στη Γαλλία, 
την ίδια ώρα που ο Κόκκινος Στρατός πλη¬ 
σίαζε την Πολωνία. Οι “σύμμαχοι” επικύ¬ 
ρωσαν την αναμενόμενη επαναπροσάρτη- 
ση μέρους της Πολωνίας στην ΕΣΣΔ και 
στη συνέχεια συζήτησαν για το μέλλον 
της Γερμανίας και συμφώνησαν σε μια πα¬ 
ράδοσή της άνευ όρων. Ο Στάλιν από τη 
μεριά του είχε δεσμευτεί να πάρει μέρος 
στον πόλεμο ενάντια στην Ιαπωνία. 

Τους επόμενους μήνες και ενώ το μέλ¬ 
λον του πολέμου είχε κριθεί, άρχισε να 
σχηματοποιείται απ’ αυτούς τους ηγέ¬ 
τες η κατανομή του κόσμου στις περίφη¬ 
μες “σφαίρες επιρροής”, δηλαδή ενός εί¬ 
δους συγκυριαρχίας των μεγάλων συμμα¬ 
χικών δυνάμεων πάνω στον υπόλοιπο κό¬ 
σμο. Η ΕΣΣΔ πήρε ως “επιβράβευση” για 
τη συνεργασία της τα Βαλκάνια, εκτός 
από την Ελλάδα, για την οποία συμφωνή- 
σε να περάσει στην αγγλική επιρροή (προ- 
δίδοντας έτσι την ελληνική επανάσταση). 
Σε αντάλλαγμα, τα ισχυρά ευρωπαϊκά ΚΚ 
ανέλαβαν να συμμετάσχουν σε αστικές 
κυβερνήσεις συνεργασίας καταλαμβάνο¬ 
ντας μάλιστα δευτερεύοντα πόστα ή στή- 


4ης Διεθνούς, που έφτασε να παραποι¬ 
εί την ιστορία και να εξαφανίζει τον Τρό- 
τσκι ακόμα και από... τις φωτογραφίες 
που αποδείκνυαν το ρόλο του στα χρό¬ 
νια της επανάστασης. Επίσης, στο Μεξι¬ 
κό είχε προηγηθεί άλλη μια αποτυχημέ¬ 
νη απόπειρα δολοφονίας του Τρότσκι, με 
πυροβολισμούς στο σπίτι που τον φιλο¬ 
ξενούσε. Αυτή τη φορά όμως το χτύπη¬ 
μα ήταν μοιραίο. 

Πέρα από το τεράστιο θεωρητικό 
έργο που άφησε πίσω του, έργο που απο¬ 
τελεί εμπλουτισμό της μαρξιστικής θεω¬ 
ρίας και ασχολείται μ ένα απέραντο εύ¬ 
ρος των ανθρώπινων ενδιαφερόντων, 
από τη διαρκή επανάσταση και την υπε¬ 
ράσπιση της επανάστασης του 1917 ως 
το ξεσκέπασμα της σταλινικής γραφει¬ 
οκρατίας και την τέχνη ή τις ανθρώπι¬ 
νες σχέσεις στην πορεία της οικοδόμη¬ 
σης του σοσιαλισμού, πέρα ακόμα και 
από την πρακτική του συνεισφορά ως 
πρωταγωνιστή των επαναστάσεων του 
1905 και του 1917, ως ιδρυτή του Κόκ¬ 
κινου Στρατού, ως κομισάριου Εξωτερι¬ 
κών της Σοβιετικής Ένωσης, ως ηγέτη 
της Αριστερής Αντιπολίτευσης και κυ¬ 
ρίως ως ιδρυτή της Τέταρτης Διεθνούς 
(του παγκόσμιου επαναστατικού κόμμα¬ 
τος που θα λειτουργούσε ως ενιαίο διε¬ 
θνές μαρξιστικό κέντρο και θα συνέχιζε 
τη μεταλαμπάδευση της επανάστασης 
στον υπόλοιπο κόσμο), ο Τρότσκι είχε 
μια προσωπικότητα που του εξασφά¬ 
λιζε αίγλη και σεβασμό ακόμα και από 
τους ταξικούς του αντιπάλους. Ο έλλη- 
νας αστός λογοτέχνης Αγγελος Τερζά- 
κης αναφέρει το 1959 για τον Τρότσκι: 
«Ο υπογραφόμενος δεν έχει τον κίνδυ¬ 
νο να θεωρηθεί τροτσκιστής, και μά¬ 
λιστα κατόπιν εορτής, γι’ αυτό και ό,τι 
έχει να πει εδώ το λέει ξένοιαστα. Ο ιδε¬ 
ολογικός κόσμος του Τρότσκι δεν είναι 
ο δικός μας. Μα τι σημαίνει; Το δαιμό¬ 
νιο είναι το δαιμόνιο και η Ιστορία εί¬ 
ναι η Ιστορία. Οι δικές μας οι γενιές τα 
έζησαν τα μεγάλα γεγονότα που άλλα- 


ριζαν αστούς συντηρητικούς πολιτικούς 
τύπου Μπαντόλιο (Ιταλία) και Ντε Γκωλ 
(Γαλλία). 

Με τη συμφωνία της Γιάλτας τον Φλε¬ 
βάρη του 1945 (με τον Κόκκινο Στρατό να 
προετοιμάζει την επίθεση εναντίον του 
Βερολίνου), η ΕΣΣΔ προσπάθησε να εξα¬ 
σφαλίσει τη μελλοντική συνύπαρξη και μη 
σύγκρουση με τους ιμπεριαλιστές, τονίζο¬ 
ντας την ανάγκη για παγκόσμια συγκυρι¬ 
αρχία των τριών “μεγάλων”. Συμφώνησαν 
για τα Ηνωμένα Έθνη και αποφάσισαν τη 
διαίρεση της Γερμανίας σε τέσσερις ζώνες 
επιρροής (αγγλική, αμερικάνικη, γαλλική 
και ρώσικη). 

Τέλος, με τη συμφωνία του Πότσδαμ 
(καλοκαίρι 1945), οι “σύμμαχοι” αποφάσι¬ 
σαν εκ νέου τη διαίρεση της Γερμανίας κα¬ 
θώς και της πρωτεύουσάς της, σε τέσσερις 
ζώνες, με τη δημιουργία ενός συμβουλίου 
που θα ασκούσε υποτίθεται ενιαία οικονο¬ 
μική πολιτική για την ανόρθωση της χώ¬ 
ρας, όσο κρατούσε η κατοχή. Οι τρεις ζώ¬ 
νες επιρροής της Αγγλίας, της Γαλλίας και 
των ΗΠΑ ενοποιήθηκαν στη Δυτική Γερ¬ 
μανία (ΟΔΓ) το 1949. 


ξαν περισσότερο από την εξωτερική όψη 
του πλανήτη, την εσωτερική του σύστα¬ 
ση. Και συνήθισαν να προφέρουν ζευγα¬ 
ρωτά, στο ίδιο κύμα ορθωμένα, τα δύο 
ονόματα, Λένιν-Τρότσκι. Ήταν οι πρω¬ 
τεργάτες του κατακλυσμού. Τις μετέπει- 
τα εσωτερικές διαμάχες του καθεστώτος, 
της ηγεσίας του, τις μαθαίναμε, όμως δεν 
μας άγγιζαν. Είχαμε πάψει κιόλας ν’ αντι¬ 
δρούμε στις επιθέσεις προπαγάνδας δι- 
ασυρμού που εγκαινίαζε η ανερχόμενη 
τότε μερίδα για να διαβάλει τον αντίπα¬ 
λό της. Αν οι κομμουνιστές το πίστεψαν, 
εμείς δεν το πιστέψαμε ποτέ πως ο Τρό- 
τσκι ήταν προδότης. Που θα πει πως η 
ηθική πίστωση που ανοίγαμε στη Ρωσι¬ 
κή Επανάσταση ήταν μεγαλύτερη από 
εκείνην που της άνοιγαν κάποιοι πειθή¬ 
νιοι οπαδοί της...». 

Ο Τρότσκι μπορεί να δολοφονήθηκε 
με τον πιο βάναυσο τρόπο, σε μια απέλ- 
πιδα προσπάθεια να δολοφονηθεί μαζί 
του και ό,τι αυτός εκπροσωπούσε. Ωστό¬ 
σο οι ιδέες του ενέπνευσαν και άνδρω- 
σαν πολλές γενιές αγωνιστών μετά απ’ 
αυτόν και συνεχίζουν να το κάνουν και 
σήμερα, που το μέλλον της ανθρωπό¬ 
τητας βρίσκεται σε κρίσιμη καμπή εξαι- 
τίας της βαρβαρότητας του καπιταλι¬ 
σμού. Όπως ο Τρότσκι, έτσι κι εμείς, δεν 
έχουμε αμφιβολία για το μέλλον του κό¬ 
σμου. Λίγες μέρες πριν πεθάνει είχε αφή¬ 
σει την πολιτική του διαθήκη: «Η εμπι¬ 
στοσύνη μου στο σοσιαλιστικό μέλλον 
του ανθρώπου είναι μεγαλύτερη τώρα 
παρά στη νεανική μου ηλικία. Η Νατα- 
λία [η σύζυγός του] πλησίασε στο παρά¬ 
θυρο από τη μεριά του κήπου και το άνοι¬ 
ξε διάπλατα. Έτσι ο αέρας μπαίνει μέσα 
ελεύθερα. Μπορώ και βλέπω την πρασι¬ 
νάδα έξω στον κήπο και πάνω τον ουρα¬ 
νό με το ανοιχτό γαλανό του χρώμα και 
τον ήλιο να λάμπει. Η ζωή είναι όμορφη. 
Ας αφήσουμε τις επόμενες γενιές να την 
ελευθερώσουν από κάθε κακό, καταπίεση 
και βία για να την απολαύσουν σε όλο της 
το μεγαλείο». 


Στην Ανατολική Γερμανία επιβλήθηκε 
ένα αστυνομικό καθεστώς, ίσως πιο σκλη¬ 
ρό και απ’ αυτό της ίδιας της ΕΣΣΔ. Στις 
εκλογές-παρωδία που διεξάγονταν, οι ψη¬ 
φοφόροι καλούνταν να επικυρώσουν προ- 
συμφωνημένες λίστες, πράγμα που γινό¬ 
ταν με ποσοστά γύρω στο 90%. Η αστυ¬ 
νομία και η μυστική αστυνομία (Στάζι) 
στραγγάλιζαν τα δικαιώματα των ανατο- 
λικογερμανών και εργάζονταν για τα συμ¬ 
φέροντα της φιλο-σταλινικής κλίκας του 
Πικ και αργότερα του Ούλμπριχτ και του 
Χόνεκερ. Η αστυνομική καταπίεση, η στέ¬ 
ρηση κάθε στοιχειώδους ελευθερίας και ο 
διαρκής φόβος για περαιτέρω σοβιετική 
επέμβαση ήταν οι βασικοί λόγοι για τη μα¬ 
ζική μετανάστευση στη Δυτική Γερμανία. 
Περίπου 2,5-3,5 εκ. ανατολικογερμανοί, 
στην πλειοψηφία τους κάτω των 25 ετών 
και πάρα πολλοί απ’ αυτούς ειδικευμένοι, 
είχαν μεταναστεύσει πριν την ανέγερση 
του Τείχους. Φυσικά, η φιλοσταλινική κλί¬ 
κα του Ούλμπριχτ απέδιδε τη μετανάστευ¬ 
ση όχι στην κρατική καταπίεση αλλά στις 
ευκαιρίες για εργασία που προσέφερε η 
Δυτική Γερμανία και την εξίσωνε με “προ¬ 
δοσία”, εξυπηρέτηση των ιμπεριαλιστικών 
συμφερόντων και εγκατάλειψη της “νέας, 
όμορφης ζωής” στην Ανατολική Γερμανία. 
Η ανατολικογερμανική γραφειοκρατία, με 
τις ευλογίες του Χρουστσόφ, που είχε δια¬ 
δεχθεί τον Στάλιν, είδε τη “λύση” των προ¬ 
βλημάτων της στην περίφραξη με συρμα¬ 
τόπλεγμα και την αυστηρή αστυνόμευ¬ 
ση των συνόρων ανατολικού-δυτικού Βε¬ 
ρολίνου το 1961, η οποία από το 1965 και 
έπειτα εξελίχθηκε στο Τείχος του Βερολί¬ 
νου (τα σύνορα ανατολικής-δυτικής Γερ¬ 
μανίας είχαν κλείσει στην πράξη ήδη από 
το 1952). Ως την πτώση του Τείχους το 
1989, περισσότεροι από 100 άνθρωποι δο¬ 
λοφονήθηκαν επειδή επιχείρησαν να πε¬ 
ράσουν στη Δυτική Γερμανία. 

Ο Κόκκινος Στρατός διέλυσε μεγάλο 
κομμάτι της εναπομείνασας βιομηχανίας 
της Ανατολικής Γερμανίας και το μετέφερε 
στην ΕΣΣΔ, παράλληλα με την καταβολή 
πολεμικών αποζημιώσεων από τους ανα- 
τολικογερμανούς. Το νέο καθεστώς προ¬ 
χώρησε στη δημιουργία αγροτικών κολ- 
λεκτίβων (περίπου 30% των εκτάσεων) 
και σε ριζική αναδιανομή της γης. Στη βιο¬ 
μηχανία, η οποία στο μεγαλύτερο της πο¬ 
σοστό εθνικοποιήθηκε, εισήχθησαν τα πε¬ 
νταετή πλάνα (στα πρότυπα της ΕΣΣΔ) 
και δόθηκε προτεραιότητα στην αύξη¬ 
ση της παραγωγικότητας με κάθε τρόπο, 
ασκώντας αφόρητες πιέσεις στους εργάτες 
της Ανατολικής Γερμανίας, οι οποίες οδή¬ 
γησαν στην εξέγερση του 1953, η οποία 
κατεστάλη βίαια από τις αρχές με περίπου 
100 νεκρούς. 

Τον Σεπτέμβρη του 1989 ξεκίνησαν 
λαϊκές κινητοποιήσεις που ζητούσαν ελευ¬ 
θερία μετακίνησης και ελεύθερες εκλο¬ 
γές με κεντρικό σύνθημα “εμείς είμαστε 
ο λαός” - και κλιμακώθηκαν στη συγκέ¬ 
ντρωση σχεδόν 1 εκ. ανθρώπων απ’ όλη 
την Ανατολική Γερμανία στην Αλεξάντερ- 
πλατς του Βερολίνου στις 4 Νοέμβρη. Με¬ 
ταξύ των κεντρικών συνθήματων ήταν τα 
“προνόμια για όλους”, “δημοκρατικά δι¬ 
καιώματα”, “ναι στο σοσιαλισμό, όχι στον 
Έγκον” (Εγκον Κρεντς, διάδοχος του Χό¬ 
νεκερ). Οι διαδηλώσεις οδήγησαν στην 
κατάρρευση της κυβέρνησης της Ανατολι¬ 
κής Γερμανίας, που ανήμπορη να αντιδρά- 
σει ανακοίνωσε στις 10 Νοέμβρη το άνοιγ¬ 
μα των συνόρων. 


Η δολοφονία του λέον ΤρΑτσκι 

Να στηρίξουμε την εξέγερση 
του συριακού λαού 


■ Κώστας Δίκαιος 


Σ άβανα αντί της πα¬ 
ραδοσιακής γιορ¬ 
τινής φορεσιάς και 
διαδηλώσεις αντί 
ζωηρών παρελάσε¬ 
ων ήταν η εικόνα 
της Συρίας τις ημέρες του Αιντ-ελ- 
Φιτρ, της μεγάλης αυτής γιορτής των 
μουσουλμάνων. Οι εκδηλώσεις για 
το Ραμαζάνι μετατράπηκαν σε μαχη¬ 
τικές διαδηλώσεις και το καθεστώς 
Ασαντ απάντησε με βίαιη καταστο¬ 
λή. Παρά τις δυσκολίες στην πληρο¬ 
φόρηση, εξαιτίας του ολοκληρωτικού 
αποκλεισμού της χώρας από τον έξω 
κόσμο που έχει επιβάλει το καθεστώς, 
η Ένωση Συντονισμού της Συριακής 
Επανάστασης ανέφερε ότι, μόνο στην 
περίοδο του Ραμαζανιού, σκοτώθη¬ 
καν 551 άμαχοι, αριθμός που δεν πε¬ 
ριλαμβάνει όσους νεκρούς δεν ανα¬ 
γνωρίστηκαν και εκείνους που απή- 
χθησαν από τις δυνάμεις ασφαλεί¬ 
ας. Η Συριακή Εθνική Οργάνωση Αν¬ 
θρωπίνων Δικαιωμάτων ανακοίνω¬ 
σε ότι οι νεκροί άμαχοι από την αρχή 
της εξέγερσης - το Μάρτη - υπερβαί¬ 
νουν τους 3.100, ενώ το δραματικό γε¬ 
γονός είναι ότι είναι άγνωστη η τύχη 
των δεκάδων χιλιάδων συλληφθέ- 
ντων! «Κτηνώδη απαξίωση» της αν¬ 
θρώπινης ζωής στη Συρία καταγγέλ¬ 
λει η Διεθνής Αμνηστία, που σε έκ¬ 
θεσή της αποκαλύπτει ότι τουλάχι¬ 
στον 88 άνθρωποι έχουν πεθάνει πίσω 
από τα κάγκελα το τελευταίο πεντά¬ 
μηνο, στην πλειονότητά τους έπει¬ 
τα από φρικτά βασανιστήρια. Η εξέ¬ 
γερση όμως συνεχίζεται με αμείωτη 
ένταση και η ηρωική στάση του συρι- 
ακού λαού και ιδιαίτερα της νεολαίας 
δείχνει το δρόμο για το πώς πρέπει οι 
εργαζόμενοι και η νεολαία μαζί με τα 
φτωχά λαϊκά στρώματα να αντιμετω¬ 
πίζουν τις άρχουσες τάξεις σε ολόκλη¬ 
ρο τον πλανήτη. 

Το καθεστώς της οικογένειας 
Ασαντ, που για 41 χρόνια εκμεταλ¬ 
λεύτηκε το συριακό λαό για να πλου¬ 


τίζει μια χούφτα ανθρώπων, που συ¬ 
χνά πρόδωσε τους Παλαιστίνιους, 
που υποτίθεται ότι ήταν «μπροστά¬ 
ρης» στον αγώνα των Αράβων ενά¬ 
ντια στο Ισραήλ, αλλά που πάντα τα 
έβρισκε με τους ιμπεριαλιστές, αξιο- 
ποιώντας και τις πλάτες που είχε στην 
ΕΣΣΔ και συνεχίζει να έχει στη Ρωσία 
και την Κίνα, που καταδίκασε το λαό 
της Συρίας σε πλήρη έλλειψη ελευθε¬ 
ριών, δικαιωμάτων, δημοκρατικών κα- 
τακτήσεων, δε διστάζει σήμερα να τον 
εξοντώσει πλήρως προκειμένου να 
σώσει τα προνόμιά του. Αυτή η μέχρι 
στιγμής αλαζονική και ισχυρή στάση 
του καθεστώτος απέναντι στις μάζες 
στηρίζεται σε τρεις παράγοντες: 

Πρώτον, στους μηχανισμούς κατα¬ 
στολής, που τόσα χρόνια έχει φτιάξει. 
Οι επίλεκτες μονάδες του στρατού δι- 
οικούνται από την ίδια την οικογένεια 
Ασαντ, ενώ δρουν ταυτόχρονα και 
17 υπηρεσίες ασφαλείας που κάνουν 
την ίδια κατασταλτική δουλειά με τα 
τανκς, χωρίς να σηκώνουν σκόνη! 

Δεύτερον, το καθεστώς Ασαντ 
προσπαθεί, όπως πάντα έκανε, να εκ¬ 
μεταλλευτεί τις αντιθέσεις ανάμεσα 
στους ιμπεριαλιστές ή ανάμεσα στους 
ιμπεριαλιστές και τους διάφορους 
ανταγωνιστές καπιταλισμούς. Έτσι 
σήμερα προσπαθεί να στηριχτεί στην 
Κίνα, τη Ρωσία και το Ιράν. Οι τρεις 
αυτοί καπιταλισμοί στηρίζουν το κα¬ 
θεστώς, τόσο γιατί επιδιώκουν πρό¬ 
σβαση στη Μ. Ανατολή, όσο και για¬ 
τί η δικτατορία του Ασαντ δε διαφέρει 
σε τίποτα από τις δικές τους και δε θέ¬ 
λουν με τίποτα να δουν οι δικές τους 
μάζες τη νίκη της συριακής εξέγερσης, 
ούτε να «νομιμοποιούνται» τέτοιου 
είδους εξεγέρσεις, που καταλήγουν σε 
πτώση καθεστώτων. Είναι χαρακτη¬ 
ριστικό ότι τελευταία το Ιράν έστειλε 
πολεμικά πλοία στη Συρία έπειτα από 
ολόκληρες δεκαετίες, ενώ η επίλεκτη 
μονάδα Αλ Κουντς των φανών Φρου¬ 
ρών της Επανάστασης έχει σπαταλή- 
σει 5 δις δολάρια για να βοηθήσει τις 

συριακές υπηρεσίες καταστολής ενά¬ 
ντια στους αντικαθεστωτικούς! 

Ταυτόχρονα ο Ασαντ εκμεταλ¬ 
λεύεται και τις αδυναμίες των ιμπε¬ 
ριαλιστών, οι οποίοι, βουτηγμένοι 
στην κρίση, περιορίζονται σε φραστι¬ 
κές καταδίκες και συζητήσεις για κυ¬ 
ρώσεις, την ώρα που μετά βίας μπο¬ 
ρούν να πληρώσουν το λογαριασμό 
των βομβαρδισμών κατά της Λιβύης! 
Ο Ο.Η.Ε., μπλοκαρισμένος από Ρωσία 
και Κίνα, απλά έστειλε μια επιτροπή, 
που «θα ερευνήσει αν έγιναν εγκλήμα¬ 
τα», ενώ η Ε.Ε. συζητά εμπάργκο στο 
πετρέλαιο της Συρίας! Ούτε βέβαια οι 
ιμπεριαλιστές επιθυμούν να βλέπουν 
εξεγέρσεις να νικούν και, όταν ανα¬ 
γκαστικά αντιμετωπίσουν μια τέτοια 
εξέλιξη, φροντίζουν να ελέγχουν τη 
διάδοχη κατάσταση, πράγμα που δεν 
είναι καθόλου δεδομένο για τη Συρία 
και σίγουρα σε μικρότερο βαθμό από 
ό,τι στη Λιβύη. 

Τρίτον, το καθεστώς Ασαντ στηρί¬ 
ζεται στη διαίρεση του συριακού λαού. 
Το κόμμα Μπάαθ του Ασαντ έχει τη 
βάση του στους αλαουίτες μουσουλ¬ 
μάνους, που αποτελούν μειονότη¬ 
τα στη Συρία σε σχέση με τους σουνί¬ 
τες. Η αντιπολίτευση, αν και έχει επι¬ 
χειρήσει να ενωθεί, ωστόσο βρίσκε¬ 
ται κάτω από την επιρροή διαφορετι¬ 
κών θρησκευτικών, φυλετικών και πο¬ 
λιτικών κατευθύνσεων. Το πολιτικό 
Ισλάμ, βασικό ρεύμα της, αποτελείται 
από σουνίτες, που ακολουθούν σκλη¬ 
ρή στάση, με το θρησκευτικό, δογ¬ 
ματικό στοιχείο να αποτελεί γι’ αυ¬ 
τούς προτεραιότητα, και υποστηρίζο- 
νται-χρηματοδοτούνται από τη Σαου¬ 
δική Αραβία και τα Εμιράτα του Κόλ¬ 
που, αλλά και από πιο μετριοπαθείς 
σουνιτικές τάσεις παρόμοιες με τους 
Αδελφούς Μουσουλμάνους στην Αί¬ 
γυπτο, που έχουν έρθει σε συνεννόη¬ 
ση κυρίως με την Τουρκία. Υπάρχουν 
βεβαίως και φιλελεύθεροι αστοί δια¬ 
νοούμενοι, ενώ οι Κούρδοι και άλλες 
μειονότητες εκφράζουν δικό τους πο¬ 
λιτικό λόγο. Αλλες ομάδες αντικαθε- 
στωτικών έχουν άμεση σχέση με τους 
ιμπεριαλιστές και ιδιαίτερα τις ΗΠΑ. 
Είναι προφανές ότι είναι πολύ δύσκο¬ 
λο να βγει κάτι σταθερό για την «επό¬ 
μενη μέρα» από αυτό το μωσαϊκό δυ¬ 
νάμεων. Μάλιστα, κατά τη διάρκεια 
των συγκρούσεων συχνά τα αντίποι¬ 
να ανάμεσα σε αλαουίτες και σουνί¬ 
τες πήραν μεγάλες διαστάσεις, αλλοι¬ 
ώνοντας το χαρακτήρα της εξέγερσης 
και οδηγώντας σε έναν εμφύλιο πό¬ 
λεμο χωρίς προοπτική. Αυτό ακριβώς 
το επιχείρημα προβάλλει το καθεστώς 
Ασαντ για να ζητήσει τη στήριξη του 
αραβικού κόσμου και των ιμπεριαλι¬ 
στών. Ωστόσο, μέχρι στιγμής η αντι¬ 
πολίτευση προσπαθεί να διατηρή¬ 


σει την ενότητά της, ενώ αρνείται την 
επέμβαση ξένων δυνάμεων. 

Παρόλα αυτά, η παρατεταμένη 
και ηρωική εξέγερση έχει υποσκά¬ 
ψει τα θεμέλια του καθεστώτος. Η 
αλαζονεία του και η εμφανής αδυνα¬ 
μία του να ελέγξει την κατάσταση έχει 
οδηγήσει σε αδιέξοδο, το οποίο σπεύ¬ 
δουν να εκμεταλλευτούν όλοι οι γεί¬ 
τονες. Η Τουρκία ενισχύει την εξέ¬ 
γερση, επιθυμώντας να έχει πρωτα¬ 
γωνιστικό ρόλο στο νέο πολιτικο¬ 
κοινωνικό μόρφωμα που θα γεννηθεί 
και να ενισχύσει τη θέση της στην πε¬ 
ριοχή, ιδιαίτερα απέναντι στο Ισρα¬ 
ήλ. Λέγεται ότι ενισχύει με όπλα τους 
αντικαθεστωτικούς, ενώ έχει και ετοι¬ 
μοπόλεμες δυνάμεις στα σύνορα με τη 
Συρία με στόχο μια πιθανή «ανθρωπι¬ 
στική εκστρατεία»! Αυτό τη φέρνει σε 
αντιπαράθεση με το Ιράν, που έχει ιδι¬ 
αίτερο βάρος στην περιοχή, αφού έχει 
και ιδιαίτερες σχέσεις με τη Χεζμπο- 
λάχ του Λιβάνου! Η Σαουδική Αρα¬ 
βία επίσης επιδιώκει αυξημένη επιρ¬ 
ροή σε μια «νέα Συρία», έχοντας πρό¬ 
σφατα καταστείλει τη δική της σιιτική 
μειονότητα στις πετρελαιοπαραγωγές 
περιοχές της. Με λίγα λόγια, η αλαζο¬ 
νεία του καθεστώτος υπάρχει κίνδυ¬ 
νος να οδηγήσει σε μια περιφερειακή 
σύγκρουση, που κανένας δεν επιθυ¬ 
μεί, ιδιαίτερα στην εποχή της κρίσης 
και της εξεγερτικής άνοιξης στον αρα¬ 
βικό κόσμο. 

Γι’ αυτό έχουν ήδη αρχίσει οι προ¬ 
ειδοποιήσεις προς τον Ασαντ, τόσο 
από τον Αραβικό Σύνδεσμο -προτείνει 
διεξαγωγή προεδρικών εκλογών, απο¬ 
χώρηση του στρατού, αποφυλάκιση 
πολιτικών κρατουμένων, σχηματισμό 
κυβέρνησης εθνικής ενότητας με τη 
συμμετοχή της αντιπολίτευσης!- όσο 
και από το ίδιο το Ιράν (!), το οποίο 
πρόσφατα προειδοποίησε ότι «ενδε¬ 
χόμενο κενό εξουσίας στη Δαμασκό 
θα προκαλούσε περιφερειακή κρίση» 
και κάλεσε τον Ασαντ «να ανταπο- 
κριθεί στα θεμιτά αιτήματα του λαού 
του!». Ο Ασαντ μιλάει για εκλογές το 
Φλεβάρη του 2012, αλλά ο λαός εκ 
νέου βγήκε στους δρόμους με αφορ¬ 
μή την πτώση του Καντάφι και φώνα¬ 
ζε «Ασαντ, ήρθε η σειρά σου». Πέρα 
από το θολό πρόγραμμα της αντιπο¬ 
λίτευσης, είναι βέβαιο ότι οι λαϊκές και 
εργατικές μάζες και κυρίως η νεολαία 
επιζητούν πολιτικές, συνδικαλιστι¬ 
κές και κοινωνικές ελευθερίες, όπως 
σε ολόκληρο τον αραβικό κόσμο. Γι’ 
αυτό πρέπει να στηρίξουμε τη συρι- 
ακή εξέγερση, ανεξάρτητα από το κα¬ 
θεστώς που θα διαδεχτεί τη δικτατο¬ 
ρία του Ασαντ, ώστε τα εκατομμύρια 
των αραβικών μαζών να μπουν δυνα¬ 
μικά στην παγκόσμια ταξική πάλη και 
να τη βοηθήσουν να ισχυροποιηθεί. 




























